ഇടമലയാറിലെ3ഷട്ടറുകള് അടച്ചു; പെരിയാറില് ജലനിരപ്പ് കുറയുന്നു\nഇതോടെ എറണാകുളം ജില്ലയില് കൂടുതല് വെളളപ്പൊക്ക ഭീഷണിയുണ്ടാകുമെന്ന ആശങ്ക ഒഴിയുകയാണ്. ചെറുതോണി അണക്കെട്ടിലെ വെളളം പെരിയാറിലേക്ക് ഇരച്ചെത്താത്തതും വലിയ ആശ്വാസമായി.\n11 Aug, 2018 at 01:21 PM\nഇടമലയാറിലെ മൂന്ന് ഷട്ടറുകള് അടച്ചതോടെ പെരിയാറില് ജലനിരപ്പ് കുറയുന്നു. ഇതോടെ എറണാകുളം ജില്ലയില് കൂടുതല് വെളളപ്പൊക്ക ഭീഷണിയുണ്ടാകുമെന്ന ആശങ്ക ഒഴിയുകയാണ്. ചെറുതോണി അണക്കെട്ടിലെ വെളളം പെരിയാറിലേക്ക് ഇരച്ചെത്താത്തതും വലിയ ആശ്വാസമായി. അതേസമയം ജില്ലയിലെ ദുരിത ബാധിത മേഖലകളിൽ മുഖ്യമന്ത്രിയടങ്ങുന്ന സംഘം സന്ദർശനം നടത്തി.\nഇടുക്കി ചെറുതോണി അണക്കെട്ടിലെ മുഴുവന് ഷട്ടറുകളും തുറന്നതോടെ ഏറെ ഭീതിയിലായിരുന്നു എറണാകുളം ജില്ലയിലെ ആളുകള്. എന്നാല് മഴ കുറഞ്ഞതോടെ ഇടമലയാറിലെ മൂന്ന് ഷട്ടറുകള് അടച്ചതും ചെറുതോണിയിലെ വെളളം പെരിയാറിലേക്ക് ഇരച്ചെത്താത്തും ആശ്വാസമായി.\nജില്ലയില് 75ഓളം ദുരിതാശ്വാസ ക്യാമ്പുകളിലായി പന്ത്രണ്ടായിരത്തോളം ആളുകളെയാണ് മാറ്റിത്താമസിപ്പിച്ചത്. എന്നാൽ ഇന്ന് വൈകുന്നേരത്തോടെ രണ്ട് ക്യാമ്പുകൾ പൂട്ടി. പൂട്ടിയ ക്യാമ്പുകളിൽ നിന്നായി 482 പേർ തിരികെ വീടുകളിലേക്ക് മടങ്ങി. ജില്ലയില് വെളളപ്പൊക്കം ഏറെ ബാധിച്ചത് ഏലൂര് നഗരസഭാപരിധിയില്‍പ്പെട്ട പ്രദേശങ്ങളെയാണ്.\nഏലൂരില് മുന്നറിയിപ്പ് ലംഘിച്ച് പുഴയിലിറങ്ങിയ ഇതര സംസ്ഥാന തൊഴിലാളി ഒഴുക്കില്‍പ്പെട്ടതൊഴിച്ചാല് ഇന്ന് അനിഷ്ട സംഭവങ്ങളൊന്നും ഉണ്ടായില്ല. ഫയര്‍ഫോഴ്സിന്റെയും നാട്ടുകാരുടെയും കൃത്യമായ ഇടപെടലില് ഒഴുക്കില്‍പ്പെട്ട ഇതരസംസ്ഥാന തൊഴിലാളിയെ രക്ഷിക്കാനുമായി.\nദുരന്തസാധ്യത മുന്നില് കണ്ട് ജില്ലയില് എല്ലാ സജ്ജീകരണങ്ങളും നേരത്തെ തന്നെ ഒരുക്കിയിരുന്നു. ജില്ലയിൽ എത്തിയ മുഖ്യമന്ത്രിയുടെ നേതൃത്വത്തിലുള്ള സംഘം മൂന്ന് ക്യാമ്പുളിൽ സന്ദർശനം നടത്തി. തുടർന്ന് നടന്ന അവലോകന യോഗം ദുരിതാശ്വാസ പ്രവർത്തനങ്ങളിൽ തൃപ്തി രേഖപ്പെടുത്തി.\nHeavy rainPeriyarwater level


യുഡിഎഫ് അധികാരത്തില് വന്നാല് കേരള ബാങ്ക് പിരിച്ചുവിടും : രമേശ് ചെന്നിത്തല - Samakalika Malayalam\nയുഡിഎഫ് അധികാരത്തില് വന്നാല് കേരള ബാങ്ക് പിരിച്ചുവിടും : രമേശ് ചെന്നിത്തല\nBy സമകാലിക മലയാളം ഡെസ്‌ക് | Published: 16th February 2021 09:46 AM |\nLast Updated: 16th February 2021 09:59 AM | A+A A- |\nആലപ്പുഴ : യുഡിഎഫ് അധികാരത്തില് വന്നാല് കേരള ബാങ്ക് പിരിച്ചുവിടുമെന്ന് പ്രതിപക്ഷ നേതാവ് രമേശ് ചെന്നിത്തല. കേരള ബാങ്ക് രൂപീകരിച്ചതു തന്നെ നിയവിരുദ്ധമായാണ്. സഹകരണ പ്രസ്ഥാനത്തെ നശിപ്പിച്ച തീരുമാനമാണത്. കേരള ബാങ്ക് സ്ഥിരപ്പെടുത്തല് ഹൈക്കോടതി തടഞ്ഞത് സര്‍ക്കാരിനേറ്റ കനത്ത പ്രഹരമെന്നും ചെന്നിത്തല പറഞ്ഞു.\nഉദ്യോഗാര്‍ത്ഥികള് യാചിച്ചിട്ട് പോലും മുഖ്യമന്ത്രിയുടെ മനസ്സ് അലിയുന്നില്ല. ഇത് ധാര്‍ഷ്ട്യമാണ്. യുഡിഎഫ് അധികാരത്തിലെത്തിയാല് ഒഴിവുകള് നികത്തുന്നത് ഉറപ്പാക്കാന് നിയമനിര്‍മ്മാണം നടത്തുമെന്ന് ചെന്നിത്തല പറഞ്ഞു. സ്ഥിരപ്പെടുത്തുന്നതിന് സര്‍ക്കാരിന് കമല് മാനദണ്ഡമാണ്. ആറുമാസം കൊണ്ട് 1659 പേരെ കമല് മാനദണ്ഡ പ്രകാരം സ്ഥിരപ്പെടുത്തിയതായും ചെന്നിത്തല പരിഹസിച്ചു.\nപിഎസ് സി റാങ്ക് ഹോള്‍ഡേഴ്‌സിന്റെ സമരം ഒത്തുതീര്‍പ്പാക്കാന് എന്തുകൊണ്ടാണ് മുഖ്യമന്ത്രി മടി കാണിക്കുന്നതെന്ന് ചെന്നിത്തല ചോദിച്ചു. ഇത് ക്രൂരമായ നടപടിയാണ്. റാങ്ക് ലിസ്റ്റില്‍പ്പെട്ടവര് തങ്ങളുടേത് അല്ലാത്ത കാരണം കൊണ്ടാണ് റാങ്ക് ലിസ്റ്റ് കാലഹരണപ്പെട്ടത് എന്നു പറയുന്നതില് വസ്തുതയുണ്ട്. ഇതിന് ഉദാഹരണമാണ് സിപിഒമാരുടെ റാങ്ക് ലിസ്റ്റ്.\nയൂണിവേഴ്‌സിറ്റി കോളേജ് കുത്തുകേസിലെ പ്രതികള് ഇടംപിടിച്ചതിന് പിന്നാലെയാണ് പിഎസ് സി റാങ്ക് ലിസ്റ്റ് മരവിപ്പിച്ചതെന്നും പ്രതിപക്ഷ നേതാവ് ആരോപിച്ചു. ടൂള്‍കിറ്റ് കേസില് യുവാക്കളെ ജയിലില് അടയ്ക്കുന്നത് പ്രതിഷേധാര്‍ഹമാണ്. കേന്ദ്രസര്‍ക്കാര് ഇതില് നിന്നും പിന്മാറണമെന്നും രമേശ് ചെന്നിത്തല ആവശ്യപ്പെട്ടു.\nramesh chennithala രമേശ് ചെന്നിത്തല യുഡിഎഫ് കേരള ബാങ്ക് kerala bank


==ചരിത്രം== പുരാതന കാലം മുതൽ കേരളത്തിൽ മുളകിൻറെ ഉൽപാദനവും ഉപയോഗവും വ്യാപകമാണ്. മലബാറിലെ എല്ലാ കുടുംബങ്ങളിലും പാചകത്തിനായി മുളക് ഉപയോഗിച്ചിരുന്നു. വിപണിയിൽനിന്ന് മുളക് വാങ്ങുന്ന ശീലം ഇല്ലായിരുന്നു. ഓരോ കുടുംബത്തിനും ആവശ്യമുള്ള മുളക് അവരവർ തന്നെ ഉൽപാദിപ്പിക്കുകയായിരുന്നു പതിവ്. കൂടാതെ കർഷകർ തമ്മിൽ അതികമുള്ളവയും പ്രത്യേക ഇനങ്ങളും കൈമാറുകയും ചെയ്തിരുന്നു.


STOP INJUSTICE TO ABDUL NASSER MADANI: ‘ഇത്രക്ക് അനുഭവിക്കാന് അദ്ദേഹം എന്തു തെറ്റാണ് ചെയ്തത്?’ - സൂഫിയ മഅ്ദനി\nകഴിഞ്ഞ മേയിലാണ് അവസാനമായി കണ്ടത്. അന്ന് ഒരുപാട് കാര്യങ്ങള് ചോദിച്ചു. മക്കളെക്കുറിച്ചാണ് ആധി. മക്കളുടെ പഠനകാര്യം അടക്കം എല്ലാം ചോദിച്ചറിഞ്ഞു. കോയമ്പത്തൂരിലെ ജയില്‍വാസത്തിന് ശേഷം കൊല്ലത്തും എറണാകുളത്തുമായി മക്കളോടൊപ്പം ഏറെനാള് കഴിഞ്ഞിരുന്നു. സന്തോഷത്തിന്‍െറ ദിനങ്ങളായിരുന്നു അത്. ഇതിനിടെയാണ് മക്കളെ വിട്ട് വീണ്ടും കര്‍ണാടകയിലെ ജയിലില് പോകേണ്ടിവന്നത് -സൂഫിയ പറഞ്ഞു.\nഅവശതകള് ഏറെയാണ്. അസുഖങ്ങള് ഓരോന്നായി ആരോഗ്യത്തെ തകര്‍ത്തിട്ടുണ്ട്. മാനസികമായി ഏറെ വിഷമത്തിലുമാണ്. ഒന്നും പുറത്ത് കാട്ടുന്നില്ലെന്ന് മാത്രം. ഇതൊക്കെ പറയാമെന്നല്ലാതെ അവിടുത്തെ ദുരിതങ്ങള് കാണാന് നമുക്ക് കഴിയില്ലല്ലോ? ചികിത്സപോലും ശരിക്ക് കിട്ടുന്നില്ലെന്ന് പരാതിപ്പെടാറുണ്ട്. പ്രമേഹം ഗുരുതരമായതോടെ കാഴ്ച നഷ്ടപ്പെട്ടു. അക്കാര്യമൊന്നും ചിന്തിക്കാനേ കഴിയുന്നില്ല. നിരപരാധിയെ പീഡിപ്പിക്കുന്നതിന് ഒരു അറുതിയില്ലേ. ഇനിയും ആ മനുഷ്യനെ പീഡിപ്പിക്കുന്നത് എന്തിനാണ് -സൂഫിയ ചോദിച്ചു. എല്ലാവരും അദ്ദേഹത്തിന് വേണ്ടി പറയുന്നുണ്ട്. പക്ഷേ, ഒന്നും നടക്കുന്നില്ലെന്നുമാത്രം. കേസിന്‍െറ ട്രയല് തുടങ്ങി എന്നാണ് അറിയുന്നത്. നടപടികള് പൂര്‍ത്തിയാക്കാന് ഇനിയും കാലതാമസം ഉണ്ടാകുമെന്നാണ് വിവരം. മക്കളായ സലാഹുദ്ദീന് അയ്യൂബി ദര്‍സ് പഠനത്തിനൊപ്പം പ്ളസ്വണ്ണിലും ഉമര് മുഖ്താര് ഹിഫ്ളിനൊപ്പം സ്കൂള് വിദ്യാഭ്യാസവും നടത്തുന്നു. മക്കള് പഠിക്കാന് മിടുക്കരാണ്. ആഴ്ചയില് ഒരിക്കല് വിളിക്കുമ്പോള് പഠനത്തില് മികവ് പുലര്‍ത്തണമെന്ന് മക്കളോട് പറയാറുണ്ടെന്നും സൂഫിയ കൂട്ടിച്ചേര്‍ത്തു.\nPosted by dRiZzlE mOttambrum at 5:56 AM


ആദ്യ ദിവസം മുതൽ തന്നെ കേരള ബ്ലാസ്റ്റേഴ്സിന്റെ ഭാഗമാകാൻ കഴിഞ്ഞതിൽ സന്തോഷമുണ്ട്. ഞങ്ങൾ പരസ്പരം വളരാൻ സഹായിച്ചെങ്കിലും ഒടുവിൽ വേർപിരിയാൻ തീരുമാനിച്ചിരിക്കുന്നു.\n21 May, 2020 at 11:38 AM\nകേരള ബ്ലാസ്റ്റേഴ്സും സെന്റർ ബാക്ക് സന്ദേഷ് ജിംഗനും പരസ്പരം വഴി പിരിഞ്ഞു. ഇന്ത്യൻ സൂപ്പർ ലീഗിന്റെ ആദ്യ സീസണായ 2014ൽ കേരള ബ്ലാസ്റ്റേഴ്സിനൊപ്പം ചേർന്ന ചണ്ഡീഗഡ് സ്വദേശിയായ ജിംഗൻ ക്ലബിനൊപ്പമുള്ള6സീസണുകൾക്ക് ശേഷമാണ് വഴി പിരിഞ്ഞത്. 26കാരനായ ജിംഗൻ ഇതുവരെ 76 മത്സരങ്ങളിൽ കേരള ബ്ലാസ്റ്റേഴ്‌സ് ജഴ്‌സി അണിഞ്ഞിട്ടുണ്ട്. ബ്ലാസ്റ്റേഴ്സ് വളർത്തിയ സന്ദേഷ് ഒരു പുതിയ വെല്ലുവിളി പിന്തുടരാൻ ഒരുങ്ങുകയാണ്.\nആരാധകർ ‘ദി വാൾ’ എന്ന് സ്നേഹപൂർവ്വം വിളിക്കുന്ന സന്ദേഷ് എല്ലായ്പ്പോഴും മൈതാനത്തും പുറത്തും വളരെയധികം അഭിനിവേശവും ഉത്സാഹവും പ്രകടിപ്പിച്ചിട്ടുണ്ട്.\n2014ൽ തന്റെ ഐഎസ്എൽ അരങ്ങേറ്റം മുതൽ ഐഎസ്എല്ലിന്റെയും എ.ഐ.എഫ്.എഫിന്റേയും എമേർജിങ് പ്ലയെർ പുരസ്‌കാരത്തിന് സന്ദേശ് അർഹനായിരുന്നു. രണ്ട് ഐ‌എസ്‌എൽ ഫൈനലുകളിൽ കളിച്ചിട്ടുള്ള സന്ദേശ് വിവിധ അവസരങ്ങളിൽ ദേശീയ ടീമിന്റെ നായകനുമായിരുന്നു. 2017 ഐഎസ്എൽ സീസണിൽ സന്ദേശ് കേരള ബ്ലാസ്റ്റേഴ്‌സിനെ നയിച്ചിട്ടുണ്ട്. എ.ഐ.എഫ്.എഫ് അർജുന അവാർഡിന് നാമനിർദ്ദേശം ചെയ്യപ്പെട്ട കളിക്കാരൻ കൂടിയാണ് ജിംഗൻ. ക്ലബിൽ എത്തിയത് മുതൽ ഒരു കളിക്കാരൻ എന്ന നിലയിലുള്ള അദ്ദേഹത്തിന്റെ കഴിവ് കണ്ടെത്തി ആദ്യം മുതലുള്ള ജിംഗന്റെ വളർച്ചയെ പിന്തുണച്ചതിൽ കേരള ബ്ലാസ്റ്റേഴ്‌സ് എഫ്സി അഭിമാനിക്കുന്നു.\n“ആദ്യ ദിവസം മുതൽ തന്നെ കേരള ബ്ലാസ്റ്റേഴ്സിന്റെ ഭാഗമാകാൻ കഴിഞ്ഞതിൽ സന്തോഷമുണ്ട്. ഞങ്ങൾ പരസ്പരം വളരാൻ സഹായിച്ചെങ്കിലും ഒടുവിൽ വേർപിരിയാൻ തീരുമാനിച്ചിരിക്കുന്നു. ഞങ്ങൾ ഒരുമിച്ച് ചില മികച്ച ഓർമ്മകൾ സൃഷ്ടിച്ചിട്ടുണ്ട്. ക്ലബ് മുന്നോട്ട് പോകുന്നതിന് എല്ലാ ആശംസകളും നേരുന്നു. ക്ലബ്ബിന് പിന്നിൽ എപ്പോഴും നിലകൊള്ളുന്ന കേരളത്തിലെ ജനങ്ങളോട് ഒരു പ്രത്യേക പരാമർശം, നിങ്ങൾ എന്നോടും, കെബിഎഫ്സിയോടും കാണിച്ച എല്ലാ സ്നേഹത്തിനും എന്റെ ഹൃദയത്തിന്റെ അടിത്തട്ടിൽ നിന്ന് നന്ദി പറയാൻ ഞാൻ ആഗ്രഹിക്കുന്നു. ഭാവിയിലും നിങ്ങൾ ക്ലബ്ബിനെ പിന്തുണയ്ക്കുന്നത് തുടരുമെന്ന് എനിക്ക് ഉറപ്പുണ്ട്. ക്ലബ്ബും ആരാധകരും എല്ലായ്പ്പോഴും എന്റെ ഹൃദയത്തിൽ ഒരു പ്രത്യേക സ്ഥാനം നിലനിർത്തും. നന്ദി! ”, സന്ദേഷ് പറയുന്നു.\nയുവ പ്രതിഭകളെ തിരിച്ചറിയുന്നതിനും പരിപോഷിപ്പിക്കുന്നതിനും കേരള ബ്ലാസ്റ്റേഴ്സ് എല്ലായ്പ്പോഴും പ്രാധാന്യം നൽകുന്നു. യുവാക്കൾക്കും അരങ്ങേറ്റക്കാർക്കും തുടർച്ചയായി ഏറ്റവും കൂടുതൽ മിനിറ്റ് അവസരങ്ങൾ ക്ലബ് നൽകാറുണ്ട്. ടീമിനൊപ്പം ഒരു കളിക്കാരനെന്ന നിലയിൽ സന്ദേഷിന്റെ വളർച്ചയും വികാസവും ക്ലബ്ബിന്റെ ദീർഘകാല ലക്ഷ്യങ്ങളോടുള്ള പ്രതിബദ്ധതയുടെ ഉറച്ച ഉദാഹരണമാണ്.\n"ക്ലബ്ബിനോടും അതിന്റെ പിന്തുണക്കാരോടും സന്ദേശിനുള്ള പ്രതിബദ്ധത, വിശ്വസ്തത, അഭിനിവേശം എന്നിവയ്ക്ക് ഈ അവസരത്തിൽ നന്ദി അറിയിക്കാൻ ഞങ്ങൾ ആഗ്രഹിക്കുന്നു. ഒരു പുതിയ വെല്ലുവിളി പിന്തുടരാനുള്ള സന്ദേഷിന്റെ ആഗ്രഹത്തെ കെബിഎഫ്സി മാനിക്കുന്നു, ഈ പുതിയ യാത്രയ്ക്ക് ഞങ്ങൾ എല്ലാവിധ ആശംസകളും നേരുന്നു. അദ്ദേഹം എല്ലായ്പ്പോഴും ഹൃദയത്തിൽ ഒരു ബ്ലാസ്റ്ററായി തുടരും. ക്ലബിന് അദ്ദേഹം നൽകിയ സംഭാവനകൾക്കുള്ള ആദരവ് എന്ന നിലയിൽ അദ്ദേഹത്തിന്റെ ജേഴ്സി നമ്പർ 21 ഇനി ടീമിൽ ഉണ്ടാകില്ല, അതും സ്ഥിരമായി വിരമിക്കും. ”കേരള ബ്ലാസ്റ്റേഴ്സ് എഫ്‌സി ഉടമ നിഖിൽ ഭരദ്വാജ് പറയുന്നു.\nKerala BlastersSandesh Jhingan\nമനസ് മരവിപ്പിക്കുന്ന ക്രൂരത; ലോഗോയില് നിന്നും കൊമ്പന്‍റെ ചിത്രം ഭാഗികമായി മറച്ച് കേരള ബ്ലാസ്റ്റേഴ്സ്


prashant bhushan supreme court പ്രഷാന്ത് ഭൂഷണെതിരായ കോടതിയലക്ഷ്യ കേസ് വിധിപറയാന് മാറ്റി\nപ്രഷാന്ത് ഭൂഷണെതിരായ കോടതിയലക്ഷ്യ കേസ് വിധിപറയാന് മാറ്റി\nപ്രഷാന്ത് ഭൂഷണെതിരായ കോടതിയലക്ഷ്യ കേസ് വിധിപറയാന് മാറ്റി. സെപ്റ്റംബര് രണ്ടിനകം കേസില് വിധിപറയും. മാപ്പ് പറയാന് വിസമ്മതിച്ച പ്രശാന്ത് ഭൂഷന് മാപ്പിനുവേണ്ടി കോടതി സമ്മര്‍ദം ചെലുത്തുകയാണെന്ന് ചൂണ്ടിക്കാട്ടി. വാദങ്ങള്‍ക്കൊടുവില് ജസ്റ്റീസ് അരുണ് മിശ്ര പ്രശാന്ത് ഭൂഷണോടും എജിയോടും നന്ദി പറഞ്ഞു.\nകോടതിയലക്ഷ്യ കേസില് പ്രശാന്ത് ഭൂഷണ് പിന്തുണയുമായി അറ്റോര്‍ണി ജനറല് കെ.കെ വേണുഗോപാല് രംഗത്തെത്തിയിരുന്നു. പ്രശാന്ത് ഭൂഷണെ ശിക്ഷിക്കരുതെന്നും താക്കീത് നല്‍കാമെന്നും അറ്റോര്‍ണി ജനറല് പറഞ്ഞു. കേസില് കോടതി കുടൂതല് അനുകമ്പാപൂര്‍ണമായ നിലപാടു സ്വീകരിക്കണമെന്ന് അറ്റോര്‍ണി ജനറല് അഭ്യര്‍ത്ഥിച്ചു. അതു കോടതിയുടെ അന്തസ് ഉയര്‍ത്തുമെന്നും അദ്ദേഹം പറഞ്ഞു.\nജനങ്ങള്‍ക്ക് ഉപകാരപ്പെടുന്ന ഒട്ടേറെ പൊതുതാത്പര്യ ഹര്‍ജികളുമായി എത്തിയിട്ടുള്ള ആളാണ് പ്രശാന്ത് ഭൂഷണ്. അദ്ദേഹത്തിന്റെ പൊതു പ്രവര്‍ത്തനം കോടതി കണക്കിലെടുക്കണം. പ്രശാന്ത് ഭൂഷന്റെ പ്രസ്താവന രേഖകളില് നിന്ന് നീക്കം ചെയ്ത് കേസ് അവസാനിപ്പിക്കണമെന്നും എജി അഭിപ്രായപ്പെട്ടു. എന്നാല് മാപ്പ് പറയാത്ത ആളെ താക്കീത് ചെയ്തിട്ട് എന്തുകാര്യമെന്നായിരുന്നു ജസ്റ്റിസ് അരുണ് മിശ്ര ചോദിച്ചത്. തെറ്റ് ആവര്‍ത്തിക്കുമോ ഇല്ലയോ എന്ന് പ്രശാന്ത് ഭൂഷണ് തന്നെ പറയട്ടെയെന്നും നിരവധി മോശം പരാമര്‍ശങ്ങള് ഭൂഷണ് കോടതിക്കെതിരെ നടത്തിയിട്ടുണ്ടെന്നും ജസ്റ്റിസ് അരുണ് മിശ്ര ചൂണ്ടിക്കാട്ടി.


മഴ മുന്നറിയിപ്പിൽ മാറ്റം;സംസ്ഥാനത്ത് അതിശക്തമായ മഴയ്ക്ക് സാധ്യത; അഞ്ച് ജില്ലകളിൽ ഓറഞ്ച് അലർട്ട്\nNov 25, 2021, 05:47 pm IST\nതിരുവനന്തപുരം: സംസ്ഥാനത്ത് അതിശക്തമായ മഴയക്ക് സാധ്യത.മഴ കനക്കുന്ന സാഹചര്യത്തിൽ സംസ്ഥാനത്ത് അഞ്ച് ജില്ലകളിൽ ഓറഞ്ച് അലർട്ട പ്രഖ്യാപിച്ചു. തിരുവനന്തപുരം,കൊല്ലം,പത്തനംതിട്ട,കോട്ടയംഇടുക്കി ജില്ലകളിലാണ് ഓറഞ്ച് അലർട്ട്.\nസംസ്ഥാനത്ത് അടുത്ത അഞ്ച് ദിവസം ഒറ്റപ്പെട്ട ശക്തമായ മഴയ്‌ക്ക് സാധ്യതയുണ്ടെന്ന് കാലാവസ്ഥ വകുപ്പ് മുന്നറിയിപ്പ് നൽകിയിരുന്നു.\nനവംബർ 29 ഓടെ ബംഗാൾ ഉൾക്കടലിൽ പുതിയ ന്യൂനമർദം രൂപപ്പെടാൻ സാധ്യയുണ്ടെന്നും മുന്നറിയിപ്പ്.\nതെക്കൻ ആന്തമാൻ കടലിലായിരിക്കും ന്യൂനമർദ്ദം. ഇത് ശക്തി പ്രാപിച്ചു പടിഞ്ഞാറ്-വടക്ക് പടിഞ്ഞാറ് ദിശയിൽ ഇന്ത്യൻ തീരത്തേക്ക് നീങ്ങാൻ സാധ്യതയെന്നും കേന്ദ്ര കാലാവസ്ഥ വകുപ്പ് വ്യക്തമാക്കി. ശ്രീലങ്ക, തെക്കൻ തമിഴ് നാട് തീരത്തേക്ക് നീങ്ങാനാണ് സാധ്യത. അതേസമയം, തെക്ക് പടിഞ്ഞാറൻ ബംഗാൾ ഉൾകടലിലെ ചക്രവാതചുഴി നിലവിൽ ശ്രീലങ്കയുടെ തെക്കൻ തീരത്ത് സ്ഥിതി ചെയ്യുകയാണ്.


M K Harikumar /Transcripts: ആത്മായനങ്ങളുടെ ഖസാക്ക് / എം കെ ഹരികുമാർ/ഭാഗം പതിനാല്\nവിശ്വാസങ്ങളുടെ കർമ്മങ്ങളിൽ നിന്നുകൊണ്ട് വിജയൻ ലോകദുരിതങ്ങളുടെ ആത്യന്തികഫലങ്ങളെക്കുറിച്ച് ഓർക്കുന്നു. മനുഷ്യന്റെ പതനങ്ങളുടെ, പരാഗണങ്ങളുടെ തിന്മകളുടെ ലഹരികളിൽനിന്ന് അകന്നുനിന്നുകൊണ്ട് മുഗ്ദ്ധമായ സമാശ്വാസങ്ങളുടെ ആദ്ധ്യാത്മികചിഹ്നങ്ങൾ തേടുകയാണിവിടെ. അച്ചടക്കത്തിന്റെ ഋതുക്കൾ കണ്ടെത്തുമ്പോഴും ക്രോധത്തിന്റെ വായ്ത്തലയിൽ വീണ് മുറിവേൽക്കുമ്പോഴും ദയയുടെയോ ജുഗുപ്‌സയുടെയോ മുന്തിരിത്തോട്ടത്തിലേക്ക് അധീരനായി യാത്രചെയ്യുമ്പോഴും മനുഷ്യരെ നേരിടുമ്പോഴും നാം ദൈവത്തെ മുഖാമുഖം ദർശിക്കുകയാണെന്ന് രാധാകൃഷ്ണൻ* ബോധ്യപ്പെടുത്തുന്നുണ്ട്. ഭൗതികശരീരങ്ങളുടെയിടയിൽ പ്രാർത്ഥനയുടെ ഏതു രാവാണ് പൂക്കാത്തത്? അതിന്റെ ഊഷ്മളതയിൽ മനസ്സിന്റെ ചുണ്ടിൽനിന്നാണ് പാൽ ഒഴുകുന്നത്. ദുഃഖങ്ങളുടെ ഉള്ളിലെ വേവുന്ന ഹൃദയമല്ല, അതിനു മുകളിലെ ദൈവത്തിന്റെ ചക്ഷുസ്സുകളാണ് വിജയൻ പകർത്തുന്നത്. ഖസാക്കുകാർ നല്ലമ്മയെ അനുഭവിച്ചതിന്റെ വിവരണത്തിൽ നോവലിസ്റ്റിന്റെ ഈ സ്വഭാവമാണ് പ്രകടമായിരിക്കുന്നത്. പാപങ്ങളുടെയോ, തിന്മയുടെയോ വാരിധിയിൽ വസിച്ച് ആയുസ്സുകൾ പിന്നിട്ടാലും വറ്റാത്ത നന്മയുടെ ശിഖകൊണ്ട് ലോകത്തെ പ്രകാശിപ്പിക്കുന്ന യോഗിയുടെ വിശുദ്ധിയിതാണ്. ജമന്തിപ്പൂക്കളുടെ വനഭൂമിയെന്ന് വിളിക്കുമ്പോൾ അതിഭൗതികമായ ഇച്ഛകളുടെ വേഗങ്ങളാണ് ഓടിയെത്തുന്നത്. ഇത് നവ അദ്വൈതദർശനവുമാണ്. ഉള്ളിന്റെ അനുസ്യൂതമായ പ്രവാഹം ജീവിതത്തിനപ്പുറത്തുള്ള കരുണയിൽനിന്ന് നിർഗമിച്ചതാണ്.\nകരുണയുടെ പ്രവാസമാണ് പ്രസാദമായിത്തീരുന്നത്. ഖസാക്കിലെ പ്രസാദത്തിന്റെ പാദങ്ങൾ തിരക്കുന്നതിനിടയിൽ പ്രകൃതിയിലെയും മനുഷ്യരിലെയും ധാരണ, വിജയൻ ശ്രദ്ധിക്കുന്നില്ല. ബാഹ്യലോകത്തിന്റെ രോദനങ്ങളിൽനിന്ന് അധോലോകത്തിനുള്ള സൗന്ദര്യത്തെ കൊയ്‌തെടുക്കുകയാണ്. പുറംലോകത്തിന്റെ ആത്മീയതയെ തേടുന്നതിനൊപ്പം വസ്തുലോകത്തിന്റെ ജഡാവസ്ഥയും തെളിച്ചെടുക്കുന്നു. ലോകം ദ്രവിച്ച് തിരോഭവിക്കുകയാണ്. തുരുമ്പുകളുടെ സംഗീതത്തിലേക്ക് യാത്രയാവുന്ന പദാർത്ഥപ്രപഞ്ചത്തിന്റെ മുകളിൽ പ്രസാദമുള്ള വിരഹത്തിന്റെ പൂക്കൾ അർപ്പിക്കുന്ന രീതിയാണിത്. ജമന്തിയുടെ സ്പർശങ്ങളിലേക്ക് തിരിയുന്നതോടെ, ഖസാക്കിന്റെ അന്തർധാരകളിൽ അലൗകികമായ കരുണയുടെ അലകൾ നെയ്തുചേർക്കാനാണ് ഉദ്യമം. ഉള്ളിൽനിന്ന് നുരഞ്ഞുപൊന്തുന്ന അനാസക്തിയുടെ ലൗകികവേളകൾ അനുഭവത്തിനിരയാകുന്നു. ഖസാക്കിന്റെ മണ്ണിൽ, രോഗത്തിന്റെ മഥനങ്ങളിൽ കഴിയവെ രവി ഓർക്കുന്നുണ്ട്, ജമന്തിപ്പൂക്കൾ വിരിഞ്ഞുനിന്ന വനഭൂമികളിലൂടെയുള്ള പ്രയാണത്തെക്കുറിച്ച്, സൂര്യനും ചന്ദ്രനും മഴയും മഞ്ഞും കാറ്റും പുലരിയും ഇരുട്ടും ഹാർഡിക്ക് ആത്മസ്മൃതികളുടെ കൂടും തണലുമായിരുന്നെന്ന് ഡേവിഡ് സെസിൽ* അറിയിക്കുന്നുണ്ട്. വിജയനും ഇങ്ങനെ ദൃശ്യാത്മകതയിലേക്കും ഐന്ദ്രിയാനുഭവങ്ങളിലേക്കും സ്വയം നിക്ഷേപിക്കുകയാണ് ചെയ്യുന്നത്. യാത്രയ്ക്കിടയിൽ എത്ര സന്ധ്യകളാണ് പൊലിഞ്ഞത്? ഓർമ്മകളുടെ ഏതെല്ലാം മുറികളിലാണ് അപമൃത്യു വിളയാടിയത്? രവിയുടെ യാത്രയുടെ മാന്ത്രികതയെല്ലാം ഇവിടെ വെളിവാകുന്നുണ്ട്.\nസത്യത്തിൽ മനുഷ്യരുടെ വ്യസനങ്ങളിലൂടെയും പ്രസാദങ്ങളിലൂടെയും ഖസാക്കിന്റെ ആത്മീയമായ അന്തർധാരകളെ തൊട്ടറിയാനാണ് വിജയൻ ശ്രമിക്കുന്നത്. ഭ്രമവും യുക്തിയും ഓർമ്മയും കലർന്ന ഭൂതകാലത്തിന്റെ പ്രവാഹം ഖസാക്കിൽ നിറയുകയാണ്. അതിന്റെ നൈരന്തര്യത്തിൽ നല്ലമ്മയുടെ ക്രോധം കാമമായി മാറുന്നു. നല്ലമ്മയുടെ പ്രസാദവും ഖസാക്കുകാരുടെ കരുണയും വസന്തർത്തുവിന്റെ തനുവിലേക്ക് ഖസാക്കിനെ പ്രവേശിപ്പിക്കുന്നു. ചെറുപ്പത്തിൽ അവർ പറഞ്ഞുതന്ന കഥ, കല്പവൃക്ഷത്തിന്റെ തൊണ്ടിൽനിന്ന് വ്യോമതന്തുക്കൾ ഇറങ്ങിവരുന്നത്, സായാഹ്നയാത്രകളുടെ അച്ഛൻ, പുരികങ്ങളും കണ്ണുകളും തന്ന അച്ഛൻ, അറിവിന്റെ സൂചിയിലകൾ ഉരിഞ്ഞിട്ടുതന്ന ചിറ്റമ്മ, ഇലകൾ തുന്നിച്ചേർത്ത കൂട്, ഇളം നീലനിറത്തിലുള്ള കുത്തുകളുള്ള മുട്ടകൾ, തയ്യൽക്കാരൻ പക്ഷി, പിന്നെ പൂന്തോട്ടംപോലെ ചിരിച്ചുനിന്ന ഖസാക്കുകാർ, അവിടെ മൈമുനയെ അറിഞ്ഞത്, സൂര്യന്റെ രശ്മികളേറ്റ് തിണർത്ത ഉടൽ... പരിണാമങ്ങളുടെ മയിൽപ്പീലിക്കാടുകളിൽ എവിടെയോ, രവിയിലൂടെ ഖസാക്കിനെ വീണ്ടും ശ്വസിക്കാനിടവരുകയാണ്. ദുഃഖാന്തരങ്ങളുടെ ഹരിതപഞ്ചമികളിൽ മനസ്സിറുക്കാനെത്തിയ കുട്ടിയായിരുന്നു രോഗം. അത് അവരുടെ മൗനപരിസരങ്ങളിലെ മഞ്ഞപ്പൂക്കൾ പറിച്ചെടുത്തു. പകരം സന്ധ്യയുടെ അഴക് നൽകി.\nവസൂരിയുടെ വിളയാട്ടവും വജ്രക്കല്ലുകളുടെ തിളക്കവും പരാമർശിക്കുന്നതിനിയിൽ ലോകത്തിന്റെ അപ്പുറത്താണ് ശ്രദ്ധ ചെല്ലുന്നത്. ഭീതിയും വിഷാദവും കച്ചയുടുത്തിരിക്കുന്ന ബാഹ്യലോകത്തിൽ മനസ്സിന്റെ അഴകുകൊണ്ട് പോരാടുന്നതിന്റെ മൊഴിയാണിത്. പരിചിതമായതിന്റെ ചേതസ്സ് കണ്ടറിഞ്ഞ്, അവയെ മൂകമായ വിചാരങ്ങളിലേക്ക് വലിച്ചെടുക്കുന്നു. പദാർത്ഥത്തിന്റെ ഭൗതികത അറിയുമ്പോൾ, ഖരമുകുളങ്ങളെ ജനിപ്പിക്കുന്ന ആദ്ധ്യാത്മിക ക്രിയവരെ ഇത് വ്യാപിക്കുന്നുണ്ട്. ഖസാക്കിന്റെ സമ്മിശ്രമായ ആത്മബോധങ്ങളിൽ നിന്നുകൊണ്ട് തിരക്കിയപ്പോൾ വിജയന് അനേകം മനുഷ്യരുടെ ഉൾപ്രേരണകളും അന്തഃക്ഷോഭങ്ങളും അറിയാൻ കഴിഞ്ഞു. കരിമ്പനയിലെ കാറ്റിനുപോലും ഖസാക്കിന്റെ ബോധാന്തരീക്ഷത്തിൽ നീലിമ പരത്താൻ കഴിയുന്നത് ഇതുകൊണ്ടാണ്. ഖസാക്കിന്റെ ബാഹ്യപ്രകൃതിക്കപ്പുറം. അതിന്റെ ഉടലിലേക്ക് ഓരോ നരനും പദാർത്ഥവും അടുത്തടുത്ത് പ്രവേശിക്കുകയാണെന്ന് നാം അറിയുന്നു.\nമഴ തന്റെ ഹൃദയത്തിൽ ഋജുവായെന്നും അതിന്റെ കിന്നാരം വിഹ്വലമായെന്നും ലോവെൽ* എഴുതിയപ്പോഴും ഇത്തരമൊരു സാകല്യാവസ്ഥയുടെ അനുഭവമുണ്ടായിരുന്നു. ഖസാക്കിലെ പ്രകൃതിയെ നയിക്കുന്ന പരിണാമങ്ങൾ ആത്മായനങ്ങളുടെ താളമുള്ളവയാണ്. ഖസാക്കിനെ കരിമ്പനകളും മനുഷ്യരും നൽകിയ വർണ്ണബോധത്തിലല്ല എഴുത്തുകാരൻ പ്രതിഷ്ഠിച്ചിരിക്കുന്നത്; എല്ലാ ജീവികളുടേയും വസ്തുക്കളുടേയും അനിയന്ത്രിതവും അലൗകികവുമായ ചോദനകളെ പേറുന്ന പ്രപഞ്ചശരീരം എന്ന നിലയിലാണ്. ആയുസ്സിന്റെ അനാദിയായ സ്പർശങ്ങളും ഉണ്മയുടെ അജ്ഞേയമായ പൊരുളുകളും ദുഃഖമുണർത്തിക്കിടക്കുന്ന പ്രസാദമാണ് വിജയൻ ലക്ഷ്യമാക്കുന്നത്. അതിനായി മനസ്സ് അണുമുതൽ പ്രപഞ്ചംവരെ യാത്രചെയ്യുന്നു. സ്വന്തം ഉടലിൽ സ്പർശിച്ചുനോക്കിയാൽ ലോകത്തിന്റെ സ്പന്ദനമറിയാം. ആത്മാവിന്റെ ഉടലിൽ സ്പർശിച്ചാൽ പ്രപഞ്ചസത്തയുടെ അനുരണനങ്ങളറിയാം. വിജയന്റെ ആലോചനവേളകളിൽ സൗന്ദര്യം മുഴുവൻ വഹിക്കുന്നത്, പ്രസാദവും അനാഥത്വവും ചേർന്ന് സൃഷ്ടിക്കുന്ന വ്യാമിശ്രബോധമാണ്. ദുഃഖസമാധികളിലെങ്ങും ഭൂതകാലത്തിന്റെ സാന്ത്വനസസംഗീതം കേട്ടില്ല. ഓർമ്മകളുടെ രക്ഷകയായ പ്രസാദം ജീവിക്കുന്നു. ഖസാക്കിൽ വസൂരിയുണ്ടാകുന്നത്, രവിയുടെ ദുഃഖമുണർത്തുന്ന ആസക്തിയിൽനിന്നാണെന്ന് ഓർക്കുക. കോടച്ചിയുമായുള്ള വേഴ്ചയുട ജീവബിന്ദുക്കളിലെങ്ങോ ആ അണുക്കൾ ഋതുവായിരുന്നു. അറിവിനുവേണ്ടിയുള്ള വിശ്വാസത്തിന്റെ പ്രവർത്തനം, ഇവിടെ, കരുണയുടെ അണ്ഡങ്ങളിലേക്ക് ഖസാക്കിനെ ഉയർത്തുന്നു. ദുഃഖങ്ങൾക്ക് നിത്യസമാധി ലഭിച്ചതിങ്ങനെയാണ്. ഖസാക്കിലെ വസൂരി, സത്യത്തിൽ, സന്താപപൂർണ്ണമായ കാലത്തിന്റെ പരിതഃസ്ഥിതിയിൽനിന്ന് പ്രപഞ്ചത്തിന്റെ അന്തർധാരകളിലേക്കുള്ള യാത്രയുടെ സ്മൃതിയാണ്. സ്ഥാവരങ്ങളുടെ പ്രയാണത്തിലൂടെ രവി പരിവർത്തിക്കപ്പെട്ടുവെന്ന് വിജയൻ വീണ്ടും ഓർമ്മിപ്പിക്കുന്നുണ്ട്. ഖസാക്കിനെ പൂന്തോട്ടമായി അഭിദർശിച്ചപ്പോഴും, രവിയെ സ്ഥാവരപ്രയാണങ്ങളുടെ ഭഞ്ജകനായി മാറ്റിയപ്പോഴും വിജയൻ ആത്മപരിണാമങ്ങൾ കണ്ടെത്തുകയായിരുന്നു. കാലങ്ങളിലൂടെയുള്ള പദാർത്ഥസഞ്ചാരം പുതിയ ധാരണകളെ പ്രതിഷ്ഠിക്കുന്നു. ദൈവത്തിന്റെ ആലയത്തിലേക്ക് നടക്കാം. അവിടെ ദൈവം ജമന്തിപ്പൂക്കളുടെ ഗന്ധവും നിലാവും ഭൂമിയുടെ ഓർമ്മകളുമായി കഴിയുന്നു.\nഷെയ്ഖിന്റെ മൊഴിയുടെ അർത്ഥം ഖസാക്കിൽ നിലീനമാകുകയാണ്. മൊല്ലാക്കയുടെ കാലിലെ ചെരുപ്പുകടിച്ച വ്രണം ഖസാക്കുകാരുടെ ആത്മായനങ്ങളുടെ വ്രണംതന്നെയാണ്. സ്ഥലരാശികളുടെ നിശ്ചലതയിലെവിടെയോ നഷ്ടപ്പെട്ടുപോയ ഗതകാലത്തിന്റെ സ്പർശങ്ങളുടെ ഓർമ്മ വീണ്ടും രഥ്യയെ പുനരാവിഷ്‌കരിക്കുന്നു. ലക്ഷ്യങ്ങളുടെ വ്യഥിതമായ ആരോഹണവും ജീവിതസ്മരണയും ഒന്നായിത്തീരുന്നു. സാർത്രിന്റെ* കഥാപാത്രം സംസാരിക്കുന്നതുപോലെ എല്ലാ വസ്തുക്കളും സ്വച്ഛന്ദമായി നിലനിൽക്കാനുള്ള ശ്രമത്തിലാണ്. ഖസാക്കിലെ മണൽത്തരിപോലും കാലാന്തരത്തിലെ ലക്ഷ്യയാനങ്ങളുടെ വ്രണം അറിയുന്നുണ്ട്. മൊല്ലാക്കയിലൂടെ ലോലമായ ഈ ഭാവം വിജയൻ ആവിഷ്‌കരിക്കുകയാണ് ചെയ്തത്. പരിണമിക്കുകയും ആന്തരികമായി ശുദ്ധീകരിക്കുകയും നിലനിൽക്കുകയും ചെയ്യുന്ന വസ്തുസ്വഭാവത്തിന്റെ പാദങ്ങളിലാണ് നാം എത്തുന്നത്.\nആത്മലോകങ്ങളുടെ കൂടുകളിൽനിന്ന് പറക്കമുറ്റി പുറത്തുവരുന്ന വസ്തുക്കളുടെ പക്ഷിക്കുഞ്ഞുങ്ങളെ ഭൗതികലോകത്തിന്റെ പദാർത്ഥങ്ങളുമായി ബന്ധിച്ചുകൊണ്ടാണ് നോവലിസ്റ്റ് ആഖ്യാനം നിർവഹിക്കുന്നത്. ഖസാക്കിൽ സുരതക്രിയപോലെ ആനന്ദത്തിലെത്തിയ വസൂരി പലരെയും അപ്രത്യക്ഷരാക്കി. ഉള്ളിൽ വിരിഞ്ഞുകിടന്ന അവാച്യമായ സുഖാലസ്യങ്ങളും ജമന്തിപ്പൂക്കളും ആവിർഭാവങ്ങളായിരുന്നു.ആത്മാവിന്റെ പ്രിയപ്പെട്ട അംബരമെവിടെ, ഭൗതികമൂർച്ഛയുടെ സൂര്യനാളമെവിടെ എന്ന ആശങ്കയിൽ മനസ്സ് വീണുപോകുന്നത് പൊടുന്നനെയാണ്. ഖസാക്കിലെ വസൂരിയും മൺമറയുന്ന കുട്ടികളും മൈമുനയുടെ തൃഷ്ണയും ശുശ്രൂഷയും ഏതേത് യാഥാർത്ഥ്യങ്ങളുടെ ആഭരണങ്ങളാണെന്നറിയാതെ വിസ്മയം ശേഷിക്കുകയാണ്.\nഖസാക്കിന്റെ ഓർമ്മകൾ മൊല്ലാക്കയെ വിഴുങ്ങുന്നു. നൈസാമലിയുടെ ഓർമ്മകൾ മാധവൻനായരെ പരിരംഭണം ചെയ്യുന്നു. രവിയുടെ ചിന്തകൾ ഖസാക്കിനെ ഗ്രസിക്കുന്നു. മണ്ണിൽ വേരുകൾ ആഴ്ത്തിനിൽക്കുന്ന വൃക്ഷത്തെപ്പോലെയാണ് ഖസാക്ക്. എങ്കിലും അതിന്റെ ചുവടുകൾ ചലനസ്വഭാവമുള്ളവയാണ്. അപ്പുക്കിലിയുടെയും ആബിദയുടെയും അവശിഷ്ടങ്ങളിലേക്ക് ചിലപ്പോൾ, ഖസാക്കിന്റെ കപടപാദങ്ങൾ ഒഴുകിച്ചെല്ലുന്നു. അല്ലെങ്കിൽ ഖസാക്കിന്റെ ഉപരിതലത്തിൽ തകർന്ന വീടുകളുടെ അവശിഷ്ടങ്ങളെപ്പോലെ രവിയും ആബിദയം മൈമുനയും ഒഴുകിനടക്കുകയാണ്. കൗതുകങ്ങളുടെ കഴുക്കോലുകൾ, പ്രജ്ഞയുടെ ദ്രവിച്ച പെട്ടികൾ. മൺകട്ടകൾകൊണ്ട് നിർമ്മിച്ച ഹൃദയത്തിന്റെ ചുമരുകൾ, വിഷാദത്തിന്റെ ഗോതമ്പുമണികൾ, ഓർമ്മകളുടെ ഉണങ്ങിയ ശിഖരങ്ങൾ, മൗനത്തിന്റെ കുതിർന്ന വാതിലുകൾ, ഏകാന്തതയുടെ അലോസരമുണർത്തുന്ന പാട്ട്, നിസ്സഹായതയുടെ വേദനപകരുന്ന പുഷ്പം, അനാഥത്വത്തിന്റെ നോവുപടർത്തുന്ന സസ്യങ്ങൾ, ഉത്കണ്ഠതയുടെ കരച്ചിലുണർത്തുന്ന കാറ്റ്, കാലത്തിന്റെ പ്രപഞ്ചംകാണിച്ചുതരുന്ന സ്ഥലപരത... രോദനം കായ്ച്ചുകിടക്കുന്ന ദൃശ്യം തെളിയുന്നു. ഇങ്ങനെയാണ് ഖസാക്ക് അനൈഹികമായ സ്പർശമൊരുക്കുന്ന മിത്തായിത്തൂരുന്നത്. അതിൽ മനുഷ്യരും ജീവികളും പ്രകൃതിയും വിവിധ സ്വരങ്ങളുതിർക്കുന്ന ഗായകരാണ്.\nജന്മത്തിന്റെ സ്മാർത്തപ്രേരണകളും ബന്ധങ്ങളുടെ സുഗമമായ ശരീരങ്ങളും നിത്യതയുടെ ഏകാഗ്രതകളാണ്. അവയിലാണ് ഖസാക്കിന്റെ പൂർവ്വസ്മൃതികളുടെ പനയോലകൾ തളിർത്തുനിൽക്കുന്നത്. ഏതെങ്കിലും കാരണത്തിന്റെ അപ്രാപ്യതയല്ല ഖസാക്കിന്റെ വിഷാദം; അധോമുഖമായ സഞ്ചാരങ്ങളുടെ മൂഹൂർത്തങ്ങളും അയനങ്ങളിൽ പച്ചപിടിച്ചുനിൽക്കുന്ന വ്രണപ്പാടുകളും തമ്മിലുള്ള സംഘർഷങ്ങളാണ് അതു നിർണ്ണയിക്കുന്നത്. പാത്രങ്ങളുടെ സൃഷ്ടിയിലൂടെ കലയുടെ പ്രദേശങ്ങൾ തേടിപ്പോകാതെ, അധോവ്യഗ്രതകളുടെ വ്യത്യസ്തമായ സ്ഥലരാശിയും കാലപ്രവാഹവും നിർമ്മിക്കാനാണ് വിജയൻ ശ്രമിച്ചുകാണുന്നത്. സൂക്ഷിച്ചുനോക്കിയാൽ, പുഷ്പങ്ങൾക്കു ചുവട്ടിൽനിന്ന് മണ്ണിന്റെ ചുവപ്പ് കണ്ടെത്താം. അതിൽനിന്ന് പിന്നെയും താഴോട്ട് പോകാം. അങ്ങനെ പരേതരുടെ തലയോട്ടികളിലേക്ക്, മൃത്യുവിന്റെ വളക്കൂറുള്ള നിശ്ചലതകളിലേക്ക്, ചെമ്പകത്തിന്റെ ആഭരണപ്പുരയിലേക്ക്, മനസ്സ് പറന്നുചെല്ലുന്നു. സംഭവങ്ങളും നിശ്ശബ്ദതകളും വാക്കുകളും പ്രവൃത്തികളും അന്യോന്യം വേഷംമാറി കളിക്കുന്ന ആത്മഭൂമിയുടെ പരിതോവസ്ഥയാണ് ഖസാക്കിനുള്ളത്. അവിടെ തരംഗങ്ങളും തരംഗഭംഗങ്ങളും കൊത്തിത്തിന്നുന്ന ജൈവാവസ്ഥകളുണ്ട്. അവശിഷ്ടങ്ങളുണ്ട്. കാലത്തിന്റെ കായ്കളുണ്ട്. കന്മദത്തിന്റെ പൂക്കളുണ്ട്. ഋതുക്കളുടെ മർമ്മരങ്ങളുണ്ട്. രവിയും കരിമ്പാറക്കെട്ടിലെ ഷെയ്ഖും അപ്പുക്കിളിയും കരിമ്പനയിലെ കാറ്റും ഒരേ മനസ്സിന്റെ വിവിധ ഉൾപ്രേരണകളെയാണ് വഹിക്കുന്നതെന്നോർക്കുക. അതുകൊണ്ട് പാത്രത്തിന്റെ പൂർണ്ണതമാത്രം കലാസൃഷ്ടിയുടെ സൗന്ദര്യത്തെ നിർണ്ണയിക്കുന്നില്ല. രവിയുടെ സൃഷ്ടിയിലുള്ള മാനങ്ങളല്ല ഖസാക്കിന്റെ അഴക്. വാസ്തവികതയുടെ അതിരുകൾ ഭേദിച്ചുനില്ക്കുന്ന ഏതോ വിശുദ്ധ ശരീരത്തിന്റെ ദൃശ്യമാണ് ഖസാക്ക് മനസ്സിലുണർത്തുന്നത്. ദൈവം തന്റെ നീതിപീഠത്തിന്റെ മുമ്പിൽവെച്ചു മനുഷ്യഹൃദയങ്ങളെ പുറത്താക്കുകയാണ് ചെയ്യുന്നതെന്ന് അമേരിക്കൽ കവി ഹോവെ* എഴുതുന്നുണ്ട്. അന്തിമമായ വിലയത്തിൽ വെണ്മയുടെ മേഖംപോലെ ഖസാക്ക് പരക്കുന്നു. രവിയുടെ ദേവശിരസ്സും മാധവൻനായരുടെ ദേവചക്ഷുസ്സും, പിന്നെയും അനേകം ജീവബിന്ദുക്കളെ കാത്തുസൂക്ഷിക്കുന്നുണ്ട്. ഉൾപ്രേരണകളുടെ സംസാരിക്കുന്ന ചോദനകളും ഖസാക്കിന്റെ ആത്മായനങ്ങളും മനുഷ്യരും മനുഷ്യരുടെ പ്രാണസഞ്ചാരങ്ങളുടെ ജീവികളും ജീവബിന്ദുക്കളുടെ വ്യഥിതരായ ശിശുക്കളും ഇങ്ങനെയാണ് ജനിക്കുന്നത്.\nഇത് ഖസാക്കിനെ ഗോത്രസ്മൃതികളുടെ ചായവും പരേതാത്മാക്കളുടെ ആശിസ്സും അനുഷ്ഠാനങ്ങളുടെ വെയിലും പ്രാണയാനങ്ങളുടെ നിലാവുംകൊണ്ട് നിറയ്ക്കുന്നു. കാലപ്രവാഹങ്ങളുടെ സന്ധികളിലെ ഏതോ ബിന്ദുവായി നിൽക്കുന്ന ഖസാക്കിനെ പ്രത്യക്ഷങ്ങളുടെ ഒടുങ്ങാത്ത കലവറയായാണ് കാണേണ്ടത്. അതിൽ പ്രപഞ്ചത്തിന്റെ അനേകം സ്വരരാഗങ്ങളും ദുഃഖത്തിന്റെ വിവിധങ്ങളായ ധാതുക്കളും സംഭൃതമായിട്ടുണ്ട്. പ്രസാദത്തിന് നോവലിസ്റ്റ് നൽകിയ അർത്ഥം ഏതെങ്കിലും മഹാകാലത്തിന്റെ പരിധിയിൽ ഒതുങ്ങുന്നില്ല. അത് മനുഷ്യവംശത്തിന്റെ ആദിമമായ ധാരകളോടൊപ്പം പ്രപഞ്ചത്തിന്റെ പാദങ്ങൾ ആർജ്ജിക്കുകയാണ്. ഈ ഭൂമിയിലൂടെ നടക്കാൻ ശീലിക്കുകയാണ്.\nPosted by m k harikumar at 9:26 PM


ആസിയാന് ആഞ്ഞടിക്കുന്നു; ഇറക്കുമതി 30% വര്‍ധിച്ചു | പത്രവാര്‍ത്തകള് - യൂണികോഡില്\n← വിഴിഞ്ഞം: ഐ.എഫ്.സി.യുമായി കരാര് ഒപ്പുവച്ചു\nമണല്‍വാരലും വില്‍പനയും ഇനി സര്‍ക്കാര് ഏജന്‍സി വഴി മാത്രം →\nനവംബര് 14, 2009 · 5:26 am\nആസിയാന് ആഞ്ഞടിക്കുന്നു; ഇറക്കുമതി 30% വര്‍ധിച്ചു\nകൊച്ചി: കാര്‍ഷികകേരളം ആശങ്കയോടെ ഉറ്റുനോക്കുന്ന ആസിയാന് കരാറിന്റെ ‘ആട്ടിന്‍തോല്’ ഉരിഞ്ഞുതുടങ്ങി. സംരക്ഷിതപട്ടികയില്‍പ്പെട്ട കാര്‍ഷികോല്‍പ്പന്നങ്ങള്‍പോലും രാജ്യത്തേക്കു നിയന്ത്രണമില്ലാതെ പ്രവഹിച്ചുതുടങ്ങി. ആസിയാന് രാജ്യങ്ങളില്‍നിന്നുള്ള ഇറക്കുമതിയാണ് ഇതില് പ്രധാനമെന്നു കേന്ദ്ര വാണിജ്യമന്ത്രാലയം പുറത്തുവിട്ട വിവരങ്ങള് വ്യക്‌തമാക്കുന്നു.\nആസിയാന് കരാര് നടപ്പിലായതോടെ സംരക്ഷിത ഉല്‍പ്പന്നങ്ങളുടെ ഇറക്കുമതി 30.4% ആയി. റബര്, കുരുമുളക്, ഏലം, പാമോയില്, പഴം-പച്ചക്കറികള്, കാപ്പി, തേയില, കശുവണ്ടി, പയര്‍വര്‍ഗങ്ങള് എന്നിവയുടെ വന്‍ഇറക്കുമതിയാണ് ഈ വര്‍ധനയ്‌ക്കു കാരണമെന്നും വാണിജ്യ മന്ത്രാലയം വ്യക്‌തമാക്കുന്നു. ഉല്‍പ്പന്നങ്ങള് സംരക്ഷിതപട്ടികയിലായതിനാല് കേരളത്തിനു ഭീഷണിയില്ലെന്ന വാദമാണു പൊളിഞ്ഞത്.\nകഴിഞ്ഞവര്‍ഷം ഏപ്രില്-ഓഗസ്‌റ്റില് ഇത്തരം ഉല്‍പ്പന്നങ്ങളുടെ ഇറക്കുമതി 17,206 കോടി രൂപയുടേതായിരുന്നെങ്കില് ഈ വര്‍ഷം അതു 22,429 കോടിയുടേതാണ്. ആകെ ഇറക്കുമതി കഴിഞ്ഞവര്‍ഷത്തേക്കാള് കുറഞ്ഞെങ്കിലും സംരക്ഷിത ഉല്‍പ്പന്നങ്ങളുടെ ഇറക്കുമതി കുതിച്ചുകയറി.\nആകെ 6,48,041 കോടി രൂപയുടെ ഇറക്കുമതിയാണു കഴിഞ്ഞതവണ ഓഗസ്‌റ്റ്വരെ നടന്നത്. അതില് 2.7% മാത്രമായിരുന്നു സംരക്ഷിത ഉല്‍പന്നങ്ങള്. എന്നാല്, ഈ വര്‍ഷം 4,97,108 കോടിയുടെ ഇറക്കുമതി നടന്നതില് 4.5 ശതമാനവും സംരക്ഷിതപട്ടികയിലുള്ളവയാണ്. കഴിഞ്ഞവര്‍ഷം മൂന്നാംപാദംവരെ 333.37 കോടി രൂപയുടെ സ്വാഭാവികറബര് ഇറക്കുമതി നടന്നു. ഇത്തവണ അത് 777.44 കോടിയിലേക്ക് (133.2%) ഉയര്‍ന്നു.\nസെപ്‌റ്റംബര്‍വരെയുള്ള കുരുമുളക് ഇറക്കുമതി ഏകദേശം 10,000 മെട്രിക് ടണ്ണാണ്. കഴിഞ്ഞവര്‍ഷത്തേക്കാള് 33% വര്‍ധന. മൂല്യവര്‍ധിത ഉല്‍പ്പന്നങ്ങളുണ്ടാക്കി പുനര്‍കയറ്റുമതിക്കാണ് ഇറക്കുമതി കുരുമുളകു പ്രധാനമായും ഉപയോഗിക്കുന്നത്. കുരുമുളകിന്റെ കയറ്റുമതി ഗണ്യമായി (24%) ഇടിയുകയും ചെയ്‌തു. കഴിഞ്ഞവര്‍ഷം 12,750 മെട്രിക്‌ടണ് കയറ്റുമതിയുണ്ടായപ്പോള് ഇറക്കുമതി 9750 ടണ്ണിലേക്കു താഴ്‌ന്നു.\nകരാര് വരുന്നതോടെ പത്തോളം ആസിയാന് രാജ്യങ്ങളിലേക്കു കയറ്റുമതിക്കു വാതായനം തുറക്കുകയാണെന്ന കേന്ദ്രത്തിന്റെ അവകാശവാദം കാര്‍ഷിക ഉല്‍പ്പന്നങ്ങള്‍ക്കു ബാധകമാകില്ലെന്നു സാരം. ഇന്തോനീഷ്യ, മ്യാന്‍മാര്, മലേഷ്യ, അമേരിക്ക, ബ്രസീല് തുടങ്ങിയ രാജ്യങ്ങളില്‍നിന്നെല്ലാം സംരക്ഷിത ഉല്‍പ്പന്നങ്ങളുടെ ഇറക്കുമതി കൂടിയതായി വാണിജ്യമന്ത്രാലയം വ്യക്‌തമാക്കുന്നു. ഇതില് ആദ്യ മൂന്നു രാജ്യങ്ങളും ആസിയാനില്‍പ്പെട്ടതാണ്. വിയറ്റ്‌നാമില്‍നിന്നുള്ള ഇറക്കുമതി ഭീഷണി മാറ്റമില്ലാതെ തുടരുന്നു. പാമോയില് ഇറക്കുമതി ക്രമാതീതമായി ഉയര്‍ന്നതും വെളിപ്പെട്ടിട്ടുണ്ട്.\nഉത്തരേന്ത്യയിലും മറ്റും അവശ്യവസ്‌തുവായ പാമോയിലിന്, വിലക്കയറ്റത്തിന്റെ പശ്‌ചാത്തലത്തില് കേന്ദ്രം സമ്പൂര്‍ണ തീരുവയിളവു നല്‍കിയിരുന്നു. ഓഗസ്‌റ്റ്വരെ 8994.36 കോടിയുടെ ഭക്ഷ്യയെണ്ണയാണ് ഇറക്കുമതി ചെയ്‌തത്. കഴിഞ്ഞവര്‍ഷം ഇത് 4791.49 കോടിയുടേതായിരുന്നു. വെളിച്ചെണ്ണ വിപണിയുടെ ഗതികേട് നാള്‍ക്കുനാള് വര്‍ധിക്കുന്നു.\nസംരക്ഷിതപട്ടികയില്‍പ്പെട്ട ഉല്‍പ്പന്നങ്ങളുടെ ഇറക്കുമതി, കര്‍ഷകര്‍ക്കും വിപണിക്കും ദോഷകരമായാല് സര്‍ക്കാരിനു നിയന്ത്രിക്കാമെന്നതാണ് ഔദ്യോഗിക വ്യാഖ്യാനം.\nഎന്നാല്, ഇവയുടെ ഇറക്കുമതിത്തീരുവ ഘട്ടങ്ങളായി കുറയ്‌ക്കണമെന്ന കരാര്‍വ്യവസ്‌ഥയേപ്പറ്റി കേന്ദ്രം തന്ത്രപരമായ മൗനം പാലിക്കുന്നു.\nFiled under കാര്‍ഷികം, കൃഷി, കേരളം, വാര്‍ത്ത


Sexual harassment case | മലപ്പുറത്ത് ഏഴ് വയസുകാരിയെ പീഡിപ്പിച്ച കേസിൽ ഇതര സംസ്ഥാന തൊഴിലാളി പൊലീസ് പിടിയിൽ; ബംഗാൾ സ്വദേശിയായ ഇരുപത്തിയഞ്ചുകാരൻ കുട്ടിയെ പീഡിപ്പിച്ചത് പ്രാകൃതമായി; പെൺകുട്ടി ആശുപത്രിയിൽ - MarunadanMalayalee.com\nമലപ്പുറത്ത് ഏഴ് വയസുകാരിയെ പീഡിപ്പിച്ച കേസിൽ ഇതര സംസ്ഥാന തൊഴിലാളി പൊലീസ് പിടിയിൽ; ബംഗാൾ സ്വദേശിയായ ഇരുപത്തിയഞ്ചുകാരൻ കുട്ടിയെ പീഡിപ്പിച്ചത് പ്രാകൃതമായി; പെൺകുട്ടി ആശുപത്രിയിൽ\nJune 10, 202110:42 PM IST Permalink\nമലപ്പുറം: മലപ്പുറം കൊടക്കാട് കൂട്ടു മൂച്ചിയിൽ ഏഴ് വയസുകാരിയെ പീഡിപ്പിച്ചകേസിൽ ഇതര സംസ്ഥാന തൊഴിലാളി പിടിയിൽ. കർണാടക സ്വദേശികളായ ദമ്പതികളുടെ മകളെയാണ ്പ്രതി പ്രാകൃതമായി പീഡിപ്പിച്ചതെന്നാണ് പരാതി. സംഭവവുമായി ബന്ധപ്പെട്ട് പരപ്പനങ്ങാടി പൊലീസ് ബംഗാൾ സ്വദേശിയായ ഇരുപത്തിയഞ്ചുകാരനെ കസ്റ്റഡിയിലെടുത്തു. ആരോഗ്യപ്രശ്നങ്ങളുള്ള കുട്ടിയെ തിരുരങ്ങാടി താലൂക്കാശുപത്രിയിൽ പ്രവേശിപ്പിച്ചു.\nഅതേ സമയം 15കാരിയെ മൂന്നു വർഷത്തോളം നിരന്തരം ലൈംഗികമായി പീഡിപ്പിച്ച കേസിൽ അറസ്റ്റിലായ രണ്ടാനച്ഛന്റെ ജാമ്യാപേക്ഷ കഴിഞ്ഞ ദിവസം മഞ്ചേരി പോക്സോ കോടതി തള്ളി. പ്രതിയുടെ ശല്യം സഹിക്കാനാവാതെ അവസാനം നാടു വിട്ടുപോകേണ്ടിവരെ വന്ന പെൺകുട്ടിയുടെ പരാതിയിലാണ് കേസ്. പതിനഞ്ചുകാരിയെ മൂന്നു വർഷത്തോളം നിരന്തരം ലൈംഗികമായി പീഡിപ്പിച്ചുവെന്ന കേസിൽ റിമാന്റിൽ കഴിയുന്ന രണ്ടാനച്ഛന്റെ ജാമ്യാപേക്ഷ മഞ്ചേരി പോക്സോ സ്പെഷ്യൽ കോടതിയാണ് തള്ളിയത്.\nപ്രതിയുടെ ആദ്യ ഭാര്യയിലുള്ള മകളാണ് പരാതിക്കാരി. 2018 ജൂൺ മുതൽ 2021 ജനുവരി 18 വരെയുള്ള വിവിധ ദിവസങ്ങളിൽ മരുതക്കടവ് സ്വദേശിനിയായ ബാലികയെ രണ്ടാനച്ഛൻ പീഡനത്തിന് വിധേയയാക്കുകയായിരുന്നു. രണ്ടാന്ച്ഛന്റെ ശല്യം സഹിക്കാനാവാതെ പെൺകുട്ടി ജനുവരി 20ന് നാടു വിട്ടു. സംഭവത്തിൽ രണ്ടാനച്ഛന്റെ പരാതിയിൽ വഴിക്കടവ് പൊലീസ് കേസ്സെടുത്തിരുന്നു. ഇതിനിടെ കുട്ടിയെ തിരുവനന്തപുരത്ത് വെച്ച് കണ്ടെത്തി. തുടർന്ന് നടത്തിയ ചോദ്യം ചെയ്യലിലാണ് പീഡന വിവരം പുറത്താകുന്നത്. വഴിക്കടവ് സി ഐ കെ രാജീവ് കുമാറാണ് പ്രതിയെ അറസ്റ്റ് ചെയ്തത്.\nഇതരസംസ്ഥാന ലോട്ടറി വിൽപ്പന: സംസ്ഥാന സർക്കാറിനെ പിന്തുണച്ച് ഹൈക്കോടി


ഐപാഡുകൾ മാറാൻ കാരണമുണ്ട് | Malayalam News\nഐപാഡുകൾ മാറാൻ കാരണമുണ്ട്\nവർഷങ്ങൾക്കു ശേഷം മാക്ബുക്കിലും മാക്മിനിയിലും പുതുമ\nഐഫോണിനു സമാനമായ മാറ്റങ്ങൾ ഐപാഡിലും\nസാങ്കേതിക ലോകത്ത് ടാബ്‌ലറ്റുകളുടെ വിൽപന കുത്തനെ ഇടിഞ്ഞുവരികയാണ്. വലിയ സ്‌ക്രീനും കൂടുതൽ സൗകര്യങ്ങളുമായി സ്മാർട്ട് ഫോണുകൾ രംഗം കീഴടക്കിയതുതന്നെ കാരണം. കഴിഞ്ഞ വർഷം ഐപാഡ് വിൽപനയിൽ മൂന്ന് ശതമാനം വർധന മാത്രമാണ് ആപ്പിൾ കമ്പനിക്ക് കൈവരിക്കാനായത്. ഐഫോണുകളെ പോലെ വരുമാനമുണ്ടാക്കാൻ ഐപാഡുകളും മാക് കംപ്യൂട്ടറുകളും ആപ്പിളിനെ സഹായിക്കുന്നില്ല. ഇതിനൊരു പരിഹാരമായാണ് ഐപാഡുകൾ ഐഫോണിനു സമാനമാക്കാനുള്ള ആപ്പിൾ ശ്രമം. സ്‌ക്രീനിൽ കൂടുതൽ സ്ഥലം ലഭ്യമാക്കുന്നതിന് ഐഫോണിനു പിന്നാലെ ഐപാഡിലും ഹോം ബട്ടണും ഫിംഗർപ്രിന്റ് സെൻസറും ഒഴിവാക്കി. ഐഫോണിന്റെ പുതിയ മോഡലായ ടെൻഎക്‌സ്, ടെൻ എസ് എന്നിവയിലെ പോലെ ഐപാഡ് പ്രോയിലും അൺലോക്ക് ചെയ്യുന്നതിന് ഫേഷ്യൽ റെക്കഗ്നിഷൻ ടെക്‌നോളജിയാണ് ഉപയോഗിച്ചിരിക്കുന്നത്. ആപ്പുകൾ ഡൗൺലോഡ് ചെയ്യുന്നതിനും ആപ്പിൾ പേ പർച്ചേസിനും മുഖം കാണിച്ചാൽ മതി. സ്‌ക്രീനിന്റെ റെസലൂഷൻ കൂട്ടിക്കൊണ്ടുള്ള പുതിയ മാക്ബുക്ക് എയർ ലാപ്‌ടോപ്പും ആപ്പിൾ കഴിഞ്ഞ ദിവസം പുറത്തിറക്കി. ന്യൂയോർക്ക് ഓപറ ഹൗസിൽ പുറത്തിറക്കിയ പുതിയ ഉൽപന്നങ്ങളിൽ സംഗീതം, വീഡിയോ, സ്‌കെച്ചുകൾ എന്നിവക്കാണ് മുൻതൂക്കം നൽകിയിരിക്കുന്നത്.\nചിത്രകാരന്മാർക്കും ഫോട്ടോഗ്രഫർമാർക്കും മറ്റു കലാകാരന്മാർക്കും ഏറ്റവും അനുയോജ്യമായ രീതിയിലാണ് പുതിയ ഐപാഡ് പ്രോ തയാറക്കായിരിക്കുന്നത്. ടാബ്‌ലറ്റ് വിൽപന വർധിപ്പിക്കുക തന്നെയാണ് കമ്പനിയുടെ ലക്ഷ്യം.\nരണ്ട് ഐപാഡ് പ്രോകൾ പുറത്തിറക്കിയതിൽ ചെറുതിന് 11 ഇഞ്ചാണ് സ്‌ക്രീൻ. നേരത്തെ 10.5 ഇഞ്ച് ആയിരുന്നു. രണ്ടാമത്തെ മോഡൽ ചെറുതാണെങ്കിലും 12.9 ഇഞ്ച് ഡിസ്‌പ്ലേ സ്‌ക്രീൻ തന്നെ ഉറപ്പു വരുത്തിയിട്ടുണ്ട്. ഒരു സാധാരണ പേപ്പറിന്റെ വലിപ്പം.\nഐഫോൺ ടെൻആറിലേതിനു സമാനമായി എൽസിഡി സ്‌ക്രീനാണ് പുതിയ ഐപാഡുകളിലും. ഐഫോണിലെ പോലെ ഐപാഡിലെ ഡിസ്‌പ്ലേ പരമാവധി മൂലകളിലേക്ക് പോകുന്നില്ല. പുതിയ ഐപാഡുകളുടെ വില 800 ഡോളറിൽനിന്നാണ് തുടങ്ങുന്നത്.\nമാക്ബുക്ക് എയറിന് 200 ഡോളർ വർധിപ്പിച്ചപ്പോൾ ഹൈ റെസലുഷൻ ഡിസ്‌പ്ലേയാണ് സംവിധാനിച്ചിരിക്കുന്നത്. 1200 ഡോളറാണ് പുതിയ വില. ഐപാഡിൽനിന്ന് ഒഴിവാക്കിയ ഫിംഗർ പ്രിന്റിന്റെ സെൻസർ ഇതിൽ ചേർത്തിട്ടുണ്ട്. അപ്‌ഡേറ്റ് ചെയ്ത ഡെസ്‌ക് ടോപ് കംപ്യൂട്ടറായ മാക് മിനിയുടെ വില 800 ഡോളർ മുതലാണ്. ഐപാഡുകളിൽനിന്നും മറ്റു ഉൽപന്നങ്ങളിൽനിന്നും ഒഴിവാക്കിയ അലുമിനിയം രണ്ട് മാക് ഉൽപന്നങ്ങൾക്കും ഉപയോഗിക്കുമെന്ന് കമ്പനി വ്യക്തമാക്കിയിട്ടുണ്ട്.\nപുതിയ മാക്ബുക്ക് എയറിനും ഐപാഡ് പ്രോകൾക്കും യുഎസ്ബി-സി എന്ന പേരിൽ ഓവൽ കണക്ടർ പുറത്തിറക്കിയിട്ടുണ്ട്. ഐപാഡുകളിൽനിന്ന് ഐഫോണുകളും ചാർജ് ചെയ്യാം.\nആപ്പിൾ ഉപയോക്താക്കളെ ആകർഷിക്കുന്നതാണ് പുതുക്കിയ ഉൽപന്നങ്ങളെന്ന് മൂർ ഇൻസൈറ്റസ് ആന്റ് സ്ട്രാറ്റജി സ്ഥാപകൻ പാട്രിക് മൂർഹെഡ് അഭിപ്രായപ്പെടുന്നു. വർഷങ്ങൾക്കു ശേഷമാണ് മാക് മിനി അപ്‌ഡേറ്റ് ചെയ്തിരിക്കുന്നത്. അതുപോലെ മാക്ബുക്ക് എയറും അടുത്ത കാലത്തായി പരിഷ്‌കരിച്ചിട്ടില്ല. അതുകൊണ്ടു തന്നെ ഇത് സ്വാഗതം ചെയ്യപ്പെടുന്ന മാറ്റങ്ങളാണെന്ന് അദ്ദേഹം പറഞ്ഞു. അതേസമയം, നിലവിലുള്ള വിൻഡോസ് ഉൽപന്നങ്ങളിൽനിന്ന് മാക്കിലേക്ക് മാറാൻ പര്യാപ്തമായ നിർണായക മാറ്റങ്ങളല്ല ഇതെന്നും മൂർഹെഡ് പറഞ്ഞു.\nനവംബർ ഏഴു മുതലാണ് പുതിയ ഉൽപന്നങ്ങൾ വിപണിയിലിറക്കുക. ഫേസ്‌ടൈമിൽ ഗ്രൂപ്പ് ചാറ്റ് ഫീച്ചർ കൂടി ഉൾപ്പെടുത്തിയുള്ള സൗജന്യ സോഫ്റ്റ് വെയർ അപ്‌ഡേറ്റ് ഐഫോണുകൾക്കും ഐപാഡുകൾക്കുമായി ലഭ്യമാക്കിയിട്ടുണ്ട്.\nInfo Plus ipad mac book Info plus


ഏഴു രാജ്യങ്ങളിലൂടെ 104 ദിവസത്തെ സൈക്കിൾ യാത്ര. പിന്നിട്ടത് 8500 കിലോമീറ്റർ | cycle | solo | travel | ajith | seven | countries\nFriday 21 May 2021 12:40 PM IST\nഒറ്റയടി വീതിയുള്ള പാടവരമ്പിലൂടെ തെന്നിവീഴാതെ സാഹസികമായി സൈക്കിൾ ചവിട്ടി വീടുവീടാന്തരം കത്തുകളെത്തിക്കുന്ന പോസ്റ്റ്മാന്. അയാളുടെ വിരലുകൾ സൈക്കിൾ ബെല്ലിൽ അമരുമ്പോൾ എവിടെ നിന്നൊക്കെയോ പ്രതീക്ഷയുടെ കണ്ണുകൾ തലയുയർത്തും. കത്തുകൾ കൈമാറിയ ശേഷമുള്ള മടക്കയാത്രയിൽ ഞങ്ങൾ കുട്ടി സംഘം കൂടെ കൂടും. കാലുകൾ വട്ടത്തിൽ ചവിട്ടുമ്പോൾ നീളത്തിലോടുന്ന സൈക്കിളിന്റെ മാജിക്ക് ആസ്വദിക്കും. അന്നത്തെ ഏറ്റവും വലിയ സ്വപ്നമായിരുന്നു, സ്വന്തമായി ഒരു സൈക്കിൾ. വർഷങ്ങൾക്കിപ്പുറവും സൈക്കിൾ പ്രേമം പിന്തുടർന്നപ്പോൾ ജീവിതത്തിന്റെ ‘പെഡൽ ചവിട്ടാൻ’ സൈക്കിൾ മെക്കാനിക് ആയി ജോലി നേടി. സൈക്കിളിനോളം ഇഷ്ടമുള്ളതാണ് യാത്രകൾ. ആ രണ്ടിഷ്ടങ്ങളും ഒന്നിച്ച് ചേർന്നപ്പോഴാണ് ലോകം കാണാൻ ഇറങ്ങിപ്പുറപ്പെട്ടത്... ഇന്ത്യ– നേപ്പാൾ– ഭൂട്ടാൻ– മ്യാൻമർ – തായ്‌ലാൻഡ്– മലേഷ്യ– സിംഗപ്പൂർ തുടങ്ങി ഏഴു രാജ്യങ്ങളിലൂടെ 104 ദിവസത്തെ യാത്ര. പിന്നിട്ടത് 8500 കിലോമീറ്റർ. ഇന്ത്യ – തായ്‌ലാൻഡ് സൗഹൃദ ഇടനാഴിയിലൂടെ സിംഗപ്പൂർ വരെ സൈക്കിളിൽ സഞ്ചരിച്ച മലയാളി, കോഴിക്കോട് എലത്തൂർ സ്വദേശി അജിത്ത് തന്റെ യാത്രാവിശേഷങ്ങൾ മനോരമ ട്രാവലറുമായി പങ്കുവയ്ക്കുന്നു.\nസാമൂതിരിയുടെ നാട്ടിൽ നിന്ന് റിൻപോച്ചെയുടെ നാട്ടിലേക്ക്\nവർഷങ്ങൾക്ക് മുൻപ് പത്രത്തിൽ വന്ന ഒരു വാർത്തയാണ് എന്റെ ജീവിതത്തിലെ ടേണിങ് പോയിന്റ്. കൊടുങ്ങല്ലൂർ സ്വദേശിയായ ഒരു വ്യക്തി അദ്ദേഹത്തിന്റെ സൈക്കിളിൽ ലോകം ചുറ്റാനിറങ്ങിയതായിരുന്നു വാർത്ത. സൈക്കിളിൽ ലോകമൊന്നും ചുറ്റിക്കണ്ടില്ലെങ്കിലും ഇന്ത്യയെങ്കിലുമൊന്ന് കാണണം എന്ന ചിന്ത ആരംഭിക്കുന്നത് അങ്ങനെയാണ്. ചിലവ് കുറവ്, സൈക്കിളിസ്റ്റുകൾക്ക് എല്ലായിടത്തും ലഭിക്കുന്ന സ്വീകാര്യത, കാഴ്ചകൾ പൂർണമായി ആസ്വദിക്കാം , പ്രകൃതിസംരക്ഷണം തുടങ്ങിയ കാര്യങ്ങളാണ് യാത്രയ്ക്ക് സൈക്കിൾ തന്നെ മതി എന്ന തീരുമാനത്തെ ഉറപ്പിച്ചത്. കോഴിക്കോട് കാപ്പാട് നിന്ന് കാഠ്മണ്ഡു വരെയായിരുന്നു യാത്ര പ്ലാനിട്ടത്. സാമൂതിരിയുടെ നാട്ടിൽ നിന്ന് റിൻപോച്ചെയുടെ നാട്ടിലേക്കെത്താൻ ഉദ്ദേശം ഒരു മാസമെടുത്തു. ഇതാണ് ആദ്യത്തെ ദീർഘദൂര സൈക്കിൾ യാത്ര. സൈക്കിളിന് ലഭിക്കുന്ന സ്വീകാര്യത എത്രയെന്ന് ഞാൻ നേരിട്ട് മനസ്സിലാക്കിയ ഒരു അനുഭവം ഈ യാത്രയ്ക്കിടയിൽ ഉണ്ടായി.\n‘ഉത്തർപ്രദേശിലെ ഇത്താവ എന്ന സ്ഥലത്തേക്കാണ് സൈക്കിൾ ചവിട്ടുന്നത്. ഇത്താവയെത്തുന്നതിന് 25 കിലോമീറ്റർ മുൻപ് വിജനമായൊരു പ്രദേശത്ത് വച്ച് സൈക്കിൾ കേടായി. സന്ധ്യാസമയം. സർവീസ് ചെയ്യാമെന്ന് കരുതി ചുറ്റും നോക്കി, കടകൾ പോയിട്ട് ഒരു മനുഷ്യരെ പോലും കാണാൻ കഴിഞ്ഞില്ല. റിപ്പയർ ചെയ്യാൻ അറിയാം. പക്ഷേ ആവശ്യത്തിനുള്ള ടൂൾസ് കയ്യിലുണ്ടായിരുന്നില്ല. എന്തുചെയ്യണമെന്ന് അറിയാതെ പകച്ച് നിൽക്കുമ്പോൾ തൊട്ടുമുന്നിലൊരു മനുഷ്യൻ. നല്ല നീളവും അതിനൊത്ത തടിയുമുള്ള, ഒരു ആജാനഭാഹു. അയാളെന്നോട് എന്തൊക്കെയോ ഹിന്ദിയിൽ ചോദിച്ചു. എനിക്ക് ഹിന്ദി അറിയില്ല. എങ്കിലും അറിയാവുന്ന രീതിയിൽ പറഞ്ഞുഫലിപ്പിച്ചു. അയാളെന്നെ രൂക്ഷമായൊന്ന് നോക്കി. തിരിഞ്ഞ് നടന്നു. ഉത്തർപ്രദേശിനെ കുറിച്ച് കേട്ട കഥകളെല്ലാം നെഗറ്റീവ് വൈബ്സ് ഉള്ളതായതിനാൽ അയാളുടെ നോട്ടം പോലും മനസ്സിൽ ഭീതി നിറച്ചു. യാത്രയിൽ കൂടെയുണ്ടായിരുന്ന സുഹൃത്തും ഞാനും ഇനിയെന്ത് ചെയ്യും എന്നാലോചിച്ച് നിൽക്കുമ്പോൾ ഒരു ചാക്കുക്കെട്ടുമായി നേരത്തെ കണ്ട മനുഷ്യൻ മടങ്ങി വന്നു. അയാൾ ആ ചാക്കിലെ സാധനങ്ങൾ ഞങ്ങൾക്കു മുന്നിൽ തുറന്നു, നിറയെ ടൂൾസ്. ആ വഴി വന്ന ബൈക്കുകാരനെ അയാൾ തടഞ്ഞ് നിർത്തി. ഞങ്ങൾക്കാവശ്യമായ ഉപകരണങ്ങൾ ഏതൊക്കെയാണെന്ന് അയാൾ മുഖേന ചോദിച്ച് മനസ്സിലാക്കി സഹായിച്ചു. ഒരാളെ ഞങ്ങള്‍ക്ക് സഹായത്തിനായി ഫോൺ വിളിച്ച് വരുത്തിയ ശേഷം ആ മനുഷ്യൻ എങ്ങോട്ടോ പോയി മറഞ്ഞു. സഹായിയായി വന്ന ആൾക്ക് മലയാളമറിയാം. അത് ഞങ്ങളെ ശരിക്കും അദ്ഭുതപ്പെടുത്തി. കുറേ കാലം കണ്ണൂരിൽ ജോലി ചെയ്തിരുന്നു, അങ്ങനെയാണ് മലയാളം പഠിച്ചതെന്ന് അയാൾ പറഞ്ഞു. ശേഷം നേരത്തെ വന്ന ആജാനഭാഹുവായ മനുഷ്യനെ എങ്ങനെ അറിയാം എന്ന് ഞങ്ങളോടു ചോദിച്ചു. അപ്പോൾ പരിചയപ്പെട്ടതാണെന്ന് പറഞ്ഞപ്പോൾ അവന്റെ കണ്ണിൽ കൗതുകം തിളങ്ങി. ‘അയാൾ അവിടുത്തെ വലിയൊരു ക്രിമിനലാണെന്നും, ബൈക്കിലും കാറിലുമൊക്കെ വരുന്ന സഞ്ചാരികളെ കൊള്ളയടിക്കുന്നത് സ്ഥിരം ഏർപ്പാടാണെന്നും അവൻ പറഞ്ഞു. നിങ്ങൾ സൈക്കിളിലായതിനാലാകും ഒരു പക്ഷേ അയാൾ നിങ്ങളെ സഹായിച്ചതെന്നും അവൻ കൂട്ടിച്ചേർത്തു.’ ആ മനുഷ്യനാണ് ഞങ്ങൾക്ക് ഭക്ഷണവും താമസവും സഹായവുമൊരുക്കാൻ ആളെ ഏർപ്പാടാക്കി എങ്ങോ മറഞ്ഞത്. ജീവിതത്തിൽ ഒരിക്കലും മറക്കാനാവാത്ത ‘സൈക്കിളോർമ’യാണ് അത്.\nഅടുത്തയാത്ര, ഉലകം ചുറ്റാൻ\nഒരു മാസം കൊണ്ട് വിജയകരായി കാപ്പാട് – കാഠ്മണ്ഡു സെക്കിൾ യാത്ര പൂർത്തിയാക്കി. ഓരോ യാത്രയും പുതിയ യാത്രയ്ക്കുള്ള പ്രോത്സാഹനമാണല്ലോ. മലേഷ്യ വരെ സൈക്കിളിൽ പോയാലെന്താ എന്ന ചിന്ത പതിയെ പുറകെ കൂടി. മലേഷ്യ വരെ എന്ന് തീരുമാനിക്കാൻ മറ്റൊരു കാരണം കൂടെയുണ്ട്. അവിചാരിതമായി സോഷ്യൽമീഡിയ വഴി പരിചയപ്പെട്ട ഒരു കുടുംബം അവിടെയുണ്ട്. ഒരമ്മയും ചെറിയ രണ്ട് കുട്ടികളും. അവർ വിളിക്കുമ്പോഴെല്ലാം ചോദിക്കും, ബ്രദർ എന്നാണ് ഞങ്ങളെ കാണാൻ വരികയെന്ന്. ഒരിക്കൽ ഞാൻ ആ കുട്ടികൾക്കൊരു വാക്ക് കൊടുത്തു, നിങ്ങളെ കാണാൻ ഞാനെന്റെ സൈക്കിളിൽ വരും. അതു കേട്ടതും അവർ അദ്ഭുതത്തോടെ ചോദിച്ചു, സൈക്കിളിലോ എന്ന്. അപ്പോൾ പിന്നെ ആ വാക്ക് പാലിക്കണ പിറന്നാളിന് സുഹൃത്ത് സമ്മാനിച്ച സൈക്കിളിലായിരുന്നു നേപ്പാൾ യാത്ര. ലോകസഞ്ചാരത്തിന് ആ സൈക്കിൾ പോര. കോഴിക്കോട് റോട്ടറി ക്ലബ് യാത്രയ്ക്ക് സ്പോൺസർഷിപ്പുമായി വന്നു. കൂടാതെ ജോലി ചെയ്യുന്ന സ്ഥാപനത്തിന്റെ ഉടമസ്ഥൻ സൈക്കിൾ സമ്മാനിച്ചു. അതോടെ സൈക്കിളില് ഉലകം ചുറ്റാനുള്ള പ്ലാനിങ് ആരംഭിച്ചു. ഒരു സുഹൃത്ത് കൂടി ഒപ്പം വരാൻ താൽപര്യം പ്രകടിപ്പിച്ചു. ഞങ്ങൾ യാത്രയ്ക്കുള്ള റൂട്ട് പ്ലാനിട്ടു, കോഴിക്കോട്– പാലക്കാട്–ചെന്നൈ–ആന്ധ്രാപ്രദേശ്–ഒറീസ–വെസ്റ്റ് ബംഗാൾ–നേപ്പാൾ–(തിരിച്ച്) അസം– ഫുങ്ഷൂലിങ് അതിർത്തി വഴി –കാഠ്മണ്ഡു– (തിരിച്ച്) നാഗാലാന്റ്– മണിപ്പൂർ–മൊറെ അതിർത്തി വഴി മ്യാൻമർ– തായ്‌ലാൻഡ്–മലേഷ്യ–സിംഗപ്പൂർ. 104 ദിവസം നീണ്ടുനിന്ന യാത്രയ്ക്ക് ഉദ്ദേശം നാല് ലക്ഷം രൂപയിലധികം ചെലവ് വന്നു. യാത്ര മാത്രമായി ആസ്വദിച്ചാൽ 70 ദിവസം മതിയാകുമായിരുന്നു. പക്ഷേ, കാഴ്ചകളൊക്കെ കണ്ട് സംസ്കാരങ്ങൾ അടുത്തറിഞ്ഞായിരുന്നു ഞങ്ങളുടെ യാത്ര. 8500 കിലോമീറ്ററാണ് യാത്രചെയ്ത ദൂരം. സ്കോട്ട് മെട്രിക് 40 എന്ന സ്വിറ്റ്സർലൻഡ് ബ്രാൻഡ് സൈക്കിളാണ് യാത്രയ്ക്ക് ഉപയോഗിച്ചത്. അസം കഴിഞ്ഞ് മണിപ്പൂർ നാഗാലാൻഡ് എന്നിവിടങ്ങളിലെല്ലാം വഴിയേറെയും കയറ്റവും ഇറക്കവും ആണ്. പലയിടത്തും ഓഫ് റോഡാണ്. ആ ദുഷ്കരമായ റൈഡ് എളുപ്പമായത് ഈ സൈക്കിൾ യാത്രയ്ക്ക് ഉപയോഗിച്ചതുകൊണ്ടാണ്. റോട്ടറി ക്ലബിന്റെ സ്പോൺസർഷിപ്പിൽ റോട്ടറി കണക്ട്സ് ദ് വേൾഡ് എന്ന ആശയത്തിന്റെ പ്രഖ്യാപനവുമായുള്ള യാത്രയായതിനാൽ ‘വേൾഡ് ബൈസിക്കിൾ ടൂർ’ എന്നാണ് യാത്രയ്ക്ക് നൽകിയ പേര്.\nയാത്രയ്ക്കാവശ്യമായ പേപ്പർ വർക്സും വീസയുമെല്ലാം റോട്ടറി ക്ലബിന്റെ നേതൃത്വത്തിലാണ് കിട്ടിയത്. മലേഷ്യയിലേക്ക് വൺ ഇയർ മൾട്ടിപ്പിൾ വീസയും തായ്‌ലാൻഡിലേത് ഓൺ അറൈവല് വീസയും ആയിരുന്നു. നേപ്പാൾ, ഭൂട്ടാൻ എന്നിവിടങ്ങളിൽ വീസ വേണ്ട. അതിർത്തി കടന്ന് മൂന്ന് കിലോമീറ്ററപ്പുറം ഭൂട്ടാന്റെ ഉൾഭാഗങ്ങളിലേക്ക് കടക്കാൻ അനുമതി നേടണം. മ്യാൻമർ യാത്രയ്ക്കുവേണ്ടി പാസ്പോർട് ഉൾപ്പെടെയുള്ള രേഖകൾ അതിന്റെ ഓഫിസിൽ സമർപ്പിച്ചതിനാൽ ഭൂട്ടാനിലേക്ക് കടക്കാനുള്ള പെർമിഷൻ എടുക്കാൻ കഴിഞ്ഞില്ല. അതുകൊണ്ടുതന്നെ അതിർത്തി കടന്ന് മൂന്ന് കിലോമീറ്റർ ചുറ്റളവിലേ ഭൂട്ടാൻ കാഴ്ചകൾ ആസ്വദിച്ചുള്ളൂ.\nബെല്ലടിച്ച്, പെഡൽ ചവിട്ടി മുന്നോട്ട്\nകോഴിക്കോട് മാനാഞ്ചിറയിലെ എസ്.കെ പൊറ്റൈക്കാടിന്റെ പ്രതിമയ്ക്കുമുന്നിൽ നിന്ന് യാത്ര ഫ്ലാഗ് ഓഫ് ചെയ്തു. ആദ്യദിനം 150 കിലോമീറ്ററായിരുന്നു സൈക്കിൾ യാത്ര, പാലക്കാട് വരെ.തിരുപ്പൂർ– ചിന്നസേലം– വിലുപുറം– ചെന്നൈ–ഗുമ്മടിപൂണ്ടി വഴി ഗുണ്ടൂർ (ആന്ധ്രാപ്രദേശ്) – വിശാഖപട്ടണം – ഒഡീഷ – പശ്ചിമബംഗാൾ എന്നിങ്ങനെ യാത്ര തുടർന്നു. ഡ്രൈ ഫ്രൂട്ട്സ്, വെള്ളം എന്നിവയാണ് സൈക്കിൾ റൈഡ് ചെയ്യുമ്പോഴുള്ള പ്രധാന ആഹാരം. വയറുനിറയെ ഭക്ഷണം കഴിക്കാറില്ല.\nഒരു സൈക്കിൾ സഞ്ചാരിയ്ക്ക് മാത്രം കിട്ടുന്ന കുറേയധികം സഹായങ്ങളുണ്ട്. നമുക്കൊരു പരിചയവും ഇല്ലാത്തവർ പോലും ഭക്ഷണവും താമസവും നൽകും. മനുഷ്യരെ, പ്രകൃതിയെ ഒരു സഞ്ചാരിയുെട വേഷം കെട്ടിനുള്ളിലല്ലാതെ മനുഷ്യന്റെ കണ്ണിലൂടെ കാണാൻ കഴിയും. പശ്ചിമബംഗാളിൽ വച്ച് പരിചയപ്പെട്ട ഒരു യുവാവ് അവന്റെ വീട്ടിൽ താമസവും ഭക്ഷണവുമൊരുക്കി തന്നു. ഒപ്പം രവീന്ദ്രനാഥ ടാഗോറിന്റെ തക്ഷശില, വിശ്വഭാരതി കോളജ് തുടങ്ങി നിരവധി കാഴ്ചകൾ അവൻ എനിക്ക് പരിചയപ്പെടുത്തി തന്നു. പശ്ചിമബംഗാളിൽ നിന്ന് നേപ്പാളിലേക്കായിരുന്നു യാത്ര. ശേഷം അസമിലേക്ക്. അസമിൽ വച്ച് അവിടുത്തെ തദ്ദേശീയരുടെ കൊയ്ത്തുത്സവത്തിൽ പങ്കെടുക്കാൻ കഴിഞ്ഞു. ഭൂട്ടാൻ – തിരിച്ച് അസം – ദിമാപ്പൂർ വഴി നാഗാലാന്റിലേക്ക്. ദിമാപ്പൂരിൽ നിന്ന് കൊഹിമയിലേക്ക് 89 കിലോമീറ്റർ ദൂരമുണ്ട്. ആ ദൂരമത്രയും കയറ്റമുള്ള വഴിയാണ്. നാഗാലാന്റ് കാഴ്ചകൾ ആസ്വദിച്ച ശേഷം മണിപ്പൂരിലെ ഇംഫാലിലേക്കാണ്. മണിപ്പൂരിൽ നിന്ന് ഇംഫാലിലേക്കുള്ള യാത്രയ്ക്കിടെ രസകരമായൊരു അനുഭവമുണ്ടായി. വഴിയിലെന്തോ പ്രശ്നം നടക്കുന്നത് കാരണം നിറയെ പൊലീസുകാരുണ്ട്. പലയിടത്തും പരിശോധനയുണ്ട്. ആ പ്രദേശത്ത് വച്ച് ഒരു ഉദ്യോഗസ്ഥനെ പരിചയപ്പെട്ടു. അയാൾ കാര്യങ്ങളന്വേഷിച്ചു. യാത്രയുടെ വിവരങ്ങളെല്ലാം കേട്ടപ്പോൾ നല്ല സൗഹൃദമായി. തോക്കും ബുള്ളറ്റുമൊക്കെ പരിചയപ്പെടുത്തി തന്നു. ഒരു സെൽഫി എടുത്ത്വിട പറഞ്ഞ ശേഷം യാത്ര തുടർന്നു. വീണ്ടും വഴിയിൽ വച്ച് ഒരു ഉദ്യോഗസ്ഥനെ പരിചയപ്പെട്ടു. അയാളുടെ കൂടെ നിന്നും സെൽഫി എടുത്തു, പരിചയപ്പെട്ടു. അന്നത്തെ യാത്ര അവസാനിപ്പിച്ച് റോട്ടറി ക്ലബ് ഏർപ്പാടാക്കിയ താമസസ്ഥലത്തെത്തി. അവിടുത്തെ റോട്ടറി ക്ലബ് അംഗങ്ങളെ യാത്രയുടെ ചിത്രങ്ങളൊക്കെ കാണിച്ചു. ഈ രണ്ട് സെൽഫിയും കണ്ട് അവർ അദ്ഭുതത്തോടെ നോക്കി. കാര്യമറിയാതെ പകച്ച് നിന്ന എന്നോട് പറഞ്ഞു, ഈ രണ്ട് സെൽഫികളിൽ നിങ്ങളാദ്യം നിൽക്കുന്നത് ഇവിടുത്തെ കുപ്രസിദ്ധനായൊരു തീവ്രവാദിയ്ക്ക് ഒപ്പമാണ്. രണ്ടാമത്തെ സെൽഫിയിലാകട്ടെ പൊലീസ് ഉദ്യോഗസ്ഥനോടൊപ്പവും. ചിരിക്കണോ കരയണോ എന്നറിയാത്ത നിമിഷമായിരുന്നു അത്.\nഇംഫാലിൽ നിന്ന് മ്യാൻമറിലേക്കായിരുന്നു യാത്ര. മൊറേ അതിർത്തി കടക്കുന്നതിന് മുൻപ് ഒരു പൊലീസ് ചെക്കിങ് ഉണ്ട്. അവിടെ നിന്ന് അനുമതി വാങ്ങണം. അതുവരെയുണ്ടായിരുന്ന യാത്രാ രീതി മാറി. ഡ്രൈവ് ചെയ്യുന്നത് വലതുഭാഗത്ത് കൂടിയാണ്. പതിനഞ്ച് ദിവസത്തോളം മ്യാൻമറിൽ നിന്നു. തായ്‌ലാൻഡിലേക്കുള്ള വീസ കിട്ടാൻ വൈകിയതായിരുന്നു കാരണം.\nതായ്‌ലാൻഡും സിംഗപ്പൂരും കണ്ട് സൈക്കിളിൽ\nഒരുപാട് മലയാളികളുടെ സഹായം കിട്ടിയ ഇടമാണ് തായ്‌ലാൻഡ്. ബാംങ്കോക്കായിരുന്നു പ്ലാനിലുള്ള സ്ഥലമെങ്കിലും പട്ടായയിലുള്ള റോട്ടറി ക്ലബിന്റെ ക്ഷണപ്രകാരം പട്ടായയിലേക്കും റൈഡ് ചെയ്തു.14 ദിവസത്തിനുള്ളിൽ തായ്‌ലാൻഡ് വിടണം. വീസാകാലാവധി അത്രയേ ഉള്ളൂ. തായ്‌ലാൻഡിൽ നിന്ന് ഹത്യായ(Hatyai)– പടാങ്ബെസാർ(Padang besar) വഴി മലേഷ്യയിലെ പെർലിസിലേക്കാണ് കയറിയത്. അവിടെ എത്തിയപ്പോൾ നമ്മുടെ പാലക്കാട് എത്തിയ ഒരു അന്തരീക്ഷമായിരുന്നു. തമിഴ് സംസാരിക്കുന്ന കുറേയാളുകളെ കണ്ടു. ക്വാലാലംപൂരിലേക്കായിരുന്നു പിന്നീട് യാത്ര. ലക്ഷ്യം സോഷ്യൽമീഡിയ വഴി പരിചയപ്പെട്ട അമ്മയെയും കുട്ടികളെയും കാണുക. എന്നെങ്കിലും കാണാൻ വരും എന്ന് അവർക്ക് കൊടുത്ത വാക്ക് പാലിക്കുക. ക്വാലാലംപൂരിലെത്തുന്നതിന് 40 കിലോമീറ്റർ മുൻപ് ആ അമ്മയെ വിളിച്ചു. അവർ ലൊക്കേഷൻ അയച്ചുതന്നു. എട്ട് വർഷത്തെ പരിചയത്തിനൊടുവിൽ ഞങ്ങൾ നേരിട്ട് കണ്ടു. അത്രകാലം കാണാമറയത്തായിരുന്ന ‘എന്റെ കുടുംബം’. ആനന്ദത്താൽ പരിസരം പോലും മറന്ന് ഞങ്ങൾ കരഞ്ഞു, ആ കുടുംബത്തോടൊപ്പം ആറു ദിവസം ചിലവിട്ട ശേഷം യാത്ര തുടർന്നു. ക്വാലാലംപൂരിൽ നിന്ന് മലാക്ക – ബട്ടുപഹാട്(Batu Pahat) – ജോഹർബഹാറു(Johor Bahru). ജോഹർബഹാറു ആണ് മലേഷ്യയുടെയും സിംഗപ്പൂരിന്റെയും അതിർത്തി. ബട്ടുപഹാട് നിന്ന് 170 കിലോമീറ്റർ ദൂരം സഞ്ചരിച്ചു. യാത്രയുടെ അവസാനദിനം. സിംഗപ്പൂരിലെ റോട്ടറി ക്ലബിന്റെ നേതൃത്വത്തിലായിരുന്നു ക്ലോസിങ് സെറിമണി. അടുത്ത ദിനം സെന്റ് തോസാ ഐലൻഡിലേക്ക് ക്ലബിലെ അംഗങ്ങളുടെ കൂടെ യാത്ര പോകാൻ അവസരം കിട്ടി. 104 ദിവസത്തെ സൈക്കിൾ യാത്രയ്ക്ക് ശേഷം 106–ാം ദിനം സിംഗപ്പൂരു നിന്ന് കൊച്ചിയിലേക്ക് വിമാനത്തിൽ മടക്കം.\nലോകം കണ്ടു എന്ന് പറയാൻ മാത്രം വലിയ യാത്ര നടത്തിയിട്ടില്ല. യാത്രയുടെ ഹൈലൈറ്റ് വാഹനം ‘സൈക്കിളാ’ണെന്നതാണ്. എത്രയെത്ര രാജ്യങ്ങൾ, എത്രയാളുകൾ, എത്ര സംസ്കാരങ്ങൾ ഇനിയും അറിയാനുണ്ട്. അതൊക്കെ തേടി ലോകം മുഴുവൻ വലിയൊരു യാത്ര നടത്തണം. ഏഴ് രാജ്യങ്ങളിലൂടെ നടത്തിയ ‘വേൾഡ് ബൈസിക്കിൾ ടൂർ’ അതിന്റെ മുന്നോടിയാണ്. എന്നെങ്കിലും സാക്ഷാത്കരിക്കും എന്ന് കരുതുന്ന വിദൂര സ്വപ്നത്തിലേക്കുള്ള ചെറിയ കാൽവയ്പ്പ്.


idaneram: ഹിന്ദു - മുസ്ലീം ബന്ധം പോലെയല്ല അയിത്ത ജാതിക്കാരും ഹിന്ദുക്ക ളുമായുള്ള ബന്ധം...!!!! അംബേഡ്കര് പറഞ്ഞു...\nഹിന്ദു - മുസ്ലീം ബന്ധം പോലെയല്ല അയിത്ത ജാതിക്കാരും ഹിന്ദുക്ക ളുമായുള്ള ബന്ധം...!!!! അംബേഡ്കര് പറഞ്ഞു...\n(ഡോ. അംബേഡ്കര് സമ്പൂര്‍ണകൃതികള്. വാല്യം 16. പേജ് 232)\nഹിന്ദുക്കള്‍ക്കും ക്രിസ്ത്യാനികള്‍ക്കും തമ്മില്, ഹിന്ദുക്കള്‍ക്കും സിഖുകാര്‍ക്കും തമ്മില്, ഹിന്ദുക്കള്‍ക്കും മുസ്ലീങ്ങള്‍ക്കും തമ്മില് ഉള്ള വിടവ് ഹിന്ദുക്കള്‍ക്കും അയിത്തജാതി ക്കാര്‍ക്കും തമ്മിലുള്ള വിടവുമായി തട്ടിച്ചു നോക്കിയാല് ഒന്നുമല്ല. അതിന് ആഴവും പരപ്പുമുണ്ട്. ഹിന്ദുവും മുസ്ലീമും തമ്മിലുള്ള വിടവ് മതപരമാണ്; സാമൂഹികമല്ല. ഹിന്ദുക്കളും അയിത്തജാതിക്കാരും തമ്മിലുള്ള വിടവ് മതപരവും സാമൂഹികവുമാണ്. ഹിന്ദുക്കളും മുസ്ലീങ്ങളും തമ്മിലുള്ള വിടവില് നിന്നുയരുന്ന ശത്രുതാമോനഭാവം മുസ്ലീങ്ങളുടെ രാഷ്ട്രീയവിനാശമായിത്തീരുന്നില്ല. എന്തുകൊണ്ടെന്നാല് ഹിന്ദുക്കളും മുസ്ലീങ്ങളും തമ്മിലുള്ള ബന്ധം യജമാനനും ഭൃത്യനും തമ്മിലുള്ള ബന്ധമല്ല. അത് അന്യതയുടെ ബന്ധം മാത്രമാണ്. മറിച്ച് ഹിന്ദുക്കള്‍ക്കും അയിത്തജാതിക്കാര്‍ക്കും തമ്മിലുള്ള വിടവ് അയിത്തജാതിക്കാരുടെ രാഷ്ട്രീയ വിനാശത്തിന് വഴിയൊരുക്കും. കാരണം, അവരുടെ ബന്ധം യജമാന - ഭൃത്യ ബന്ധമാണ്. അയിത്തജാതിക്കാര്‍ക്കും ഹിന്ദുക്കള്‍ക്കും തമ്മിലുള്ള വിടവ് സാമൂഹ്യ പ്രക്രിയവഴി നികത്താന് യുഗങ്ങളായി ശ്രമം നടന്നുവരികയാണ്. അവയെല്ലാം പരാജയപ്പെടുകയായിരുന്നു. വിജയിക്കുമെന്നു വിശ്വസമില്ല. അതിനാല് ഹിന്ദു ഭൂരിപക്ഷത്തിന്റെ കൈകളിലേക്ക് അധികാരം മാറുമ്പോള് അയിത്തജാതിക്കാര്‍ക്ക്, മുസ്ലീങ്ങള്‍ക്കും മറ്റ് ന്യൂനപക്ഷക്കാര്‍ക്കും അനുവദിച്ചു കൊടുക്കുന്നത്രയും, അതില് കൂടുതല് അല്ലെങ്കില്, പരിരക്ഷകള് നല്കപ്പെടണം.


huge fire at Mumbai building മുംബൈയില് 20 നില കെട്ടിടത്തില് തീപിടുത്തം; രണ്ട് മരണം\nമുംബൈയില് ബഹുനില കെട്ടിടത്തില് തീ പടര്‍ന്നുകയറി രണ്ട് പേര് മരച്ചു. ഗാന്ധി ആശുപത്രിക്ക് സമീപമുള്ള 20 നില കെട്ടിടത്തിലാണ് തീ പിടുത്തമുണ്ടായത്. രാവിലെ7മണിയോടെ കമലാ ബില്‍ഡിംഗിലാണ് തീപിടുത്തമുണ്ടായത്. പിന്നീട് കൂടുതലിടങ്ങളിലേക്ക് തീ വ്യാപിക്കുകയായിരുന്നു. 15 പേര്‍ക്ക് പരുക്കുണ്ട്. ഇവരെ ആശുപത്രിയില് പ്രവേശിപ്പിച്ചതായി മുംബൈ മേയര് കിഷോരി പെഡ്‌നേക്കര് അറിയിച്ചു. ഓക്‌സിജന് സഹായം ആവശ്യമായി വന്ന ആറ് വയോധികരെയും ആശുപത്രിയിലെത്തിച്ചിട്ടുണ്ട്.\nതീ പടര്‍ന്ന് കയറിയുടന് അലാം മുഴങ്ങുകയും പൊലീസും അഗ്നിശമനസേനയും സ്ഥലത്തെത്തി തീ അണയ്ക്കാനുള്ള പ്രവര്‍ത്തനങ്ങള് ഊര്‍ജിതമാക്കുകയുമായിരുന്നു. തീപിടുത്തം ലെവല് മൂന്ന് (തീവ്രതയേറിയത്) ആയിരുന്നെന്ന് ഉദ്യോഗസ്ഥര് വിലയിരുത്തി. പരുക്കേറ്റവരെ ഭാട്ടിയ ആശുപത്രിയിലാണ് പ്രവേശിപ്പിച്ചിരിക്കുന്നത്.\nRead Also : ഉത്തരാഖണ്ഡ് തെരഞ്ഞെടുപ്പ്; കോൺഗ്രസിന്റെ ആദ്യഘട്ട സ്ഥാനാർഥിപ്പട്ടിക ഇന്ന് പുറത്തിറക്കും\nതീ പടര്‍ന്ന് കയറിയത് മൂലം ഫ്‌ലാറ്റില് കുടുങ്ങിപ്പോയ എല്ലാവരേയും പുറത്തെത്തിക്കാന് സാധിച്ചതായി മേയര് അറിയിച്ചു. പരുക്കേറ്റവരില് 12 പേരെ ജനറല് വാര്‍ഡിലും മൂന്ന് പേരെ ഐസിയുവിലുമാണ് പ്രവേശിപ്പിച്ചിരിക്കുന്നത്. കെട്ടിടത്തും പരിസരത്തും ഇപ്പോള് സ്ഥിതിഗതികള് നിയന്ത്രണവിധേയമാണെന്നും മേയര് വ്യക്തമാക്കി.\nStory Highlights : huge fire at Mumbai building\nRead more on: fire | Mumbai\nഡൽഹി തീപിടുത്തത്തിൽ മരണം 27; മരണസംഖ്യ ഇനിയും ഉയർന്നേക്കുമെന്ന് പൊലീസ് Latest News\nഡല്‍ഹിയില് തീപിടിത്തം; ധനസഹായം പ്രഖ്യാപിച്ച് കേന്ദ്ര സര്‍ക്കാര് Must Read


FXCC മാർക്കറ്റ് അവലോകനം ജൂലൈ42012 | FXCC ബ്ലോഗ്\nജൂലൈ4• വിപണി അവലോകനങ്ങൾ • X കാഴ്ചകൾ 1 അഭിപ്രായം FXCC മാർക്കറ്റ് അവലോകനത്തിൽ ജൂലൈ42012\nയു‌എസ് അവധിക്കാലത്തിനായി വാൾ‌സ്ട്രീറ്റ് അടച്ചതും യു‌എസിലെ അവധിക്കാല സീസണിന്റെ ഉയരം വെള്ളിയാഴ്ചയും വൻ നീക്കങ്ങൾക്ക് ശേഷം താൽ‌ക്കാലികവുമായി വിപണികൾ വളരെ പരന്നുകിടക്കുന്നു. യൂറോപ്യൻ യൂണിയൻ ഉച്ചകോടിയിലേക്ക് നയിക്കുന്ന ആഴ്‌ചയിൽ EURUSD താമസിച്ചിരുന്ന 1.25-1.26 ശ്രേണിയിലേക്ക് തിരിച്ചുപോയി. കനേഡിയൻ ഡോളർ അതിന്റെ നേട്ടങ്ങൾ‌ക്കെതിരായ യു‌എസ്‌ഡിയെ മുറുകെ പിടിക്കുന്നു, ഓഗസ്റ്റിൽ സെറ്റിൽ‌മെന്റിനായി ഡബ്ല്യുടി‌ഐ ആയി എക്സ്എൻ‌യു‌എം‌എക്സിൽ ട്രേഡിംഗ് ഉയർന്നതും ട്രേഡ് ചെയ്യുന്നു. ട്രഷറികൾ വളരെ പരന്നതാണ്, 1.015-വർഷം 1.50% ലാഭത്തിൽ പോലും. ഇറ്റാലിയൻ, സ്പാനിഷ് പേപ്പറുകൾ കഴിഞ്ഞ വെള്ളിയാഴ്ച നേടിയ നേട്ടങ്ങൾ മുറുകെ പിടിക്കുന്നു.\nപൊതുവേ പറഞ്ഞാൽ, വാള്യം കാരണം വാതിലുകൾ പ്രകാശം ആകുന്നു. യു‌എസ് വിപണികളിൽ ഇത് ഒരു അവധിക്കാല വാരമാണെന്ന വസ്തുത ഉണ്ടായിരുന്നിട്ടും, ഡാറ്റാ ഡോക്കറ്റ് കനത്തതും അതുമായി ബന്ധപ്പെട്ട അപകടസാധ്യതകൾ വളരെ ഉയർന്നതുമാണ്. ഇന്നലെ പുറത്തിറങ്ങിയ ഐ‌എസ്‌എം മാനുഫാക്ചറിംഗ് സൂചികയും (ഇത് എക്സ്എൻ‌യു‌എം‌എക്സിലെ വർഷങ്ങളിലെ ഏറ്റവും താഴ്ന്ന വായനയായി കുറഞ്ഞു), വെള്ളിയാഴ്ച പുറത്തിറങ്ങാനിരിക്കുന്ന ബി‌എൽ‌എസ് നോൺ‌ഫാം പേറോളുകളുടെ ഡാറ്റയും മാറ്റിനിർത്തിയാൽ, ഈ ആഴ്ച Q49.7 1 കാലയളവിൽ സമ്പദ്‌വ്യവസ്ഥയുടെ രണ്ട് ഡ്രൈവറുകളുടെ ഡാറ്റയും ഉൾക്കൊള്ളുന്നു: നിർമ്മാണവും കാറുകളും .\nയുഎസ് സമ്പദ്‌വ്യവസ്ഥയുടെ വിവിധ ഘടകങ്ങളിലുടനീളമുള്ള ഓട്ടോമോട്ടീവ് സംബന്ധമായ പ്രവർത്തനങ്ങൾ Q1 ജിഡിപി നേട്ടത്തിന്റെ ഭൂരിഭാഗവും വഹിക്കുന്നു. ബി.ഇ.എ പുറത്തിറക്കുന്ന യുഎസ് ജിഡിപി ഡാറ്റയുടെ മൂന്നാമത്തെ പതിപ്പുകൾ അനുസരിച്ച്, സെപ്തംബർ മുതൽ ഡിസംബർ വരെയുള്ള കാലയളവിൽ, സെപ്തംബർ മുതൽ ഡിസംബർ വരെയുള്ള കാലയളവിൽ സെയിൽസ് സ്റ്റോക്ക് എക്സ്ചേഞ്ചുകളിൽ, അവസാന പുഷ് മുകളിലേക്ക്.\nEURUSD (1.2591) ഇന്നത്തെ ദിനത്തിലും അവധി ദിവസങ്ങളിലും യുഎസ് വിപണികൾ അടച്ചിട്ടിരിക്കുകയാണ്. യൂറോ ചെറിയ പ്രവർത്തനങ്ങളില്ലാതെ കർശനമായ പരിധിയിൽ തുടർന്നു, വ്യാഴാഴ്ചത്തെ ഇസിബി തീരുമാനത്തിനായി കാത്തിരിക്കുന്നു. 25bps നിരക്ക് ഇസിബി കുറയ്ക്കുമെന്ന് വ്യാപാരികൾ പ്രതീക്ഷിക്കുന്നു.\nGBPUSD (1.5672) പ X ണ്ട് 1.57 നമ്പറിൽ വലതുവശത്ത് പിടിച്ചിരിക്കുന്നു, ഇറുകെ പിടിച്ച് ചെറിയ നേട്ടങ്ങളും നഷ്ടങ്ങളും. ഈ ആഴ്ച പ്രധാന കാര്യം ബാങ്ക് ഓഫ് ഇംഗ്ലണ്ട് മീറ്റിംഗ്; അധിക വ്യാപാരികൾ ബോയ് ചില അധിക പണലഭ്യത നൽകുമെന്നാണ് കരുതുന്നത്. അവിടെ ബോവ ഗവർണർ കിങ് നിരക്ക് നിരക്ക് കുറയ്ക്കുമെന്ന് ചിലർ കരുതുന്നു. ജൂലൈ 10 ന് യോഗം ചേരുന്നു. വ്യാപാരികൾ ഇരിപ്പിടത്ത് കാത്തിരിക്കുകയാണ്, ഇക്കാലത്ത് ഇക്കോ ഡാറ്റ ഇല്ല.\nUSDJPY (79.77) നിക്ഷേപകർ ശുഭാപ്തി വിശ്വാസികളായി തുടരുകയാണ്. വെള്ളിയാഴ്ചത്തെ നേട്ടത്തിനു ശേഷം മിക്ക വിപണിയും പിടിച്ചുനിർത്താൻ സാധ്യതയുണ്ടെന്ന് റിസർവ് ബാങ്ക് പറഞ്ഞു. ആദ്യകാല വ്യാപാരത്തിൽ യു‌എസ്‌ഡി ശക്തമായിരുന്നുവെങ്കിലും മോശം ഇക്കോ ഡാറ്റയിൽ വീണു, അവിടെ യെന്നിനെ പോസിറ്റീവ് മാനുഫാക്ചറിംഗ് ഡാറ്റ പിന്തുണച്ചിരുന്നു, ഇത് ചൈനയിൽ നിന്നുള്ള മോശം പി‌എം‌ഐ റിപ്പോർട്ട് ഓഫ്സെറ്റ് ചെയ്തു. യുഎസ് അവധി ദിനങ്ങളുമായി ഇരുവരും ഇരുന്നു.\nസ്വർണ്ണം (1616.45) ബുധനാഴ്ച രാവിലെ മുതൽ ഏഷ്യൻ ട്രേഡിങ്ങ് സമയത്ത് ഏഷ്യൻ ട്രേഡിങ്ങിൽ കൂടുതൽ കൂടുതൽ ഷൈൻ കൂട്ടിച്ചേർത്തു. അവധിക്കാലം യുഎസ് ബുധനാഴ്ച അടച്ചതിനാൽ, അവധിക്കാലത്തിന് മുമ്പായി നിക്ഷേപകർ സുരക്ഷയിലേക്ക് നീങ്ങുന്നു. ഇത് സെൻട്രൽ ബാങ്ക് ഗെയിം എന്നാണ് അറിയപ്പെടുന്നത്. ഇരുന്ന് കാത്തിരിക്കുക. യുഎസ് വിപണികൾ ഇന്ന് അടച്ചിരിക്കുന്നു.\nക്രൂഡ് ഓയിൽ (87.17) വാചാടോപങ്ങൾ മാറ്റാനുള്ള അവസരം ഇറാൻ ഒരിക്കലും നഷ്‌ടപ്പെടുത്തുന്നില്ല. ഹോർമുസ് ഉൾക്കടലിൽ സൈനികാഭ്യാസങ്ങൾ നടത്തുമ്പോൾ രാഷ്ട്രീയ, സൈനിക ഭീഷണികൾ ഉച്ചത്തിലാകും. ആദ്യകാല എക്സ്എൻ‌യു‌എം‌എസിന്റെ ഷൂ മേശപ്പുറത്ത് തട്ടിയ ക്രൂഷ്ചേവിനെ ഇത് ഓർമ്മപ്പെടുത്തുന്നു .. ശബ്ദവും ശബ്ദവും .. പിന്നീട് വീട്ടിലേക്ക് മടങ്ങാനുള്ള ഭീഷണികളും ആവശ്യങ്ങളും. നാറ്റോ വിതരണം ചെയ്യുമോ?\n« രാവിലത്തെ ലോറ്റുകളും മാർക്കറ്റുകളും സ്വർണ്ണം - വെള്ളി - ക്രൂഡ് ഓയിൽ ആൻഡ് ഗ്യാസ് ഓൺ ദ ഹോളിഡേ »


കസ്റ്റഡിയിലുള്ളവരെ ആശുപത്രിയിലെത്തിക്കുമ്പോൾ വൃക്കകളുടെ പ്രവർത്തനം ഉൾപ്പെടെ പരിശോധിക്കണം – newspeople\nകസ്റ്റഡിയിലുള്ളവരെ ആശുപത്രിയിലെത്തിക്കുമ്പോൾ വൃക്കകളുടെ പ്രവർത്തനം ഉൾപ്പെടെ പരിശോധിക്കണം\nതിരുവനന്തപുരം:പോലീസ് കസ്റ്റഡിയിലുള്ളവരെ വൈദ്യ പരിശോധനയ്ക്കെത്തിക്കുമ്പോൾ വൃക്കകളുടെ പ്രവർത്തനം ഉൾപ്പെടെയുള്ളവ പരിശോധിക്കാൻ നിർദേശം. നെടുങ്കണ്ടത്തെ രാജ്കുമാർ കസ്റ്റഡി മരണം അന്വേഷിച്ച ജസ്റ്റിസ് നാരായണ കുറുപ്പ് കമ്മിഷന്റെ ശുപാർശ പ്രകാരമാണ് ആരോഗ്യ വകുപ്പ് ഡയറക്ടർ ഇതുസംബന്ധിച്ച നിർദേശം നൽകിയത്.\nആന്തരിക പരിക്ക് ഉണ്ടോയെന്ന് അറിയാനാണ് വിശദ പരിശോധന നടത്തുന്നത്. അടിവയറിന്റെ അൾട്രാ സൗണ്ട് സ്‌കാനിങ്, പേശികൾക്ക് ക്ഷതമുണ്ടായിട്ടുണ്ടോയെന്ന് മനസ്സിലാക്കുന്നതിനായി യൂറിൻ മയോഗ്ലോബിൻ പരിശോധന, നീർക്കെട്ടുണ്ടോയെന്ന് അറിയാനായി സി.ആർ.പി. പരിശോധന, ക്രിയാറ്റിൻ പരിശോധന തുടങ്ങിയവ നടത്താനാണ് നിർദേശം.\nഎന്നാൽ എല്ലാ സർക്കാർ ആശുപത്രികളിലും സങ്കീർണമായ ഈ പരിശോധനകൾക്കുള്ള സംവിധാനമില്ല. ഈ പരിശോധനാ സംവിധാനമുള്ള ആശുപത്രിയിലേക്ക് കസ്റ്റഡിയിലുള്ളവരെ എത്തിക്കുക മാത്രമേ മാർഗമുള്ളൂ. പോലീസുകാരിൽനിന്ന് ഉണ്ടായേക്കാവുന്ന സമ്മർദങ്ങളിൽനിന്ന് ഡോക്ടർമാർക്ക് സംരക്ഷണം ഉറപ്പാക്കണമെന്നും കമ്മിഷൻ ചൂണ്ടിക്കാട്ടിയിരുന്നു.\nകമ്മിഷൻ ശുപാർശ ചെയ്തിരിക്കുന്ന പരിശോധനകൾ എല്ലാ സർക്കാർ ആശുപത്രിയിലും ലഭ്യമല്ല. ജില്ലയിൽ ഒരു ആശുപത്രിയിലെങ്കിലും ഈ പരിശോധനകൾ ലഭ്യമാക്കും.- ഡോ. രമേശ് ആർ., ആരോഗ്യ വകുപ്പ് ഡയറക്ടർ.\nnews people 7711 posts0comments\n‘ഒരു രാജ്യം ഒരു റേഷൻ കാർഡ്’ എല്ലാ സംസ്ഥാനങ്ങളും നടപ്പാക്കണം -സുപ്രീം കോടതി\nകേരളത്തിന്റെ വായ്പപ്പരിധി കേന്ദ്രം ഉയർത്തി\nനാലു ജില്ലകള് കൂടി ‘സി’കാറ്റഗറിയില്,…


കാശ്മീരിന്റെയും ഗാന്ധിയുടെയും പേരില് ജനത്തെ കബളിപ്പിച്ച ബി.ജെ.പി ഇപ്പോള് കാവിയുടെ പേരില് ജനത്തെ കബളിപ്പിക്കുന്നു: കമല്‍ഹാസന്\nഭര്‍ത്താവ് ഫോണെടുത്തില്ല; കുഞ്ഞിന്റെ കഴുത്തില് കുരുക്കിട്ട് യുവതിയുടെ ഭീഷണി; വീഡിയോ കാണാം\nMonday 21st August 2017 4:10pm\nMonday 21st August 2017 3:16pm\nചെന്നൈ: ബി.ജെ.പിക്കെതിരെ രൂക്ഷവിമര്‍ശനവുമായി നടന് കമല്‍ഹാസന്. കാശ്മീരിന്റെ പേരിലും മഹാത്മാഗാന്ധിയുടെ പേരിലും ജനത്തെ കബളിപ്പിക്കുകയായിരുന്ന ബി.ജെ.പി സര്‍ക്കാര് ഇപ്പോള് കാവിയുടെ പേരിലാണ് ജനത്തെ കബളിപ്പിക്കുന്നതെന്ന് കമല്‍ഹാസന് പറഞ്ഞു.\nതമിഴ്‌നാട്ടില് എടപ്പാടി കെ. പളനിസ്വാമി സര്‍ക്കാരിനെതിരേ നിരന്തരം അഴിമതിയാരോപണം ഉയര്‍ത്തുന്ന കമല്‍ഹാസനെ പരിഹസിച്ച് കഴിഞ്ഞ ദിവസം തമിഴ്നാട് റവന്യൂമന്ത്രി ആര്.ബി. ഉദയകുമാര് രംഗത്തെത്തിയിരുന്നു.\nAlso Read ഞാന് പബ്ലിക് ഫിഗറാണ്; പബ്ലിക് പ്രോപ്പര്‍ട്ടിയല്ല; മോശമായി പെരുമാറിയ ആരാധകന് ചുട്ടമറുപടി നല്‍കി ഇല്യാന ഡിക്രൂസ്\nകമല്‍ഹാസന് മാനസിക രോഗമാണെന്നാണ് ഉദയകുമാര് പറഞ്ഞത്. എന്തെക്കെയോ ജനങ്ങളോട് പറയണമെന്ന് കമല് ആഗ്രഹിക്കുന്നു. പക്ഷേ, എങ്ങനെ പറയണമെന്ന് അദ്ദേഹത്തിന് അറിയില്ല. താരത്തിന് മാനസിക രോഗം കാണമെന്നാണ് കരുതുന്നതെന്നും കുമാര് പറഞ്ഞിരുന്നു.\nഡിഎംകെ മുഖപത്രമായ മുരശൊലിയുടെ 75-ാം വാര്‍ഷികാഘോഷ പരിപാടിയില് പങ്കെടുത്ത കമല് ഡിഎംകെയില് ചേരുമെന്ന് അഭ്യൂഹങ്ങള് ഉയര്‍ന്നിരുന്നു. കഴിഞ്ഞാഴ്ച നടന്ന പരിപാടിയില് രജനീകാന്തിനും ഡിഎംകെ വര്‍ക്കിംഗ് പ്രസിഡന്റ് എം.കെ. സ്റ്റാലിനുമൊപ്പം കമല്‍ഹാസന് വേദി പങ്കിട്ടിരുന്നു.


ന്യൂഡല്‍ഹി: ന്യുഡല്‍ഹി കഴിഞ്ഞാല് ഏറ്റവും കൂടുതല് എന്.ജി.ഒകള് പ്രവര്‍ത്തിക്കുന്നത് കേരളത്തില്. കേന്ദ്ര ആഭ്യന്തര മന്ത്രാലയമാണ് ഇതുസംബന്ധിച്ച കണക്കുകള് പുറത്തുവിട്ടത്. വിദേശ സംഭാവന നിയന്ത്രണ ചട്ടപ്രകാരം വിവിധ സംഘടനകള് സമര്‍പ്പിച്ച കണക്കുകളുടെ അടിസ്ഥാനത്തില് എന്.ജി.ഒകള് വഴി കേരളത്തിലത്തെിയ വിദേശ പണത്തിന്‍െറ കണക്കുകളും മന്ത്രാലയം പുറത്തുവിട്ടിട്ടുണ്ട്. ഏറ്റവും കൂടുതല് പണമെത്തുന്ന രാജ്യത്തെ ആദ്യ പത്ത് സ്ഥാപനങ്ങളില് മാതാ അമൃതാനന്ദമയി മഠവുമുണ്ട്.\nകേരളത്തില് രജിസ്റ്റര് ചെയ്തിരിക്കുന്ന എന്.ജി.ഒകളുടെ എണ്ണം 1979ആണ്. ഇതില് 1529ഉം സജീവമായി പ്രവര്‍ത്തിക്കുന്നുണ്ട്. കഴിഞ്ഞ സാമ്പത്തിക വര്‍ഷത്തില് മാത്രം ഈ സംഘനകള് വഴി കേരളത്തില് 4,083കോടി രൂപ എത്തിയിട്ടുണ്ട്.\nകേരളത്തില് ഏറ്റവും കൂടുതല് പണമെത്തിയ ജില്ല പത്തനംതിട്ടയാണ്. ഇവിടെയുള്ള 133സംഘടനകള് വഴി 2904 കോടി രൂപയെത്തിയെന്നാണ് കണക്കുകള് വ്യക്തമാക്കുന്നത്. കേരളത്തിലേക്കൊഴുകിയ വിദേശ പണത്തിന്‍െറ 71ശതമാനം വരുമിത്. രണ്ടാം സഥാനത്ത് എറണാകുളവും (329 എന്.ജിഒ; 288.8കോടി) മൂന്നാമത് കോട്ടയവുമാണ് (225എന്.ജി.ഒ; 243 കോടി). മറ്റു ജില്ലകളുടെ കണക്ക് ഇങ്ങനെ (ബ്രക്കറ്റില് എന്.ജി.ഒകളുടെ എണ്ണം): ആലപ്പുഴ -45കോടി (66), തിരുവനന്തപുരം -169 കോടി (151), കോഴിക്കോട് -112.9 കോടി (113), തൃശൂര് -90 കോടി (198), വയനാട് -63 കോടി (82), ഇടുക്കി -32 കോടി (49), കണ്ണൂര് -57.4കോടി (88), കാസര്‍കോഡ് -2.6കോടി (എട്ട്), കൊല്ലം -14.8 കോടി (29), മലപ്പുറം -13.8 കോടി (49), പാലക്കാട് -34.47കോടി (55).\nഎറണാകുളമടക്കമുള്ള ജില്ലകളില് പല മതസംഘടനകളും ‘സാമൂഹിക സംഘടനകള്’ എന്ന നിലയില് രജിസ്റ്റര് ചെയ്തിരിക്കുന്നതായും മന്ത്രാലയം പുറത്തുവിട്ട രേഖകളില് വിശദമാക്കുന്നുണ്ട്. 2015 ലെ കണക്കു പ്രകാരം രാജ്യത്ത് 33,501എന്.ജി.ഒകള് പ്രവര്‍ത്തിച്ചിരുന്നു. എന്നാല്, എഫ്.സി.ആര്.എ നിയമം ലംഘിച്ചുവെന്ന് ചൂണ്ടിക്കാട്ടി കഴിഞ്ഞ ഡിസംബറില് 20,000 സംഘടനകളുടെ ലൈസന്‍സ് ആഭ്യന്തര മന്ത്രാലയം റദ്ദാക്കി. ബാക്കിയുള്ള 16,700 സംഘടനകള് വഴി രാജ്യത്ത് ഏകദേശം 34,000 കോടി രൂപ എത്തിയിട്ടുണ്ട്.\nസ്ഥാനാര്‍ഥികള് പത്രിക നല്‍കി: ശബരീനാഥന് സമ്പാദ്യം ഒരു കോടി, രാജഗോപാലിന് 15 ലക്ഷം


അഴീക്കോട്ടെ തീരക്കാറ്റ് ഇക്കുറി ആര്‍ക്കൊപ്പം ? - Samakalika Malayalam\nBy സമകാലിക മലയാളം ഡെസ്‌ക് | Published: 31st March 2021 05:02 PM |\nLast Updated: 31st March 2021 05:03 PM | A+A A- |\nകണ്ണൂര് : ഇഞ്ചികൃഷി മുതല് സ്വര്‍ണക്കടത്തു വരെ നിറഞ്ഞുനില്‍ക്കുകയാണ് അഴീക്കോട്ടെ തെരുവോരങ്ങളിലും നഗരവീഥികളിലും. കടത്തനാടന് ശൈലിയില് വെട്ടും മറുവെട്ടും തടയും പൂഴിക്കടകനും വരെ തീരമണ്ഡലത്തില് പയറ്റുകയാണ് മുന്നണികള്. സിറ്റിങ് എംഎല്‍എ കെ എം ഷാജിക്കെതിരായ അഴിമതി കഥകള് ഇടതുപക്ഷവും ബിജെപിയും പ്രചാരണായുധമാക്കുന്നു. പത്തുകൊല്ലം മണ്ഡലത്തിന്റെ ജനപ്രതിനിധിയായിട്ടും അഴീക്കോട്ടെ വികസനത്തിലെ പിന്നോക്കാവസ്ഥയും മണ്ഡലത്തില് ചൂടേറിയ ചര്‍ച്ചയാകുകയാണ്.\nപ്രാദേശികമായി ഏറെ എതിര്‍പ്പുകളും ഷാജിക്ക് ഇത്തവണ നേരിടേണ്ടി വന്നിരുന്നു. മണ്ഡലത്തില് നിന്നു തന്നെ സ്ഥാനാര്‍ത്ഥിയെ നിര്‍ണയിക്കണമെന്നാണ് മുസ്ലിം ലീഗിനുള്ളിലും യുഡിഎഫിലും അഭിപ്രായം ഉയര്‍ന്നത്. ഈ എതിര്‍പ്പുകളെല്ലാം പരിഹരിച്ചാണ് ഷാജി വീണ്ടും അഴീക്കോട് മല്‍സരത്തിനെത്തുന്നത്. എന്നാല് ഇത്തവണ ഷാജിക്ക് പോരാട്ടം അത്ര ഈസിയല്ല. രാഷ്ട്രീയ ജീവിതത്തില് ഏറെ വെല്ലുവിളി നേരിടുന്ന സമയത്തെ അഴീക്കോടന് പരീക്ഷണം ഷാജിക്ക് കടുകട്ടിയാകുമെന്നുറപ്പാണ്.\nകെ എം ഷാജി തെരഞ്ഞെടുപ്പ് പ്രചാരണത്തിനിടെ / ഫെയ്‌സ്ബുക്ക്\nകോട്ട കാക്കാന് ഷാജി\nമൂന്നാമൂഴം തേടിയിറങ്ങിയ കെ എം ഷാജിക്ക് ഇത്തവണ അഴീക്കോട്ട് ജീവന്മരണ പോരാട്ടമാണ്. രാഷ്ട്രീയമായി ഇടത് ചായ്‌വുള്ള അഴീക്കോട് 2011 ല് സിപിഎമ്മിലെ പ്രകാശന്‍മാസ്റ്ററെ 400 ഓളം വോട്ടുകള്‍ക്ക് പരാജയപ്പെടുത്തി യൂത്ത് ലീഗ് നേതാവായ കെ എം ഷാജി പിടിച്ചെടുക്കുകയായിരുന്നു. 2016 ലും ഷാജി മണ്ഡലം നിര്‍ത്തി. 2200 ലേറെ വോട്ടുകള്‍ക്കാണ് ഷാജി മുന്‍മന്ത്രി എം വി രാഘവന്റെ മകനും മാധ്യമപ്രവര്‍ത്തകനുമായ എം വി നികേഷ് കുമാറിനെ പരാജയപ്പെടുത്തിയത്.\nഇത്തവണ ലീഗിലെ പ്രാദേശികമായ അതൃപ്തിയും, പ്ലസ് ടു കോഴ, വരവില് കവിഞ്ഞ സ്വത്ത് സമ്പാദനം തുടങ്ങിയ കുരുക്കുകളും ഷാജിക്ക് മേലുണ്ട്. അഴീക്കോട് സ്‌കൂളിന് പ്ലസ്ടു അനുവദിക്കാന് കെ എം ഷാജി എംഎല്‍എ 25 ലക്ഷം രൂപ കൈക്കൂലി വാങ്ങിച്ചെന്ന കേസിലെ വിജിലന്‍സ് അന്വേഷണം തുടരുകയാണ്. കേസ് രാഷ്ട്രീയപ്രേതിരമാണെന്ന ഷാജിയുടെ വാദം അഴീക്കോട്ടെ ജനത സ്വീകരിക്കുമോ എന്നതും തെരഞ്ഞെടുപ്പില് നിര്‍ണായകമാണ്.\nകോട്ട പിടിക്കാന് യുവപോരാളി\nഅഴീക്കോട്ടെ കോട്ട പിടിക്കാന് ഇടതുപക്ഷം രംഗത്തിറക്കിയത് യുവനേതാവ് കെ വി സുമേഷിനെയാണ്. ജില്ലാ പഞ്ചായത്ത് പ്രസിഡന്റ് എന്ന നിലയില് സുമേഷ് മുമ്പ് നടപ്പാക്കിയ പ്രവര്‍ത്തനങ്ങള് നേട്ടമാകുമെന്നാണ് ഇടതുപക്ഷത്തിന്റെ വിലയിരുത്തല്. സുമേഷിന്റെ ജനകീയത കൊണ്ട് അട്ടിമറി വിജയമാണ് സിപിഎം ലക്ഷ്യമിടുന്നത്. അഴീക്കോട്ടെ വികസനമുരടിപ്പും, കെ എം ഷാജിയുടെ അഴിമതികളും ഇടതുപക്ഷം മണ്ഡലത്തില് സജീവ ചര്‍ച്ചയാക്കുന്നു.\nകെ വി സുമേഷ് തെരഞ്ഞെടുപ്പ് പ്രചാരണത്തിനിടെ, ഒപ്പം ആഷിക് അബു / ഫെയ്‌സ്ബുക്ക്\nകെ രഞ്ജിത്താണ് അഴീക്കോട്ടെ ബിജെപി സ്ഥാനാര്‍ത്ഥി. ഇത്തവണ വോട്ടുവിഹിതം വര്‍ധിപ്പിക്കാമെന്ന പ്രതീക്ഷയിലാണ് ബിജെപി. അഴീക്കോട്ടെ വികസനമുരടിപ്പാണ് ബിജെപി മുഖ്യമായും ഉയര്‍ത്തിക്കാട്ടുന്നത്. അഴീക്കോട് ഷാജി ഒരു വികസനപദ്ധതികളും നടപ്പാക്കിയിട്ടില്ലെന്ന് രഞ്ജിത്ത് ആരോപിക്കുന്നു.\nകെ രഞ്ജിത്ത് തെരഞ്ഞെടുപ്പ് പ്രചാരണത്തിനിടെ / ഫെയ്‌സ്ബുക്ക്\n2016 ലെ നിയമസഭ തെരഞ്ഞെടുപ്പില് ബിജെപിക്ക് 12,980 വോട്ടുകളാണ് ലഭിച്ചത്. എന്നാല് 2019 ലെ ലോക്‌സഭ തെരഞ്ഞെടുപ്പില് വോട്ടില് ഇടിവുണ്ടായി. വോട്ട് 11,728 ആയി ചുരുങ്ങി. എന്നാല് അടുത്തിടെ നടന്ന തദ്ദേശ തെരഞ്ഞെടുപ്പില് ബിജെപി വോട്ടുകള് 15,705 ആക്കി ഉയര്‍ത്തിയിട്ടുണ്ട്.\nഇടതുപക്ഷത്തിനും നിലവിലെ കണക്കുകള് ആത്മവിശ്വാസം പകരുന്നു. 2016 ല് 60,795 വോട്ടുകളാണ് എല്‍ഡിഎഫിന് ലഭിച്ചത്. ലോക്‌സഭ തെരഞ്ഞെടുപ്പില് ഇത് 51,218 ആയി കുറഞ്ഞു. എന്നാല് തദ്ദേശ തെരഞ്ഞെടുപ്പില് ഇത് 58, 351 ആയി ഉയര്‍ന്നിട്ടുണ്ട്.\nയുഡിഎഫിന് 2016 ല് 63,082 വോട്ടുകളാണ് ലഭിച്ചത്. 2019ലെ ലോക്‌സഭ തെരഞ്ഞെടുപ്പില് ഇത് 73,075 ആയി ഉയര്‍ന്നു. എന്നാല് തദ്ദേശ തെരഞ്ഞെടുപ്പില് വോട്ടുകളുടെ എണ്ണത്തില് വന് ഇടിവുണ്ടായായി. 51,897 വോട്ടുകളാണ് മണ്ഡലത്തില് യുഡിഎഫിന് ലഭിച്ചത്.\nചരിത്രപരമായി സിപിഎമ്മിനോടാണ് അഴീക്കോട് മണ്ഡലത്തിന് കൂറ്. ചടയന് ഗോവിന്ദന്, എംവി രാഘവന്, ഇപി ജയരാജന് തുടങ്ങിയ പ്രമുഖര് മല്‍സരിച്ച് വിജയിച്ച മണ്ഡലമാണ് അഴീക്കോട്. അഴീക്കല് തുറമുഖവും പല വ്യവസായ കേന്ദ്രങ്ങളും ഉള്‍പ്പെടുന്ന അഴീക്കോട് മണ്ഡലം 1977 ലാണ് രൂപം കൊള്ളുന്നത്. അതിന് മുമ്പ് മറഞ്ഞുപോയ മാടായി മണ്ഡലത്തിന്റെയും കല്യാശേരിയുടെയും ഭാഗമായിരുന്നു. അന്തരിച്ച സിപിഎം മുന് സംസ്ഥാന സെക്രട്ടറി ചടയന് ഗോവിന്ദനാണ് അഴീക്കോട്ടെ ആദ്യ എംഎല്‍എ.\nപിന്നീട് പി ദേവൂട്ടിയിലൂടെ 1980 ലും 82 ലും സിപിഎം നിലനിര്‍ത്തി. എന്നാല് 1987 ല് എം വി രാഘവനിലൂടെ യുഡിഎഫ് അഴീക്കോട് പിടിച്ചെടുത്തു. 1991 ല് ഇ പി ജയരാജനിലൂടെ സിപിഎം അഴീക്കോട് തിരിച്ചുപിടിച്ചു. പിന്നീട് സിപിഎം ഉരുക്കുകോട്ട പോലെ കാത്ത അഴീക്കോട് കെ എം ഷാജിയിലൂടെയാണ് വലത്തേക്ക് ചായുന്നത്. 2011 ലാണ് ഷാജി അഴീക്കോട് വിജയക്കൊടി പാറിച്ചത്. അന്നുമുതല് ഒരുദശാബ്ദമായി യുഡിഎഫിനൊപ്പമാണ് അഴീക്കോട്.\nകെ എം ഷാജിയുടെ രണ്ടു വിജയങ്ങളും നേരിയ ഭൂരിപക്ഷണത്തിനാണ് എന്നതാണ് യുഡിഎഫ് ക്യാമ്പിനെ ആശഹ്കപ്പെടുത്തുന്നത്. കഴിഞ്ഞ തദ്ദേശ തെരഞ്ഞെടുപ്പില് 6141 വോട്ടിന് യുഡിഎഫ് പിന്നിലാണ്. ഇതിനെല്ലാം പുറമെ ലീഗിലെ ഉള്‍പ്പാര്‍ട്ടി പ്രശ്‌നങ്ങളും, പ്ലസ്ടു കോഴ ആരോപണമെന്ന കടമ്പയും യുഡിഎഫിന് മറികടക്കണം. മണ്ഡലത്തിലെ പഞ്ചായത്തുകളില് അഞ്ചില് നാലും ഭരിക്കുന്നു എന്ന ആത്മവിശ്വസമാണ് ഇടതുപക്ഷത്തിന് കരുത്തേകുന്നത്. കണ്ണൂര് കോര്‍പറേഷനില് ആദ്യമായി അക്കൗണ്ട് തുറന്ന ഡിവിഷന് അഴീക്കോട് മണ്ഡലത്തിലാണ് എന്നതാണ് ബിജെപിക്ക് ആത്മവിശ്വസമേകുന്നത്.\nBJP ldf UDF km shaji azhikode kv sumesh k renjith


വരുന്നൂ പുതിയൊരു ഥാറുമായി മഹീന്ദ്ര! | Five Door Mahindra Thar SUV Will Launch In 2023\nഇപ്പോഴിതാ ഥാറിന്‍റെ പുതിയ പതിപ്പിനെ അവതരിപ്പിക്കാന് ഒരുങ്ങുകയാണ് മഹീന്ദ്ര എന്നാണ് പുതിയ റിപ്പോര്‍ട്ട്.\nMumbai, First Published Oct 19, 2021, 5:29 PM IST\n2020 ഒക്ടോബർ രണ്ടിനാണ് രാജ്യത്തെ പ്രമുഖ ആഭ്യന്തര വാഹന നിര്‍മ്മാതാക്കളായ മഹീന്ദ്ര ആന്‍ഡ് മഹീന്ദ്ര (Mahindra And Mahindra) പുതിയ ഥാര് എസ്‍യുവിയെ (Thar SUV) അവതരിപ്പിച്ചത്. ഒരു വര്‍ഷത്തിനിടെ വാഹനം 75,000 ബുക്കിംഗുകൾ നേടി എന്നാണ് റിപ്പോര്‍ട്ട്. ഇപ്പോഴിതാ ഥാറിന്‍റെ പുതിയ പതിപ്പിനെ അവതരിപ്പിക്കാന് ഒരുങ്ങുകയാണെന്നാണ് പുതിയ റിപ്പോര്‍ട്ട്.\nഥാറിന്‍റെ അഞ്ച് ഡോർ പതിപ്പിനെ അവതരിപ്പിക്കാനാണ് മഹീന്ദ്രയുടെ നീക്കം എന്ന് മോട്ടോര് ബീം ഡോട്ട് കോം റിപ്പോര്‍ട്ട് ചെയ്യുന്നു. കമ്പനി ഔദ്യോഗികമായി പ്രഖ്യാപിച്ചിട്ടില്ലെങ്കിലും പരീക്ഷണയോട്ടങ്ങൾ നടത്തുന്ന അഞ്ച് ഡോർ പതിപ്പ് 2023ൽ വിപണിയില് എത്തുമെന്നാണ് പ്രതീക്ഷ. ഇതുകൂടാതെ പുതിയ ബൊലേറോ, സ്കോർപ്പിയോ തുടങ്ങി9വാഹനങ്ങൾ സമീപഭാവിയിൽ പുറത്തിറക്കുമെന്നും മഹീന്ദ്ര പറയുന്നു. എസ്‍യുവി വിപണിയിലെ ആധിപത്യം ഉറപ്പിക്കുക എന്ന ലക്ഷ്യത്തോടെയാകും ഥാർ അടക്കം പുതിയ വാഹനങ്ങളുടെ വരവ് എന്നാണ് റിപ്പോര്‍ട്ടുകള്.\n5 ഡോർ വകഭേദം കൂടാതെ എൻ‌ജിൻ ശേഷിയും വിലയും കുറഞ്ഞ ഥാർ പുറത്തിറക്കാൻ മഹീന്ദ്ര തയാറെടുക്കുന്നു എന്ന് വാർത്തകളുണ്ടായിരുന്നു. അഞ്ച് ഡോറുകളിൽ മൂന്നുനിര സീറ്റുകളുമായി എത്തുമ്പോൾ ഥാറിന് കാര്യമായ മാറ്റം അവകാശപ്പെടാനുണ്ടാകും.\nഅതേസമയം ഒരുവര്‍ഷത്തിനിടെ വിപണിയില് കുതിക്കുകയാണ് നിലവിലെ ഥാർ. വാഹനം ഇതുവരെ ബുക്ക് ചെയ്‍ത ഉപഭോക്താക്കളിൽ 40 ശതമാനം പേരും മിലേനിയൽസ് (1981നും 1996നും ഇടയിൽ ജനിച്ചവർ) ആണെന്നാണ് മഹീന്ദ്ര വ്യക്തമാക്കുന്നു. ഇത് വരെ ഥാർ ബുക്ക് ചെയ്‍തവരിൽ 50 ശതമാനം പേർ ഓട്ടോമാറ്റിക് വേരിയന്റുകളാണ് ബുക്ക് ചെയ്‍തിരിക്കുന്നതെന്നും കണക്കുകള് വ്യക്തമാക്കുന്നു. മാത്രമല്ല 25 ശതമാനത്തോളം പേർ തിരഞ്ഞെടുത്തിരിക്കുന്നത് പെട്രോൾ വേരിയന്റുകളാണെന്നും കമ്പനി പറയുന്നു.\nLast Updated Oct 19, 2021, 5:29 PM IST\nFive Door Mahindra Thar\nFive Door Mahindra Thar Launch\nഫൈവ് ഡോര് മഹീന്ദ്ര ഥാര്\nഫൈവ് ഡോര് മഹീന്ദ്ര ഥാര് ലോഞ്ച്\nഫൈവ് ഡോര് മഹീന്ദ്ര ഥാര് വില


09 May, 2019 03:07:51 PM\nതൃശൂർ: തെച്ചിക്കോട്ടുകാവ് രാമചന്ദ്രനെ തൃശൂർ പൂരത്തിന് എഴുന്നള്ളിക്കണമെന്ന് കോടതി പറഞ്ഞാൽ സർക്കാർ എതിർക്കില്ലെന്നും പക്ഷെ എഴുന്നള്ളിപ്പിനിടെ ആന ഇടഞ്ഞാൽ ഉത്തരവാദപ്പെട്ടവർ മറുപടി പറയേണ്ടിവരുമെന്നും മന്ത്രി വി.എസ്. സുനിൽകുമാർ. തെച്ചിക്കോട്ട് രാമചന്ദ്രനെ വിലക്കിയത് ജില്ലാ കലക്ടറാണ്. സർക്കാരിന് ഇക്കാര്യത്തിൽ നിർബന്ധബുദ്ധിയില്ല. ഇക്കാര്യം കോടതിയിൽ വ്യക്തമാക്കുമെന്നും മന്ത്രി തൃശൂരിൽ പറഞ്ഞു.\nപന്ത്രണ്ട് പേരെ കൊലപ്പെടുത്തുകയും കാഴ്ച ഇല്ലാതാവുകയും ചെയ്ത ആന സുരക്ഷാ പ്രശ്നങ്ങൾ ഉണ്ടാക്കുമെന്ന് കണ്ടെത്തിയതിന്‍റെ അടിസ്ഥാനത്തിലാണ് കളക്ടർ ടി വി അനുപമ അധ്യക്ഷയായ ജില്ലാ നിരീക്ഷക സമിതി തെച്ചിക്കോട്ട് കാവ് രാമചന്ദ്രനെ പൂരം എഴുന്നെള്ളിപ്പിൽ നിന്നും വിലക്കിയത്.ഈ വിലക്ക് ചോദ്യം ചെയ്ത് തെച്ചിക്കോട്ടുകാവ് ദേവസ്വം നൽകിയ ഹർജി നാളെ ഹൈക്കോടതി പപരിഗണിക്കാനിരിക്കെയാണ് മന്ത്രി നിലപാട് വ്യക്തമാക്കിയിരിക്കുന്നത്.\nവർഷങ്ങളായി നെയ്തലക്കാവ് ഭഗവതിയുടെ തിടമ്പെടുത്ത് തെക്കേ ഗോപുര നട തള്ളിത്തുറന്ന് പൂര വിളമ്പരം ചെയ്യുന്നത് തെച്ചിക്കോട്ടുകാവ് രാമചന്ദ്രനാണ്. പൂരത്തിനിടയിൽ ആന ഒരിക്കൽ പോലും അക്രമം കാണിച്ചിട്ടില്ല. കാഴ്ച ഇല്ല എന്ന മോണിറ്ററിംഗ് കമ്മിറ്റിയുടെ വാദത്തിന് ശാസ്ത്രീയ പിൻബലമില്ല. രണ്ട് കണ്ണിനും കാഴ്ചയില്ലെന്ന് ഒരു ഡോക്ടർമാരും പരിശോധിച്ച് ഉറപ്പ് വരുത്തിയിട്ടില്ല. ഈ സാഹചര്യത്തിൽ തെച്ചിക്കോട്ടുകാവ് രാമചന്ദ്രനെ വിലക്കുന്നതിന് പിന്നിൽ ഗൂഢാലോചന ഉള്ളതായി സംശയിക്കുന്നുവെന്നാണ് ആന ഉടമകളുടെ വാദം.


❝ ഹാലിളകി 🇧🇪🔥ലൂക്കാക്കു, ആദ്യ വിജയം ❤🙌 ആഘോഷിക്കാതെ ഫിൻലന്റും ❞ - Sportssify\n❝ ഹാലിളകി 🇧🇪🔥ലൂക്കാക്കു, ആദ്യ വിജയം ❤🙌 ആഘോഷിക്കാതെ ഫിൻലന്റും ❞\nയൂറോ കപ്പില് ഗ്രൂപ്പ് ബിയില് റഷ്യക്കെതിരായ മത്സരത്തില് ഫേവറിറ്റ്സുകളിൽ ഒന്നായ ബെല്‍ജിയത്തിന് ജയം. എതിരില്ലാത്ത മൂന്ന് ഗോളിനാണ് ബെല്‍ജിയം ജയം സ്വന്തമാക്കിയത്. റൊമേലു ലുകാകു ഇരട്ട ഗോളും തോമസ് മുനിയര് ഒരു ഗോളുമാണ് ബെല്‍ജിയത്തിന് വിജയം സമ്മാനിച്ചത്. പ്രധാന താരങ്ങളില്ലാതെ ഇറങ്ങിയ ബെല്‍ജിയം ആദ്യ പകുതിയിലാണ് രണ്ട് ഗോളുകളും നേടിയത്. റഷ്യയുടെ രണ്ട് വലിയ ഡിഫൻസീവ് പിഴവുകളും ബെൽജിയത്തിന്റെ ഗോളുകളായി മാറിയതും . സ്വന്തം നാട്ടിൽ മത്സരം നടന്നിട്ടും അത് മുതലെടുക്കാൻ റഷ്യക്ക്ആയില്ല.\nസൈന്റ്റ് പീറ്റേഴ്‌സ്ബർഗിൽ നടന്ന മത്സരത്തിൽ തുടക്കം മുതൽ കണാനായത് ബെൽജിയത്തിന്റെ ആധിപത്യം ആയിരുന്നു. കളി ആരംഭിച്ച് പത്താം മിനുട്ടിൽ തന്നെ ബെൽജിയം ലീഡ് എടുത്തു. റഷ്യൻ ഡിഫൻസിലെ ഒരു വലിയ പിഴവ് ലുകാകുവിന് പന്ത് സമ്മാനിക്കുകയായിരുന്നു. ആ പന്ത് വലയിൽ എത്തിക്കാൻ ലുകാകുവിന് അധികം ചിന്തിക്കേണ്ടതു പോലും വന്നില്ല. ലുകാകുവിന്റെ ബെൽജിയത്തിനായുള്ള 61ആം ഗോളായിരുന്നു ഇത്.ഫിന്‍ലന്‍ഡിനെതിരായ മത്സരത്തിനെ കുഴഞ്ഞുവീണ ക്രിസ്റ്റ്യന് എറിക്‌സണാണ് ലുകാകു ഗോള് സമര്‍പ്പിച്ചത്. സീരി എ ഇന്റര് മിലാന്റെ താരങ്ങാണ് ഇരുവരും. ഗോള് നേടിയ ശേഷം ക്യാമറയുടെ മുന്നില്‍വന്ന ലുകാകു ‘ക്രിസ്… ക്രിസ്… ഞാന് നിങ്ങളെ ഇഷ്ടപ്പെടുന്നു.’ എന്ന് പറയുകയായിരുന്നു.\nഹസാർഡിന്റെയും ഡിബ്രുയിന്റെയും അഭാവത്തിൽ ലുകാകു ബെൽജിയത്തിന്റെ അറ്റാക്ക് മുന്നിൽ നിന്ന് നയിക്കുന്നതാണ് ഇന്ന് കണ്ടത്. ലുകാകു സൃഷ്ടിച്ച അവസരം ലക്ഷ്യത്തിൽ എത്തിക്കാൻ ഡെൻഡോകറിന് കഴിയാതിരുന്നത് ബെൽജിയത്തിന്റെ രണ്ടാം ഗോൾ വൈകിപ്പിച്ചു. എങ്കിലും 34ആം മിനുട്ടിൽ അവരുടെ രണ്ടാം ഗോൾ എത്തി. ഇത്തവണ ഗോൾ കീപ്പറുടെ പിഴവാണ് റഷ്യക്ക് വിനയായത്. 34-ാം മിനിറ്റിലായിരുന്നു പകരക്കാനായി ഇറങ്ങിയ മുനിയറിന്റെ ഗോള്. പരിക്കേറ്റ തിമോത്തി കസ്റ്റാഗ്നെയ്ക്ക് പകരമാണ് മ്യൂനിര് ഇറങ്ങിയത്. തൊര്‍ഗന് ഹസാര്‍ഡിന്റെ ക്രോസ് റഷ്യന് ഗോള് കീപ്പര് തട്ടിയൊഴിവാക്കാന് ശ്രമിച്ചെങ്കിലും പന്തെത്തിയത് മുനിയറിന്റെ കാലിലേക്ക്. അനായായം താരം വല കുലുക്കി.\nരണ്ടാം പകുതിയിൽ റഷ്യ മെച്ചപ്പെട്ട ഫുട്ബോൾ കളിച്ചു എങ്കിലും അവർക്ക് ഗോൾ നേടിക്കൊണ്ട് കളിയിലേക്ക് തിരികെ വരാൻ ആയില്ല. രണ്ടാം പകുതിയിൽ ബെൽജിയം അവസരങ്ങൾ സൃഷ്ടിക്കുന്നതും കുറഞ്ഞു. ഹസാർഡിനെ രണ്ടാം പകുതിയിൽ ബെൽജിയം കളത്തിൽ ഇറക്കി. മത്സരത്തിന്റെ അവസാന നിമിഷങ്ങളിൽ ആയിരുന്നു ലുകാകുവിന്റെ രണ്ടാം ഗോൾ വന്നത്. മുനിയറിന്റെ പാസ് സ്വീകരിച്ച് ഒറ്റയ്ക്ക് കുതിച്ചായിരുന്നു ലുകാകുവിന്റെ രണ്ടാം ഗോൾ.ഈ വിജയം ബെൽജിയത്തിന് വലിയ ആത്മവിശ്വാസം നൽകും. അടുത്ത മത്സരത്തിൽ ജൂൺ 17ന് ഡെന്മാർക്കിനെ ആകും ബെൽജിയം നേരിടുക. റഷ്യക്ക് ഫിൻലാൻഡ് ആണ് അടുത്ത എതിരാളികൾ.\nയൂറോ കപ്പില് ഗ്രൂപ്പ് ബിയില് ഡെന്‍മാര്‍ക്കിനെതിരായ മത്സരത്തില് ഫിന്‍ലന്‍ഡിന് ജയം. എതിരില്ലാത്ത ഒരു ഗോളിനായിരുന്നു ഫിന്‍ലന്‍ഡിന്റെ ജയം. ജോയല് പൊഹന്‍പാലോയാണ് ഫിന്‍ലന്‍ഡിന്റെ ഗോള് നേടിയത്. ഡെന്‍മാര്‍ക്കിന് എല്ലാംകൊണ്ടും നിരാശ മാത്രം സമ്മാനിച്ച ദിവസമായിരുന്നു ഇന്ന്. സൂപ്പര്‍താരം ക്രിസ്റ്റ്യന് എറിക്‌സണ് ഗ്രൗണ്ടില് കുഴഞ്ഞുവീണതിനെ തുടര്‍ന്ന് നിര്‍ത്തിവച്ച മത്സരമായിരുന്നിത്. 15 മിനിറ്റ് നേരത്തെ ശുശ്രൂഷ നല്‍കിയ ശേഷം താരത്തെ ആശുപത്രിയിലേക്ക് മാറ്റിയതിന് പിന്നാലെ മത്സരം റദ്ദാക്കാന് തീരുമാനിച്ചിരുന്നു. എന്നാല് എറിക്‌സണിന്റെ നില മെച്ചപ്പെട്ടുവെന്ന് അറിഞ്ഞതോടെ ഇരുടീമിലേയും താരങ്ങള് മത്സരം പുനഃരാരംഭിക്കാന് സമ്മതം മൂളുകയായിരുന്നു.\nആദ്യ പകുതിയിലെ മൂന്ന് മിനിറ്റു രണ്ടാം പകുതിയുമാണ് കളിച്ചത്.59ആം മിനുറ്റിൽ പൊഹൻപാലോയുടെ ഹെഡർ ഫിൻലാൻഡിന് ലീഡ് നൽകി. ഉറോനന്റെ ക്രോസിൽ നിന്നായിരുന്നു ഗോൾ. ഷിമൈക്കളിന്റെ പിഴവു കൂടിയായിരുന്നു ആ ഗോൾ. ഈ ഗോളിന് മറുപടി നൽകാൻ ഡെന്മാർക്കിന് അവസരം ലഭിച്ചിരുന്നു. 74ആം മിനുട്ടിൽ പൗൾസനെ വീഴ്ത്തിയതിന് ഡെന്മാർക്കിന് കിട്ടിയ പെനാൾട്ടി ഹൊയിബർഗിന് ലക്ഷ്യത്തിൽ എത്തിക്കാൻ ആയില്ല. ഇതിനു ശേഷം സമനില ഗോൾ കണ്ടെത്താനും ഡെന്മാർക്കിനായില്ല.


എല്ലാ ജില്ലകളിലും ഇഎസ്‌ഐ, നിര്‍മ്മാണത്തൊഴിലാളികള്‍ക്കും :: Janmabhumi Daily\nSaturday 17 June 2017 5:10 pm IST\nകൊച്ചി: രാജ്യത്തെ മുഴുവന് ജില്ലകളിലും ഇഎസ്‌ഐ കോര്‍പ്പറേഷന് പ്രവര്‍ത്തനം വ്യാപിപ്പിക്കും. നിര്‍മ്മാണത്തൊഴിലാളികള്‍ക്ക് ഇഎസ്‌ഐ ബാധകമാക്കും. കോര്‍പ്പറേഷനില് അംഗമായ തൊഴിലാളിയും ആശ്രിതരും വെവ്വേറേ സംസ്ഥാനങ്ങളിലാണെങ്കിലാണെങ്കില് അതത് സ്ഥലത്ത് ഇഎസ്‌ഐ ചികിത്സാ സൗകര്യങ്ങള് ലഭ്യമാക്കും. ജോലിയില് നിന്ന് വിരമിച്ചവര്‍ക്കും സൂപ്പര് സ്‌പെഷ്യാലിറ്റി ആശുപത്രികളില് ചികിത്സാ സൗകര്യം നല്‍കും. കൊച്ചിയില് ആദ്യമായി ചേര്‍ന്ന ഇഎസ്‌ഐ കോര്‍പ്പറേഷന്റെ ദേശീയ യോഗത്തിന്റേതാണ് തീരുമാനം. അസംഘടിത മേഖലയിലും ഇഎസ്‌ഐ നടപ്പാക്കുകയെന്ന നരേന്ദ്രമോദി സര്‍ക്കാരിന്റെ തീരുമാനത്തിലെ ആദ്യഘട്ടമാണ് നിര്‍മ്മാണത്തൊഴിലാളികളെ പദ്ധതിയിലാക്കിയതെന്ന് കേന്ദ്ര തൊഴില് മന്ത്രി ബന്ദാരു ദത്താത്രയ യോഗ തീരുമാനങ്ങള് വിശദീകരിച്ചു പറഞ്ഞു. നിലവില് 392 ജില്ലകളിലെ ഇഎസ്‌ഐ പ്രവര്‍ത്തനമുള്ളു. മുഴുവന് ജില്ലകളിലുമാക്കും. ആനുകൂല്യ പരിധി 15,000 രൂപയില് നിന്ന് 21,000 ആക്കി. ഇതോടെ അംഗങ്ങളുടെ എണ്ണം 140 % വര്‍ദ്ധിച്ച് മൂന്നു കോടിയില് നിന്ന് 12 കോടിയാകും. അംഗവും ആശ്രിതരും വെവ്വേറെ സംസ്ഥാനങ്ങളിലാണെങ്കില് നിലവില് ചികിത്സാ സൗകര്യം കിട്ടില്ല. ഇനിമേല് എവിടെയാണെങ്കിലും ചികിത്സ കിട്ടും. ഇതര സംസ്ഥാന തൊഴിലാളികള്‍ക്കാണ് ഇതിന്റെ നേട്ടം അധികം. വിരമിച്ച മുന് അംഗങ്ങള്‍ക്ക് ഇഎസ്‌ഐ സൂപ്പര് സ്‌പെഷ്യാലിറ്റി ആശുപത്രികളില് ചികിത്സ നല്‍കും, കേന്ദ്ര മന്ത്രി വിശദീകരിച്ചു. നിലവില് 50 രൂപ വിഹിതം അടച്ചാല് ഇഎസ്‌ഐ ചികിത്സാ സൗകര്യം ലഭിക്കും. 450 രൂപകൂടി അധികം അടച്ചാല് സൂപ്പര് സ്‌പെഷ്യാലിറ്റി ചികിത്സ ആവശ്യക്കാര്‍ക്ക് ലഭിക്കുന്നതാണ് പദ്ധതി. ഇഎസ്‌ഐയുടെ 1500 ഡിസ്‌പെന്‍സറികളില് മൂന്നിലൊന്ന് ഈ വര്‍ഷം ആറു കിടക്കകളുള്ള ആശുപത്രികളാക്കും. ഇഎസ്‌ഐ ആശുപത്രികളില് ആയുഷ് മന്ത്രാലയത്തിന്റെ സഹകരണവും സഹായ പ്രവര്‍ത്തനങ്ങളും പരമ്പരാഗത ചികിത്സാ സമ്പ്രദായങ്ങളായ ആയുര്‍വേദ, യുനാനി, സിദ്ധ തുടങ്ങിയവയും ലഭ്യമാക്കും. പുതിയ തൊഴിലവസരമുണ്ടാക്കാന് തൊഴില് മന്ത്രാലയം നടത്തുന്ന പ്രവര്‍ത്തനങ്ങളും മന്ത്രി വിശദീകരിച്ചു. യുവാക്കളുടെ തൊഴില് നൈപുണ്യ വര്‍ദ്ധനക്ക് മന്ത്രാലയം നല്‍കുന്ന പരിശീലനം ഇതിനകം 89 ലക്ഷം പേര്‍ക്ക് ലഭ്യമാക്കി. പ്രധാനമന്ത്രി മോദിയുടെ മേക്ക് ഇന് ഇന്ത്യ, മുദ്രായോജന പദ്ധതികളിലുടെ ഓരോ പുതിയ സ്ഥാപനങ്ങളിലൂടെയും അഞ്ചു പേര്‍ക്കു വീതം ജോലി ലഭിക്കുന്നു. പത്രസമ്മേളനത്തില് ഇഎസ്‌ഐ കോര്‍പ്പറേഷനില് കേരളത്തില് നിന്നുള്ള പ്രതിനിധിയായ വി. രാധാകൃഷ്ണനും (ബിഎംഎസ്) പങ്കെടുത്തു.\nഎല്ലാ ജില്ലകളിലും മാതൃക മത്സ്യക്കുളങ്ങള് സ്ഥാപിക്കും: മുഖ്യമന്ത്രി\nഎല്ലാ ജില്ലകളിലും ശീതീകരിച്ച പച്ചക്കറി സംഭരണ ശാലകള് സ്ഥാപിക്കും\nശമ്പള പരിധി നീക്കി എല്ലാ തൊഴിലാളികള്‍ക്കും ഇഎസ്‌ഐ\nഎല്ലാ തൊഴിലാളികളേയും ഇഎസ്‌ഐ പദ്ധതിയില് ഉള്‍പ്പെടുത്തുണം: ബിഎംഎസ്\nഇതരസംസ്ഥാന തൊഴിലാളികളുടെ പുനരധിവാസത്തിന് എല്ലാ ജില്ലകളിലും കേന്ദ്രങ്ങള് തുറക്കും: മന്ത്രി


Sudinam Online | Malayalam news website from Kannur News Paper Sudinam Kannur യുവാവ് പെട്രോളൊഴിച്ച് തീ കൊളുത്തിയ ധനകാര്യ സ്ഥാപന ഉടമ മരിച്ചു – Sudinam Online | Malayalam news website from Kannur News Paper Sudinam Kannur.\nയുവാവ് പെട്രോളൊഴിച്ച് തീ കൊളുത്തിയ ധനകാര്യ സ്ഥാപന ഉടമ മരിച്ചു\nമുഖത്ത് മുളക്‌പൊടി വിതറിയ ശേഷം പെട്രോളൊഴിച്ച് തീ കൊളുത്തുകയായിരുന്നു.\nPublished On:Jul 14, 2018 | 12:17 pm\nകോഴിക്കോട്: താമരശ്ശേരി പുതുപ്പാടി കൈതപ്പൊയിലില് യുവാവ് പെട്രോള് ഒഴിച്ചു തീകൊളുത്തിയതിനെ തുടര്‍ന്ന് ഗുരുതരമായി പൊള്ളലേറ്റ സ്വകാര്യ പണമിടപാട് സ്ഥാപന ഉടമ മരിച്ചു. മലബാര് ഫിനാന്‍സിയേഴ്‌സ് ഉടമ കുപ്പായക്കോട് ഒളവങ്ങരയിലെ പി.ടി കുരുവിള എന്ന സജി (52) ആണ് മരിച്ചത്. ഇന്നലെ ഉച്ചക്ക് രണ്ടേകാലോടെയാണ് കുരുവിളക്ക് നേരെ ആക്രമണം നടന്നത്. ആലപ്പുഴ വള്ളിക്കുന്നം സ്വദേശി സുധീഷ് കുമാറാണ് കൊലപാതകം നടത്തിയതെന്ന് പോലീസ് പറഞ്ഞു.തൃശൂര് സ്വദേശിയാണെന്ന് ഇയാള് സ്ഥാപന ഉടമയെ തെറ്റിധരിപ്പിച്ചുവെന്നും പോലീസ് കണ്ടെത്തി. ഇയാളുടെ വീട്ടില് പോലീസ് പരിശോധന നടത്തിവരികയാണ്.\nപണമിടപാട് സ്ഥാപനത്തിലെത്തിയ യുവാവ് കുരുവിളയുടെ മുഖത്തേക്ക് മുളക് പൊടി വിതറിയ ശേഷം കയ്യില് കരുതിയ പെട്രോള് ഒഴിച്ച് തീകൊളുത്തുകയായിരുന്നു. മേലാസകലം പൊള്ളലേറ്റ കുരുവിള ഒന്നാംനിലയില് പ്രവര്‍ത്തിക്കുന്ന കെട്ടിടത്തില് നിന്ന് വെപ്രാളത്തില് താഴേക്ക് ചാടി മഴ വെള്ളത്തില് വീഴുകയായിരുന്നു. ഓടിക്കൂടിയ നാട്ടുകാര് ഇദ്ദേഹത്തെ കോഴിക്കോട് മെഡിക്കല് കോളേജ് ആശുപത്രിയില് പ്രവേശിപ്പിച്ചു. തീവ്രപരിചരണ വിഭാഗത്തില് കഴിയവെ കുരുവിള ഇന്നലെ രാത്രി ബന്ധുക്കളോട് സംസാരിച്ചു. എന്നാല് പുലര്‍ച്ചെ നാലോടെ നിലവിഷളാവുകയും മരണം സംഭവിക്കുകയുമായിരുന്നു.\nസ്ഥാപനത്തിലെത്തിയ ആലപ്പുഴ സ്വദേശിയായ യുവാവ് രണ്ട് ലക്ഷം രൂപ വായ്പ ചോദിച്ചിരുന്നുവത്രെ. രണ്ട് ദിവസം മുമ്പായിരുന്നു സംഭവമെന്ന് കുരുവിള അടുത്ത സുഹൃത്തുക്കളോടും കുടുംബാംഗങ്ങളോടും പറഞ്ഞിരുന്നു. എന്നാല് മതിയായ രേഖകള് നല്‍കാന് തയ്യാറാകാത്തതിനാല് പണം നല്‍കിയിരുന്നില്ല. തുടര്‍ന്നാണ് ആക്രമണം ഉണ്ടായത്. പണം നല്‍കാത്ത വൈരാഗ്യമാണ് കൊലപാതകത്തിന് പിന്നിലെന്നാണ് സംശയിക്കുന്നത്. കെട്ടിടത്തിന്റെ മുകളില് പ്രവര്‍ത്തിക്കുന്ന സ്ഥാപനത്തില് സംഭവം നടക്കുമ്പോള് കുരുവിള മാത്രമെ ഉണ്ടായിരുന്നുള്ളു. തീകൊളുത്തിയ ഉടനെ അക്രമി ഓടി രക്ഷപ്പെട്ടിരുന്നു. സ്ഥാപനത്തിനകത്ത് തീ പടര്‍ന്ന് നാശനഷ്ടങ്ങള് സംഭവിച്ചിട്ടുണ്ട്. ചുവന്ന ടീ ഷര്‍ട്ട് ധരിച്ച് ബൈക്കിലാണ് അക്രമി എത്തിയതെന്ന് സമീപത്തെ കടക്കാര് തിരിച്ചറിഞ്ഞിട്ടുണ്ട്. മാത്രമല്ല അക്രമിയുടെ ഫോട്ടോ രണ്ട് ദിവസം മുമ്പ് ബാങ്കിലെത്തിയപ്പോള് കുരുവിള എടുത്ത് വെച്ചിരുന്നു. അക്രമിയുടേതെന്ന് കരുതുന്ന ഹെല്‍മറ്റും കോട്ടും കെട്ടിടത്തിന്റെ പിറക് വശത്ത്‌നിന്ന് കണ്ടെത്തിയിട്ടുണ്ട്. കുരുവിള പോലീസിനോട് നല്‍കിയ മൊഴിയിലും സുധീഷാണ് തീകൊളുത്തിയതെന്ന് പറഞ്ഞിട്ടുണ്ട്. സംഭവം നടന്നയുടനെ രക്ഷപ്പെട്ട പ്രതിക്കുവേണ്ടിയുള്ള തെരച്ചില് ഊര്‍ജിതമാക്കിയിട്ടുണ്ടെന്ന് പോലീസ് പറഞ്ഞു.


കൗൺസിലറാണ് പക്ഷേ, ഷീബ ഇറച്ചിവെട്ട് നിർത്തില്ല | 19Dec2020\nതോപ്പുംപടി: ‘‘ഒരു പ്രാണിയെ കൊല്ലാൻപോലും എനിക്കു പേടിയായിരുന്നു. പക്ഷേ, പിന്നീട് ഞാൻ കോഴിയെ കൊല്ലാൻ പഠിച്ചു, മാട്ടിറച്ചി വെട്ടാൻ പഠിച്ചു. ഇപ്പോ അതെന്റെ പണിയാണ്’’-ഷീബ ഡുറോം പറയുന്നു. തോപ്പുംപടി അന്തി മാർക്കറ്റിലെ ഇറച്ചിവിൽപ്പനക്കാരിയാണ് ഷീബ. ഇപ്പോൾ കൊച്ചി നഗരസഭാംഗവും. തോപ്പുംപടി വാർഡിലെ കൗൺസിലറായെങ്കിലും ശനിയാഴ്ചയും ഷീബ കടയിലെത്തി. വാർഡിലെ സ്വീകരണം കഴിഞ്ഞ് നേരെ എത്തിയത് കടയിലേക്കായിരുന്നു.\n‘‘ഇറച്ചിക്കട നിർത്തുന്ന പ്രശ്നമില്ല. പണിയെടുക്കാതെ എങ്ങനെ ജീവിക്കും’’- ഷീബ ചോദിക്കുന്നു. കൗൺസിലർപണി ഒരുവഴിക്കു നടക്കും. ഇറച്ചിക്കച്ചവടം ഇതുപോലെയും തുടരും. ആറുവർഷമായി ഷീബ തോപ്പുംപടിയിൽ ഇറച്ചിവെട്ടുന്നുണ്ട്. കടയിൽ ബീഫ് കൂടാതെ കോഴിയുമുണ്ട്. വൈകുന്നേരം നാലിന് കടയിലെത്തും. രാത്രി പത്തോടെ അടയ്ക്കും.\nസ്ത്രീകൾ അധികം കടന്നുചെല്ലാത്ത മേഖലയാണെങ്കിലും ജീവിതം അവിടേക്കാണ് ഷീബയെ എത്തിച്ചത്. ഭർത്താവ് ഡുറോം ഇറച്ചിക്കച്ചവടക്കാരനായിരുന്നു. ആറുവർഷം മുമ്പ് അദ്ദേഹം മരിച്ചു. മൂന്നു മക്കളും അമ്മയുമടങ്ങുന്ന കുടുംബത്തെ മുന്നോട്ടുകൊണ്ടുപോകാൻ മറ്റു മാർഗമില്ലാതായതോടെയാണ് ഭർത്താവ് കാണിച്ചുകൊടുത്ത വഴിയേ ഷീബയും നടന്നത്.\nകോഴിയെ കൊല്ലുന്നതൊക്കെ നോക്കിനിന്ന് പഠിച്ചു. ആദ്യം കടയിൽ ജോലിക്കാരെ െവച്ചാണ് ഇറച്ചി വെട്ടിയിരുന്നത്. എന്നാൽ, പണിക്കാർ പലപ്പോഴും മുങ്ങും. ‘‘ചിലപ്പോൾ കരഞ്ഞുപോയിട്ടുണ്ട്. ഒന്നുംചെയ്യാൻ കഴിയാത്ത അവസ്ഥ. അതോടെ പണി പഠിക്കാൻ തീരുമാനിച്ചു. ആരെയും ആശ്രയിക്കാതെ ജീവിക്കണം. അതിനാണ് പണി പഠിച്ചെടുത്തത്’’- ഷീബ പറഞ്ഞു.\nകച്ചവടത്തിൽനിന്നുള്ള വരുമാനംകൊണ്ട് മക്കളെ പഠിപ്പിച്ചു. ഇളയകുട്ടികൾ ഇപ്പോഴും പഠിക്കുന്നു. ഒരാൾ കാനഡയിലാണ്. സഹകരണ ഡിപ്ലോമ പാസായ ഷീബ മുമ്പ് ഒരു സഹകരണസ്ഥാപനത്തിൽ ജോലിചെയ്തിരുന്നു.\nപകൽ പൊതുരംഗത്തായിരിക്കും ഷീബ. നാട്ടുകാരുടെ കേസുകെട്ടുകളുമായാണ് നടപ്പ്. മഹിളാ കോൺഗ്രസ് ജില്ലാ സെക്രട്ടറിയുമാണ്. കഴിഞ്ഞതവണ മറ്റൊരു വാർഡിൽനിന്ന് നഗരസഭയിലേക്കു മത്സരിച്ചെങ്കിലും തോറ്റു. ഇത്തവണ സ്വന്തം വാർഡിൽത്തന്നെ സീറ്റുകിട്ടി. നാട്ടുകാർതന്ന അംഗീകാരമാണ് ഇത്തവണത്തെ ജയമെന്ന് ഷീബ പറയുന്നു. നഗരസഭയുടെതന്നെ ചന്തയിലാണ് ഷീബയുടെ കട.


രണ്ടാമൂഴം കോടതി വിധി ഇന്ന്; പ്രതീക്ഷയോടെ ആരാധകർ..!! – Online Malayali\nരണ്ടാമൂഴം കോടതി വിധി ഇന്ന്; പ്രതീക്ഷയോടെ ആരാധകർ..!!\nBy Revathi S On Nov 7, 2018\nമോഹൻലാൽ നായകനായി 1000 ബഡ്ജറ്റിൽ വരാൻ ഇരുന്ന രണ്ടാമൂഴം എന്ന എം ടി വാസുദേവൻ നായർ തിരക്കഥ എഴുതിയ ചിത്രം ഇപ്പോൾ നടക്കുമോ എന്ന പ്രതിസന്ധിയിൽ കോടതിയിൽ ആണ്.\nതിരക്കഥ സംവിധായകനായ ശ്രീകുമാർ മേനോന് നൽകിയിട്ട് മൂന്നര വർഷങ്ങൾ കഴിഞ്ഞു എന്നും കരാർ കാലാവധി അവസാനിച്ചിട്ടും ചിത്രത്തിന്റെ പ്രാരംഭ പ്രവർത്തനങ്ങൾ പോലും നടക്കാത്തത് മൂലമാണ് ഇംഗ്ലീഷിലും മലയാളത്തിലുമുള്ള തന്റെ തിരക്കഥ തിരികെ ലഭിക്കണം എന്ന ആവശ്യവുമായി എം ടി കോടതിയെ സമീപിച്ചത്.\nനിരവധി തവണ ചിത്രത്തിന്റെ പ്രവർത്തനങ്ങളെ കുറിച്ചു സംവിധായകനായ ശ്രീകുമാർ മേനോനോട് ചോദിച്ചെങ്കിലും വ്യക്തമായ മറുപടി ലഭിക്കാത്തത് മൂലമാണ് എം ടി കോടതിയെ സമീപിച്ചത്.\nനിർമാതാവായ ബി ആർ ഷെട്ടിക്കും സംവിധായകൻ ശ്രീകുമാർ മേനോനും കോടതി നോട്ടീസ് അയക്കുകയും\nപിന്നീട് തനിക്ക് കൂടതൽ സമയം വേണം എന്ന് കോടതിയിൽ ശ്രീകുമാർ ആവശ്യപ്പെട്ടത് പ്രകാരമാണ് കോടതി കേസ് ഇന്നത്തേക്ക് പരിഗണിക്കുന്നതിനായി മാറ്റി വെക്കുകയും ഇന്ന് ചിത്രത്തിന്റെ അന്തിമ വിധി ഉണ്ടാകും എന്നാണ് കരുതുന്നത്.\nശ്രീകുമാർ മേനോനുമായി ഒരു വിധത്തിലും ഒന്നിച്ചു പോകുവാൻ എം ടിക്ക് താൽപര്യം ഇല്ല എന്നാണ് അദ്ദേഹത്തിന്റെ അടുത്ത വൃത്തങ്ങളിൽ നിന്നും അറിയുന്നത്, അതോടൊപ്പം ബ്രഹ്മാണ്ഡ കഥകൾക്കും സിനിമകൾക്ക് വലിയ മാർക്കറ്റ് ഉള്ള ഈ കാലത്ത് എം ടി യെ തേടി വലിയ ബാനറുകൾ രംഗത്ത് എത്തി എന്നും റിപ്പോർട്ടുകൾ ഉണ്ട്.\nശബരിമല വിഷയത്തിൽ സർക്കാർ പരാജയം; ഈ മണ്ഡല കാലത്ത് ദർശനം നടത്തിയിരിക്കും; തൃപ്തി ദേശായി..!!\nലാലേട്ടൻ “കംപ്ലീറ്റ് ആക്ടർ” ആയി കാണുന്ന നടൻ ഇതാണ്..!!\nഎമ്പുരാനിൽ മമ്മൂട്ടിയും; ആദ്യം പ്രിത്വിരാജിനെയും പിന്നീട് മമ്മൂട്ടിയെയും കണ്ട്…\nമോഹൻലാൽ ആരാധകർക്ക് ഇരട്ടി മധുരം; മരക്കാർ റിലീസ് ഡേറ്റ് പ്രഖ്യാപിച്ചു ആന്റണി…\nഷക്കീലയായി നിറഞ്ഞാടി ബോളിവുഡ് നടി റിച്ച ചദ്ദ; ഷക്കീലയുടെ ട്രൈലറിന് വമ്പൻ സ്വീകരണം;…\nമാസ്റ്ററിന്റെ റെക്കോർഡ് തുകക്ക് സ്വന്തമാക്കി നെറ്റ്ഫ്ലിക്സ്; തീയറ്റർ റിലീസ് ഇല്ലാതെ…


‘വന്നുകയറിയ പെണ്ണല്ലേടീ ഞാൻ? സ്വത്തുമോഹിച്ച് അയാളെ കുടിപ്പിച്ചു കിടത്തീന്നല്ലേ മാലോകരു പറയൂ?’ | manoramaonline\nരാജീവ് ശിവശങ്കർ November 15, 2020 08:29 PM IST\nറബേക്ക- അധ്യായം 22\n(മോഹനൻ പുഞ്ചക്കുറിഞ്ചിയുടെ നോവലിന്റെ എട്ടാമധ്യായം)\nമഴ കഴുകിയെടുത്ത ദിവസമായിരുന്നു അത്. കാതടപ്പിക്കുന്ന ഇടിയും നോക്കുന്നിടത്തെല്ലാം കെട്ടിനിൽക്കുന്ന ചെളിവെള്ളവും ആന്റണിയുടെ മരണത്തെ ഒരുപരിധിവരെ അനാഥമാക്കി. മൃതദേഹത്തിലേക്കു നോക്കണോ ചെളിവെള്ളത്തിൽ കാലു പൂഴ്ന്നുപോകാതെ ശ്രദ്ധിക്കണോ എന്നത് പള്ളിപ്പറമ്പിൽ വന്നവരെയെല്ലാം ആശയക്കുഴപ്പത്തിലാക്കി. ‘നശിച്ച മഴ’ എന്നു മുഖം ചുളിക്കുന്ന ഭാവത്തിലായിരുന്നു ആന്റണിയുടെ കിടപ്പ്. വരുന്നവരെയും പോകുന്നവരെയുമെല്ലാം കാണുന്നുണ്ടെന്ന മട്ടിൽ, ചുണ്ടത്തൊരു ശരിവയ്ക്കൽ മാത്രമല്ല, തലകുലുക്കൽപോലുമുണ്ടെന്ന് റബേക്കയ്ക്കുതോന്നി. തലേന്നു രാത്രിമുഴുവൻ മദ്യപിച്ചതിനാൽ ആന്റണിയുടെ മുഖം പതിവിലേറെ വീർത്തിരുന്നു. അവസാനം കുടിച്ച മദ്യത്തിന്റെ ലഹരി ഇപ്പോഴും നാവിലുണ്ടെന്നു തോന്നും.\nജോസഫ് പാപ്പന്റെ മരണത്തിനുശേഷം ആന്റണി കുടിയോടെ കുടിയായിരുന്നു. നാദാപുരത്തുനിന്ന് പാതിരാത്രിയിലൊക്കെയാണു വരവ്. ചിലപ്പോൾ ഒരുപടതന്നെ കാണും കൂടെ. വന്നവർ ദിവസങ്ങളോളം വീട്ടിൽ തങ്ങി. വച്ചുവിളമ്പി പെണ്ണമ്മയും ജാനകിയും മടുത്തു.\nജോസഫ് പാപ്പന്റെ അഭാവം ആന്റണിയുടെ ശരീരഭാഷപോലും മാറ്റിമറിച്ചിരുന്നു. ലോകം മുഴുവൻ വെട്ടിപ്പിടിച്ച മട്ടിൽ, ആവശ്യത്തിലേറെ നെഞ്ചുവിരിച്ചായിരുന്നു നടപ്പ്.\nപാപ്പന്റെ അടക്കം കഴിഞ്ഞു പള്ളിയിൽനിന്നു മടങ്ങിയെത്തിയപ്പോൾത്തന്നെ ആന്റണി, മുറിയുടെ വാതിൽ വലിച്ചടച്ച് റബേക്കയുടെ നേരെ കൈനീട്ടി.\n‘‘എടുക്ക്... പ്രമാണോം ആധാരോം എല്ലാമിങ്ങെടുക്ക്.’’\n‘‘ഇപ്പോഴോ...തലയ്ക്കുമുകളിൽ പാപ്പൻ നിൽപ്പുണ്ട് ആന്റണീ...’’\n‘‘എങ്കിൽ ശരിക്കു കണ്ടോട്ടെ.. .നീ അതെല്ലാമിങ്ങെടുത്തേ...’’\n‘‘കള്ളം പറയുന്നോ? നീയറിയാതെ പാപ്പന് ഒരു കാര്യോമില്ലെന്ന് എല്ലാർക്കുമറിയാവുന്നതല്ലേ?’’ ആന്റണിയുടെ ശബ്ദമുയർന്നു.\n‘‘ചെറിയാൻ വക്കീലുമായി മുറിയടച്ചിരുന്ന് പാപ്പനേതാണ്ടൊക്കെ മിണ്ടുവേ പറയുവേം ചെയ്യുന്നേ കണ്ടു. വീതം വയ്ക്കുവാരുന്നോ പ്രമാണമെഴുതുവാരുന്നോ എന്നൊന്നും എനിക്കറീകേല. ഞാൻ അന്വേഷിച്ചുമില്ല. ഞാനറിയേണ്ടതാണെങ്കിൽ പാപ്പൻ പറേമല്ലോന്നു വിചാരിച്ചു. വക്കീലുവന്നപ്പോ ഞാൻ പുഴക്കരേലാരുന്നു. സംശയമൊണ്ടങ്കി ഇവിടെ ആരോടുവേണമെങ്കിലും ചോദിച്ചോ... പാപ്പന്റെ മൊതല് പാപ്പനിഷ്ടമൊള്ളവർക്കു വീതിച്ചുകൊടുക്കുന്നേന്റെടയ്ക്ക് എനിക്കെന്നതാ കാര്യം?’’\n‘‘ഉം.. അപ്പോ നിനക്കൊന്നുമറിയില്ല....അല്ലേ? ഇനി അറിയാമെന്ന് എപ്പോഴെങ്കിലും തെളിഞ്ഞാൽ...’’ ആന്റണി, അവളുടെ കണ്ണിനുനേരേ വിരൽചൂണ്ടി, ‘‘അതപ്പോൾ പറയാം.’’\nറബേക്ക ശാന്തയായി പറഞ്ഞു. ആന്റണി ഇരമ്പിയാർത്തു പുറത്തേക്കുപോയി. ചെറിയാൻ വക്കീലിനെ കാണാനാവും പോക്കെന്ന് റബേക്കയ്ക്ക് ഉറപ്പായിരുന്നു. ഇത്തരമൊരു സാഹചര്യം മുൻകൂട്ടിക്കാണാൻ കഴിവുള്ള ചെറിയാൻവക്കീൽ പോംവഴികളും മറുപടിയും തയാറാക്കിവച്ചിട്ടുണ്ടാവുമെന്ന് റബേക്കയ്ക്ക് ഉറപ്പായിരുന്നു.\nരാത്രി, എപ്പോളോ ശബ്ദം കേട്ടുണരുമ്പോൾ ആന്റണിയും കൂട്ടുകാരും ചേർന്ന് വീടിളക്കി മറിക്കുകയായിരുന്നു. അലമാരകളും മേശകളും തുറന്നുമലർത്തി സാധനങ്ങൾ വലിച്ചു വാരിയിട്ടിരിക്കുന്നു. റബേക്ക കുറേനേരം അതുനോക്കി നിശബ്ദയായിരുന്നു.\n‘‘നാണം കെട്ട വക്കീല്... ആരാന്നാ അയാടെ വിചാരം...,’’ റബേക്ക കേൾക്കാനായി ആന്റണി ഉറക്കെപ്പറഞ്ഞു, ‘‘ആദ്യം അയാൾ പറഞ്ഞു, ഒന്നുമറീകേല്ലെന്ന്. പിന്നെപ്പറഞ്ഞു, ബാങ്കിലെ ലോക്കറിൽ വച്ചേക്കുവാന്ന്... വേണ്ട നേരത്ത് അയാളുതന്നെ കാര്യങ്ങൾ ബോധിപ്പിച്ചോളാമെന്ന്... അതെപ്പഴാന്നു തിരക്കിയപ്പോ സോജനൂടെ വന്നിട്ടെന്ന്. അവനെന്നുവരുമെന്നു ചോദിച്ചപ്പോ അതു ഞങ്ങളു രണ്ടുംകൂടി തീരുമാനിച്ചോളാൻ. അതുകേട്ടപ്പോ എനിക്കു മനസ്സിലായി സോജൻ കാശുകൊടുത്തു വക്കിലീന്റെ വായടപ്പിച്ചേക്കുവാണെന്ന്...’’\nനീണ്ട നിഴൽ വലിച്ചിഴച്ച് ആന്റണി, റബേക്കയ്ക്കരികിലേക്കു വന്നു.\n‘‘എന്തിനാ വക്കീലിനെ പറേന്നേ... നിന്നെ കൊള്ളാഞ്ഞിട്ടാ... ചാവുന്നേനുമുൻപേ പാപ്പന്റെ കൈയീന്ന് എല്ലാം വാങ്ങിച്ചെടുക്കാനുള്ള ബുദ്ധി കാണിക്കണമായിരുന്നു...,’’ ഒരു നിമിഷം ആന്റണി റബേക്കയെ ചുഴിഞ്ഞുനോക്കി, ‘‘അതോ വക്കീലിന്റേം സോജന്റേം കൂടെ നീയും കൂടിയോ? നേരുപറ.’’\nറബേക്ക ഒന്നും മിണ്ടാതെ മുറിയിൽ കയറി വാതിലടച്ചു. നാവു പൊന്തിച്ചാൽ ഒരുപാടു പറഞ്ഞുപോകുമെന്ന് അവൾ ഭയന്നു. വാക്കല്ല, പ്രവൃത്തിയാണു പ്രധാനം.\nപിറ്റേന്നുമുതൽ ആന്റണിയുടെ ജീവിതം വേറൊന്നായി. കൊച്ചുവീട് അയാൾ കൈയേറി. ജോസഫ് പാപ്പന്റെ അലമാരയിലെ പുസ്തകങ്ങൾ ഒഴിപ്പിച്ച് അവിടെ മദ്യക്കുപ്പികൾ നിരത്തി. പുലരുംമുതൽ പാതിരാ വരെയുള്ള ആഘോഷത്തിനു ചൂട്ടുപിടിക്കാൻ എവിടെനിന്നൊക്കെയോ ആളുകളെത്തി. നാദാപുരത്തേക്കുള്ള ആന്റണിയുടെ യാത്ര വിരളമായി. ചിട്ടിക്കമ്പനി പൂട്ടിയെന്നോ പൊട്ടിയെന്നോ ഒക്കെ കേട്ടത് റബേക്ക മന:പൂർവം അവഗണിച്ചു. അവൾ തന്റെ നിഴൽപോലും അയാളുടെ ജീവിതത്തിലേക്കു വീഴാതെ കഴിയുന്നത്ര സൂക്ഷിച്ചു. അയാളും റബേക്കയെ കണ്ടില്ലെന്നു നടിച്ചു. അവൾക്കു മുന്നിലൂടെ മദ്യക്കുപ്പികളും സോഡാക്കുപ്പികളും കൊച്ചുവീട്ടിലേക്കു പ്രകടനം നടത്തി. നാദാപുരത്തുനിന്നു വന്ന തമിഴന്മാർ കക്ഷത്തിലെ തടിച്ച ബാഗുമായി അവളെ നോക്കി നാവുനക്കി. അതോടെ, റബേക്ക പൂർണമായും മുറിടയടച്ചിരിപ്പായി. പുറത്തേക്കുവന്നാൽ ആന്റണിയെ നേരിടേണ്ടിവരുമെന്നതിനാൽ പലപ്പോഴും ഭക്ഷണം പോലും മുറിയിലേക്കെടുപ്പിക്കുകയായിരുന്നു.\n‘‘ലോഡ്ജുപോലായല്ലോ കർത്താവേ, ഈവീട്,’’ പെണ്ണമ്മ തലയ്ക്കു കൈവച്ച് സങ്കടക്കൂട്ടിന് റബേക്കയെ നോക്കി, ‘‘കൊച്ചമ്മ സമ്മതിച്ചിട്ടാ...’’ റബേക്ക ചിരിച്ചെന്നു വരുത്തി.\n‘‘വിറ്റുതുലയ്ക്കാനാ ആന്റണിക്കുഞ്ഞിന്റെ പരിപാടിയെന്നു തോന്നുന്നു. തെക്കേക്കണ്ടത്തിനപ്പുറത്തെ ഈട്ടിയും തേക്കുമെല്ലാം വിറ്റു. എത്ര ലോറി തടിയാ കൊണ്ടുപോയേന്നറിയാമോ?’’\n‘‘കുന്നിൻചെരുവിലെ തടിയും മുറിക്കാൻ പോവാണെന്നു കേട്ടു. പിടിച്ചാ പിടിമുറ്റാത്ത ഇനങ്ങളാ അവിടെ നിൽക്കുന്നേ...’’ ചെത്തിപ്പൂളിയ മാങ്ങ നീട്ടി ജാനകിയും ഇടപെട്ടു.\n‘‘ഇതൊക്കെ എപ്പോ? ഞാനറിഞ്ഞില്ലല്ലോ.’’\n‘‘കൊച്ചമ്മ ഒന്നുമറിയുന്നില്ല. വീടുംപറമ്പും വിൽക്കാൻ ആരോടെങ്കിലും അഡ്വാൻസ് വാങ്ങീട്ടുണ്ടോന്ന് ഒടേതമ്പുരാനറിയാം.\n‘‘അതൊന്നും നടക്കുകേല പെണ്ണമ്മേ...’’\nമാങ്ങാപ്പൂളു നാവിലേക്കു വയ്ക്കുമ്പോൾ പുളികൊണ്ട് റബേക്ക തലകുടഞ്ഞു.\n‘‘കൊച്ചമ്മ ഇങ്ങനെ മുറീമടച്ചിരുന്നാൽ അതൊക്കെ നടക്കുമെന്നാ എനിക്കു തോന്നുന്നേ.’’\n‘‘അതു വെറുതെ തോന്നുന്നതാ. എവിടംവരെ പോകുമെന്നു നോക്കുവാ ഞാൻ.’’\nപെണ്ണമ്മ പാത്രങ്ങളെടുത്തു പോയപ്പോൾ റബേക്ക എഴുന്നേറ്റു മുടിമാടിക്കെട്ടി ജനാലയ്ക്കരികിൽ നിന്ന് കൊച്ചുവീട്ടിലേക്കു നോക്കി. വരാന്തയിൽ വട്ടമിട്ടിരുന്നു ചീട്ടുകളിയാണ് ആന്റണിയുടെ കൂട്ടുകാർ. പൊട്ടിച്ചുവച്ച കുപ്പി അടുത്തുതന്നെയുണ്ട്. ഇറച്ചിയും മീനും തിന്നു കൊഴുത്ത രണ്ടു നായ്ക്കൾ വരാന്തയുടെ താഴെ വാലാട്ടി നിൽക്കുന്നു. കഴുത്തിൽ രണ്ടുമടക്കിന്റെ സ്വർണച്ചങ്ങലയും വിരലുകളിൽ തടിച്ച മോതിരങ്ങളുമണിഞ്ഞൊരുത്തൻ അവളെ നോക്കി ഉറക്കെ പാടി.\n‘‘പാലും പഴവും കൈകളിലേന്തി\nപാവല വായിൽ പുന്നകൈ സിന്തി\nകോലമയിൽ പോൽ നീ വരുവായേ\nകൊഞ്ചും കിളിയേ അമൈതി കൊൾവായേ...’’\n‘പോടാ’ എന്നാട്ടി റബേക്ക ജനാല വലിച്ചടച്ച് കിടക്കയിൽ വന്നിരുന്നതേയുള്ളൂ, വാതിൽ ഊക്കനൊരു തൊഴിയിൽ വിറച്ചു. തുറക്കും മുൻപേ ആടിയുലഞ്ഞ് ആന്റണി അകത്തേക്കു കുമിഞ്ഞു. പാതിയാക്കിയ കുപ്പി അയാളുടെ കൈയിൽ, ഏതുനിമിഷവും താഴെവീണു പൊട്ടുമെന്നു മുന്നറിയിപ്പു നൽകി വിറച്ചു.\n‘‘എന്റെ വീട്ടിൽ താമസിച്ചോണ്ട് എന്റെ ഗസ്റ്റിനോട് തെമ്മാടിത്തരം കാണിക്കുന്നോ?’’ ആന്റണി അലറി.\n‘‘പളനിയപ്പനെ നീ അപമാനിച്ചു.’’\n‘‘എന്നെ നോക്കി കൊള്ളരുതാഴിക പറഞ്ഞാ ഏതപ്പനാന്നേലും പോടാന്നു പറയും.’’ റബേക്ക പല്ലിറുമ്മി\n‘‘കോടീശ്വരനാടീ അങ്ങേര്... കോടീശ്വരൻ. അറിയാമോ?’’\n‘‘ഓ... നിനക്കു കിളവന്മാരായ കോടീശ്വരന്മാരോടേ പഥ്യമൊള്ളാരിക്കും.’’\nറബേക്ക മുടി മാടിക്കെട്ടി. കുപ്പി ജനാലപ്പടിയിൽ വച്ച്, അഴിഞ്ഞുവീഴാറായ മുണ്ടു വാരിവലിച്ചുടുത്ത് ആന്റണി അവൾക്കരികിലേക്കു വന്നു.\n‘‘ഞാൻ പളനിയപ്പനെ ഇങ്ങോട്ട് പറഞ്ഞയക്കും.’’\n‘‘ഞാനെന്തോ വേണമെന്നാ... മടീലിരുത്തി പുന്നാരിക്കണോ...’’\n‘‘ആ ചെലപ്പോ വേണ്ടിവരും....’’ റബേക്കയെ ചുമരിലേക്കു ചാരിനിർത്തി, ആന്റണി അവളുടെ കൈപിടിച്ചു തിരിച്ചു, ‘‘നിനക്ക് എന്നോടു മാത്രമല്ലേ പുന്നാരം തോന്നാതുള്ളൂ... അയാളെ പുന്നാരിച്ചോ... എനിക്കു സമ്മതമാ...’’\nഅയാളുടെ ചുണ്ടിൽ മുട്ടമഞ്ഞപോലെ പരന്ന ചിരിയിൽ മദ്യഗന്ധം തേട്ടി.\n‘‘ആന്റണീ... വാക്കുകൾ സൂക്ഷിച്ച്...’’\n‘‘എന്നാ സൂക്ഷിക്കാനാടീ...,’’ ഇറച്ചിക്കറിയുടെ ചാറു പുരണ്ട ആന്റണിയുടെ തടിച്ചകൈകൾ റബേക്കയുടെ കൈകളെ വീണ്ടും ഞെരിച്ചു,‘‘പള്ളിച്ചാൽ പാപ്പീടെ മോൾ എന്നുമുതലാടീ പതിവ്രതയായേ... കെളവനുമായിട്ടൊള്ള കെട്ടിമറിച്ചില് ആർക്കും അറിയില്ലെന്നാരിക്കും വിചാരം.’’\nആന്റണിയുടെ കൈ പറിച്ചെറിഞ്ഞ്, റബേക്ക രണ്ടുചുവട് പിന്നിലേക്കു മാറി. ജനാലപ്പടിയിലിരുന്ന മദ്യക്കുപ്പി അവളുടെ കൈയിലേക്കു ചാടിക്കയറി. നിമിഷനേരം കൊണ്ട് അതു ചുമരിൽ തലയിടിച്ച് മൂർച്ചയുള്ള സ്ഫടികച്ചീളായി അവളുടെ കൈകളിലൊതുങ്ങി.\n‘‘ഇറങ്ങെടാ മുറിക്കുവെളിയിൽ... ഇല്ലെങ്കി ഞാനിതു പള്ളേൽകേറ്റും.’’\nരണ്ടും കൽപ്പിച്ചുള്ള റബേക്കയുടെ നിൽപിൽ ആന്റണി പതറി. അയാൾ പുറത്തേക്കോടി.\n‘‘എന്റെ വീട്ടിത്താമസിച്ചോണ്ട് എന്നെ ഇറക്കിവിടുന്നോടീ...,’’വാതിലിനുപുറത്തുനിന്ന് ആന്റണി അലറി, ‘‘ഈ നിമിഷം എറങ്ങിക്കോണം ഇവിടുന്ന്...’’\nറബേക്ക സാരിത്തുമ്പുയർത്തി, അരയിൽ കുത്തിവച്ച് വലംകൈയിൽ പൊട്ടിയ ചില്ലുകുപ്പിയുമായി പുറത്തേക്കിറങ്ങി.\n‘‘താനെന്താ പറഞ്ഞേ? തന്റെ വീടോ? തന്റെ പേരിൽ വീടൊണ്ടെന്ന് ആരാ പറഞ്ഞാ... ആരോടു ചോദിച്ചിട്ടാ താൻ തൊടീലെ തടിവെട്ടിയേ? മിണ്ടണ്ടാന്നു വിചാരിച്ചപ്പോ തലേക്കേറി നെരങ്ങുന്നോ. കെട്ടെറങ്ങുമ്പോ ചെറിയാൻ വക്കീലിനെ വിളിച്ചൊന്നു ചോദിക്ക്. അപ്പഴറിയാം സത്യം.’’ ആന്റണി വിളറി.\n‘‘പിന്നെ... ഇതുകൂടി കേട്ടിട്ടുപോ... മര്യാദയ്ക്കാന്നെങ്കിൽ ഈ വീട്ടിൽ താമസിക്കാനിടം തരും. മൂന്നുനേരം നക്കാൻ വല്ലോം കിട്ടുകേം ചെയ്യും. ഇടയാനാണു ഭാവമെങ്കിൽ... ഇപ്പോൾ ഞാനൊന്നും പറയുന്നില്ല.’’\nആന്റണി നിന്ന നിൽപ്പിൽ അപ്രത്യക്ഷനായി. ചെറിയാൻ വക്കീലിൽ നിന്നു കാര്യങ്ങളുടെ സത്യസ്ഥിതിയറിഞ്ഞതോടെ അയാൾ തളർന്നു. പിന്നീട് ആന്റണി മുറിയിൽനിന്നിറങ്ങിയിട്ടില്ല. ജീവിതത്തിൽ ഇനി മറ്റൊന്നും ബാക്കിയില്ലെന്നമട്ടിൽ അയാൾ അവിടെ കുടിച്ചുകൊണ്ടേയിരുന്നു. മദ്യം തീർന്നപ്പോൾമാത്രം ഒരിക്കൽ അക്രമാസക്തനായി. ജനാലച്ചില്ലുകൾ തല്ലിയുടച്ചു. കിടക്കയും തലയിണയും കീറിയെറിഞ്ഞു. അപ്പോൾ റബേക്ക ഇടപെട്ടു. പുറംപണികൾ നോക്കിനടത്തുന്ന പൗലോസിനോട് അവൾ പറഞ്ഞു.\n‘‘അയാൾക്കെന്താന്നുവച്ചാൽ വാങ്ങിക്കൊടുക്ക്... കുപ്പിക്ക് മുട്ടുവരരുത്... കാശെത്രയാന്നുവച്ചാൽ മാസാവസാനം ഒന്നിച്ചെഴുതിയെടുത്തോ.’’\n‘‘നമ്മക്ക് അച്ചന്മാരുടെ ലഹരിവിരുദ്ധ സെന്ററിൽ കൊണ്ടുപോയാലോ കൊച്ചമ്മേ?’’\nഅടുക്കളയിൽ പെണ്ണമ്മയുടെ ചോദ്യം റബേക്കയെ ചൊടിപ്പിച്ചു.\n‘‘നിന്റെ കെട്ടിയോനൊന്നുമല്ലല്ലോ....,’’ റബേക്ക ശബ്ദമുയർത്തി,\n‘‘ചിട്ടീന്നുപറഞ്ഞ് കാശെല്ലാം പൊട്ടിച്ചുകളേന്നതിലും നല്ലതല്ല്യോ തനിയെ കുടിച്ച് സന്തോഷിക്കുന്നത്? അല്ലെങ്കിത്തന്നെ അങ്ങേരെ നന്നാക്കീട്ടെന്തിനാ? എന്നാത്തിനുകൊള്ളാം ഇനി?’’\n‘‘കൊച്ചമ്മയ്ക്കൊരു ജീവിതം വേണ്ടായോ... അതോർത്താ ഞാൻ ചോദിച്ചത്...’’\nപെണ്ണമ്മയുടെ തൊണ്ടയിൽ കരച്ചിൽവന്നു തുളുമ്പി.\n‘‘എന്റെ ജീവിതം...’’ റബേക്ക ചിരിച്ചു, ‘‘അത് എങ്ങനെ വേണമെന്ന് എനിക്കു നന്നായറിയാം. നീ സങ്കടപ്പെടണ്ട.’’\nമിണ്ടാതിരിക്കാൻ ജാനകി കണ്ണുകാട്ടിയതോടെ പെണ്ണമ്മ കണ്ണുതുടച്ച് വാക്കുകൾ വിഴുങ്ങി. അന്നു പണികഴിഞ്ഞുപോകുമ്പോൾ റബേക്ക, അവൾക്ക് പുത്തൻമണം മാറാത്ത രണ്ടു സാരികൾ സമ്മാനിച്ചു. പെണ്ണമ്മ പിന്നീട് ആന്റണിയെപ്പറ്റി റബേക്കയോടു സംസാരിച്ചതേയില്ല. ഒരു പ്രഭാതത്തിൽ കൊച്ചുവീട് തൂത്തുതുടയ്ക്കാൻ ചെന്നപ്പോൾ ചോര ഛർദിച്ചു കിടക്കുന്ന ആന്റണിയെ കണ്ടപ്പോഴും അവൾ ഒച്ചവച്ച് റബേക്കയെ അലോസരപ്പെടുത്തിയില്ല.\n‘‘കുടിക്കണോ, ജീവിക്കണോ എന്ന് നിങ്ങൾ തീരുമാനിക്കണം.’’\nഒരാഴ്ചത്തെ കിടത്തിച്ചികിത്സകഴിഞ്ഞ് വീട്ടിലേക്കു മടക്കിയയക്കുമ്പോൾ ആന്റണിയോടു ഡോക്ടർ പറഞ്ഞു.\n‘‘എനിക്കു കുടിച്ചാൽ മതി. ജീവിക്കണ്ട.’’\nആന്റണി, ഡോക്ടറുടെ മുഖത്തുനോക്കാതെ പറഞ്ഞു.\n‘‘അപ്പോൾ പറഞ്ഞിട്ടുകാര്യമില്ല,’’ ഡോക്ടർ ചുമൽ വെട്ടിച്ചു, ‘‘പത്തേക്കറിലെ പാപ്പൻസാറിന്റെ മോനോടു തർക്കിക്കാൻ ഞാനില്ല. പക്ഷേ, ഒരുകാര്യം തീർത്തുപറയാം. ഇനി ഒരുതുള്ളി അകത്തുചെന്നാൽ നിങ്ങളുടെ കാര്യം പോക്കാ. എല്ലാരും കേൾക്കെയാ ഞാനീ പറേന്നേ...’’\nപച്ചനിറം പൂശിയ ചുമരിലേക്കു നോക്കി ആന്റണി ഒരേ നിൽപ്പുനിന്നു. വീട്ടിൽ വന്നുകയറിയപാടേ അയാൾ ചെയ്തത്, അലമാരയിൽനിന്ന് പുതിയൊരു കുപ്പിയെടുത്തു പൊട്ടിക്കുകയായിരുന്നു. അയാളെറിഞ്ഞുകൊടുക്കുന്ന ഇറച്ചിത്തുണ്ടങ്ങൾക്കായി കാവൽനിൽക്കാറുള്ള നായ്ക്കൾ വാലാട്ടി ഓടിയെത്തി. വരാന്തയിൽ കാലുനീട്ടിയിരുന്ന്, ആന്റണി അവയെ താലോലിച്ചു. ഏതാനുംദിവസം കാണാതിരുന്നതിന്റെ ഖേദം, ആന്റണിയുടെ ഉടലിൽ നാവുരച്ച് പരിഹരിക്കാൻ അവ തിരക്കിട്ടു.\n‘‘നശിക്കാൻ തന്നെ തീരുമാനിച്ചോ?’’\nറബേക്ക വരാന്തയിലേക്കു കയറാതെ, മുറ്റത്തെ മാഞ്ചോട്ടിൽനിന്നു ചോദിച്ചു.\n‘‘അതിനായിട്ടല്ലേടീ, നീ കാശുമുടക്കി എന്നും കുപ്പി വാങ്ങിപ്പിച്ചുതരുന്നേ... ഞാൻ ബോധം കെട്ടു കിടക്കുന്നതല്ലേ നിനക്കു കൂത്താടാൻ സൗകര്യം?’’\nറബേക്ക മിണ്ടിയില്ല. രാത്രി അയാളുറങ്ങിയപ്പോൾ പെണ്ണമ്മയെയും പൗലോസിനെയും ജാനകിയെയും കൊണ്ട് അവൾ മുറിയിലെ കുപ്പികളെല്ലാം നീക്കി. അതറിഞ്ഞതോടെ ആന്റണി രാവിലെ വീണ്ടും അക്രമാസക്തനായി. അയാൾക്കു കൈയെത്താവുന്നിടത്തുള്ള സാധനങ്ങളൊക്കെ അതിനകം മാറ്റിയിരുന്നു. കൂട്ടിലിട്ട ചെന്നായയെപ്പോലെ അയാൾ മുറിക്കുള്ളിൽ അലറിനടന്നു. റബേക്കയെ കാതുപൊട്ടുന്ന തെറിവിളിച്ചു. ഭക്ഷണവുമായി ചെന്ന പെണ്ണമ്മയെ മുണ്ടുപൊക്കിക്കാണിച്ചു.\n‘‘എനിക്കു വയ്യാ ആന്റണിക്കുഞ്ഞിന്റടുത്തോട്ടു പോവാൻ...’’\nഅടുക്കളത്തിണ്ണയിൽവന്നിരുന്ന് പെണ്ണമ്മ മൂക്കുപിഴിഞ്ഞു.\n‘‘ഇനി നീ പോവണ്ട. വിശക്കുമ്പോൾ വഴിക്കുവന്നോളും,’’ റബേക്ക നിർദേശിച്ചു, ‘‘കേട്ടില്ലേ അയാളു പറഞ്ഞത്, ഞാനാണു നശിപ്പിക്കുന്നതെന്ന്.’’\n‘‘അതു ബോധമില്ലാതെ പറഞ്ഞതല്ലേ കൊച്ചമ്മേ...’’\n‘‘ബോധത്തോടെയാണെങ്കിലും അല്ലെങ്കിലും മറ്റൊരാൾ കേട്ടാൽ എന്തു വിചാരിക്കും? വന്നുകയറിയ പെണ്ണല്ലേടീ ഞാൻ? സ്വത്തുമോഹിച്ച് അയാളെ കുടിപ്പിച്ചു കിടത്തീന്നല്ലേ മാലോകരു പറയൂ?’’\n‘‘അറിയാവുന്നവരാരും അങ്ങനെ പറയത്തില്ല കൊച്ചമ്മേ,’’ ജാനകി പറഞ്ഞു, ‘‘അല്ലെങ്കി ഞങ്ങളോടു ചോദിക്കട്ടെ, പറഞ്ഞുകൊടുക്കാം ഇവിടുത്തെ പൂരങ്ങൾ.’’\n‘‘അയാളു കുടിച്ചുചത്താ പോലീസാരിക്കും വന്നു ചോദിക്കുന്നേ... അപ്പോ പേടിക്കാതെ ഒള്ളതു പറഞ്ഞാൽ മതി. ഇല്ലെങ്കിൽ ഞാൻ പ്രതിക്കൂട്ടിലാവും.’’\n‘‘ഞങ്ങക്കു പേടിയില്ല. കൊച്ചമ്മയെ ആരും പ്രതിക്കൂട്ടിലാക്കാൻ ഞങ്ങളു സമ്മതിക്കുകേമില്ല.’’\nപെണ്ണമ്മയും ആണയിട്ടു. അവൾക്ക് രണ്ടു സാരിയും കൂടി കൊടുക്കണമെന്ന് റബേക്ക ഉറപ്പിച്ചു. രാത്രി, ആന്റണിയുടെ അലർച്ച പത്തേക്കറിന്റെ മുറ്റത്തെ വാഴക്കുടപ്പനിൽനിന്നു വാവലുകളെപ്പോലും പറത്തിവിട്ടു. ചുമരിൽ അയാൾ തലയിടിക്കുന്ന ശബ്ദം കിണറ്റിൽ തൊട്ടിയിടുമ്പോഴെന്നപോലെ മുഴങ്ങി.\n‘‘കണ്ടുനിക്കാൻ വയ്യ കുഞ്ഞേ. ഒരു കുപ്പി പൊട്ടിച്ചു കൊടുക്കുന്നതാ നല്ലത്. ഇല്ലെങ്കിൽ രാത്രി ഉറങ്ങുകേല. മറ്റുള്ളോരേം ഉറക്കുകേല.’’\nആന്റണിക്കു കാവൽകിടക്കുന്ന പൗലോസ് പറഞ്ഞു. റബേക്ക ഒരു നിമിഷം ആലോചിച്ചു. പിന്നെ, മുറിയിൽനിന്ന് ഒരു മദ്യക്കുപ്പിയെടുത്ത് പൗലോസിനെ ഏൽപ്പിച്ചു.\nഅർധരാത്രി കഴിഞ്ഞതോടെ പെരുമഴ കെട്ടഴിഞ്ഞുവീണു. മിന്നലിൽ മുടിയഴിച്ചാടുന്ന മരത്തലപ്പുകളെ ജനാലയിലൂടെ നോക്കി റബേക്ക കിടക്കയിലിരുന്നു. എപ്പോഴോ കണ്ണടച്ചപ്പോൾ പുറത്ത് പൗലോസിന്റെ നിലവിളി കേട്ടു. മഴയ്ക്കു നടുവിൽ നിവർത്തിപിടിച്ച വാഴയിലയ്ക്കുചോട്ടിൽനിന്ന് അയാൾ വിറയ്ക്കുകയായിരുന്നു.\n‘‘കുലുക്കിവിളിച്ചിട്ടും കണ്ണുതുറക്കുന്നില്ല കുഞ്ഞേ... പോയീന്നാ തോന്നുന്നേ...’’\nറബേക്ക സാവധാനം കുടനിവർത്തി മുറ്റത്തേക്കിറങ്ങുമ്പോൾ ലോകത്തെ നെടുകേ പിളർത്തുന്ന മട്ടിൽ ഒരിടിവെട്ടി. പൗലോസ് പേടിച്ചലറിയിട്ടും റബേക്ക അറിഞ്ഞതേയില്ല. കൊച്ചുവീടിന്റെ വരാന്തയിൽ, തീറ്റതൊടാതെ മുഖംതിരിച്ചുകിടക്കുന്ന ആന്റണിയുടെ നായ്ക്കളെ നോക്കി നീണ്ട കോട്ടുവായിടുന്നതിനിടയിൽ, തുറന്നിട്ട വാതിലിലൂടെ അവൾ കണ്ടു, കിടക്കയിൽ ചുരുണ്ടുകിടക്കുന്ന ആന്റണിയുടെ ഉടൽ. അയാളുടെ പാതി പിളർന്നകണ്ണുകളിൽ മിന്നൽ വെട്ടം തിളങ്ങി. പൗലോസ് കുരിശുവരച്ചു.


Swaziland King | 19 റോൾസ് റോയിസ് കാറുകളും അനേകം ബിഎംഡബ്ല്യു കാറുകളും വാങ്ങി 14 ഭാര്യമാരെ സുനഖിപ്പിച്ച് ഒരു രാഷ്ട്ര തലവൻ; ഭാര്യമാരുടെ ആഡംബര കാറുകൾക്ക് മാത്രം ചെലവാക്കുന്നത് 120 കോടി രൂപ; ലോകത്തെ ധൂർത്തിന്റെ പര്യായമായി സ്വാസി ലാൻഡ് രാജാവ് - MarunadanMalayalee.com\nNovember 13, 2019 | 10:32 AM IST | Permalink\nസ്വാസിലാൻഡ്: ഭാര്യമാരെ സുഖിപ്പിക്കുന്നതിന് വേണ്ടി ലോകത്തിലെ ധൂർത്തിന്റെ പര്യായമായി മാറിയിരിക്കുകയാണ് സ്വാസിലാൻഡ് രാജാവ്. തന്റെ 14 ഭാര്യമാരെ പ്രീതിപ്പെടുത്തുന്നതിനായി 19 റോൾഡസ് റോയിസ് കാറുകളുിം 120ൽ അധികം ബിഎംഡബ്ല്യു കാറുകളുമാണ് അദ്ദേഹം വാങ്ങി കൂട്ടിയത്. ഭാര്യമാരുടെ ആഡംബരത്തിന് വേണ്ടി 120 കോടി രൂപ ചെലവിട്ടാണ് അദ്ദേഹം കാറുകൾ വാങ്ങിയത്. മിസ്വാതി മൂന്നാമനാണ് 19 ബിഎംഡബ്ല്യു കാറുകളും 120ലധികം ബിഎംഡബ്ല്യു കാറുകളും വിദേശത്തു നിന്നും ഇറക്കുമതി ചെയ്തത്. ഇതിൽ പലതും ഈ മാസം ആദ്യം തന്നെ ഡെലിവറി ചെയ്തിരുന്നതായും റിപ്പോർട്ട് ഉണ്ട്.\nബിഎംഡബ്ല്യു എക്സ്3,5സീരിസ് മോഡലുകൾ നിരവധി ട്രക്കുകളിലായി സൗത്ത് ആഫ്രിക്കയിൽ നിന്നുമാണ് എത്തിച്ചത്. ശരാശരി ഒരു ജോലിക്കാരന് സ്വാസി ലാൻഡിൽ ഒരു വർഷം ശമ്പളമായി ലഭിക്കുന്നത് 10,000 പൗണ്ട് മാത്രമാണ്. അതായത് ഒരു സാധാരണ ജോലിുക്കാരന് 70 വർഷമെങ്കിലും ജോലി എടുത്താൽ മാത്രമേ ഒരു റോൾസ് റോയിസ് സ്വന്തമാക്കാൻ സാധിക്കു എന്ന് അർത്ഥം. വളരെ തുച്ഛമായി ശമ്പരളത്തിലും പരിമിതമായ സാഹചര്യത്തിലും ഇവിടുത്തെ ജനങ്ങൾ ജീവിക്കുമ്പോൾ രാജാവ് ധൂർത്ത് നടത്തുന്നതിൽ ജനങ്ങൾക്കിടയിൽ പ്രതിഷേധത്തിന് ഇടയാക്കിയിട്ടുണ്ട്.\nപ്രതിപക്ഷവും രാജാവിനെതിരെ രംഗത്ത് എത്തിയിട്ടുണ്ട്. അരപ്പട്ടിണിയിൽ കഴിയുന്ന സ്വാസി ലാൻഡിലെ ജനങ്ങൾക്ക് നേരെ തള്ളവിരലുയർത്തിക്കാണിക്കുകയാണ് രാജാവ് ചെയ്യുന്നതെന്നാണ് പ്രതിപക്ഷ നേതാവ് വാൻഡി ഡുഡ്ലു പറഞ്ഞു. കാറുനകൾ ഇറക്കു മതി ചെയ്യുന്ന ചിത്രങ്ങൾ സഹിതം ഇൻവെസ്റ്റിഗേറ്റീവ് ജേർണലിസ്റ്റ് മിസിൽകാസിയാണ് വാർത്ത പുറത്തുകൊണ്ടുവന്നത്. രാജ്യം നേരിടുന്ന കടുത്ത സാമ്പത്തിക വെല്ലുവിളിക്ക് നടുവിലും രാജാവ് തന്റെ ഭാര്യമാർക്ക് വളരെ വിലപിടിപ്പുള്ള കാറുകൾ നൽകി അുഗ്രഹിച്ചിരിക്കുകയാണെന്നാണ് വാർത്ത പുറത്ത് വിട്ടു കൊണ്ട് മിസിൽകാസി പറഞ്ഞത്.\nഡോർസെറ്റിലെ സ്‌കൂളിൽ നിന്നും വിദ്യാഭ്യാസം നേടിയ രാജാവ് 2018ൽ രാജ്യത്തിന്റെ പേര് എസ്വാറ്റിനി എ്ന്ന് പുനർ നാമകരണം ചെയ്തിരുന്നു. അദ്ദേഹത്തിന്റെ 50ാം പിറന്നാളും ബ്രിട്ടനിൽ നിന്നും സ്വാതന്ത്ര്യം ലഭിച്ചതിന്റെ 50-ാം വാർഷികവലും ആഘോഷിക്കുന്നതിന്റെ ഭാഗമായിട്ടായിരുന്നു ഇത്. രാജാവിന് 14 ഭാര്യമാരും 25ൽ അധികം മക്കളും ആണ് ഉള്ളത്. താൻ ഭരിക്കുന്ന ദ്വീപിലെ 13 ലക്ഷം ജനങ്ങൾക്ക് മേൽ അനിയന്ത്രിത രാഷ്ട്രീയ സ്വാധീനം ഉള്ള രാജാവ് മാത്രമാണ് ഇവിടുത്ത അവസാന വാക്ക്.\nസിംഹാസനത്തിൽ എത്തിയതിന് പിന്നാലെ കോടികൾ ചെലവിട്ട് ആഡംബര ജെറ്റ് വാങ്ങിയതും വാർത്ത ആയിരുന്നു. രാജ്യത്തെ 63 ശതമാനം പേരും ദാരിദ്ര രേഖയ്ക്ക് താഴെയുള്ളവരാണെന്നാണ് വേൾഡ് ഫുഡ് പ്രോഗ്രാമിന്റെ കണക്ക്. ഇതിന് പുറമേ 15നും 49നും ഇടയിൽ പ്രായമുള്ള രാജ്യത്തെ കാൽ ശതമാനത്തോളം ജനങ്ങളും എച്ച്ഐവി ബാധിതരുമാണ്. രാജ്യത്തിന്റെ സ്വത്തിൽ ഭൂരിഭാഗവും പത്ത് ശതമാനം പേരിൽ കേന്ദ്രീകരിച്ചിരിക്കുകയുമാണ്.


വിചിത്രവീര്യൻ - വിക്കിപീഡിയ\nShantanu (father) Satyavati (mother) Chitrangada (brother) Bhishma (half-brother)\nAmbika and Ambalika\nമഹാഭാരതത്തിൽ, ശന്തനുവിന്റേയും സത്യവതിയുടെയും ഏറ്റവും ഇളയ പുത്രനായിരുന്നു വിചിത്രവീര്യൻ.\nശന്തനുവിന്റെ മരണശേഷം വിചിത്രവിര്യന്റെ ജ്യേഷ്ഠസഹോദരനായിരുന്ന ചിത്രാംഗദൻ ഹസ്തിനപുരിയുടെ ഭരണം ഏറ്റെടുത്തു. കുട്ടികൾ ഇല്ലാതിരുന്ന ചിത്രാംഗദന്റെ മരണശേഷം രാജ്യഭാരം വിചിത്രവീര്യന്റെ ചുമലിലായി.\nരാജാവാകുമ്പോൾ ബാലകനായിരുന്നു വിചിത്രവീര്യൻ. അതുകൊണ്ട് ഭീഷ്മർ ആയിരുന്നു അദ്ദേഹത്തിനുവേണ്ടി ഭരണം നടത്തിയിരുന്നത്. വിചിത്രവീര്യൻ വലുതായപ്പോൾ ഭീഷ്മർ അദ്ദേഹത്തിനു അനുയോജ്യയായ വധുവിനെ അന്വേഷിക്കാൻ തുടങ്ങി. കാശിയിലെ രാജാവ് തന്റെ മൂന്ന് പെൺമക്കൾക്കായി സ്വയം‌വരം നടത്തുന്നതായി ഭീഷ്മർ അറിഞ്ഞു. വിചിത്രവീര്യൻ നന്നേ ചെറുപ്പമായിരുന്നതിനാൽ അദ്ദേഹം സ്വയം‌വരം വിജയിച്ചില്ലെങ്കിലോ എന്ന് കരുതി ഭീഷ്മർ തന്നെ സ്വയം‌വരത്തിൽ പങ്കെടുക്കുകയും കാശി മഹാരാജാവിന്റെ പെൺമക്കളായ അംബ, അംബിക, അംബാലിക എന്നിവരെ തന്റെ രാജ്യത്തേയ്ക്ക് തട്ടിക്കൊണ്ട് വരികയും ചെയ്തു. എന്നാൽ ഇവരിൽ അംബ താൻ സ്നേഹിച്ചിരുന്ന സാല്വനെ വിവാഹം കഴിക്കാനാണ് താത്പര്യം കാണിച്ചത്. പിന്നീട് അംബ ആത്മാഹൂതി ചെയ്യുകയും ശിഖണ്ഡിയായി ജനിക്കുകയും ചെയ്തു. തുടർന്ന് വിചിത്രവീര്യൻ അംബികയേയും അംബാലികയേയും വിവാഹം കഴിച്ചു.\nവിവാഹം കഴിഞ്ഞ് അധികകാലം കഴിയുന്നതിനുമുൻപ് ക്ഷയരോഗം ബാധിച്ച് വിചിത്രവീര്യൻ നാടുനീങ്ങി. മരണസമയത്ത് വിചിത്രവീര്യന് മക്കൾ ഉണ്ടായിട്ടില്ലാതിരുന്നതിനാൽ രാജ്യത്തിന് കിരീടാവകാശി ഇല്ലാതെയായി. തുടർന്ന് വിചിത്രവീര്യന്റെ മാതാവ് സത്യവതി ഭീഷ്മരോട് അംബികയേയും അംബാലികയേയും വിവാഹം കഴിക്കാൻ ആവശ്യപ്പെട്ടു. എന്നാൽ ബ്രഹ്മചാരി ആയ ഭീഷ്മർ അതിനു തയ്യാറായില്ല. സത്യവതിയുടെ പുത്രനായ വേദവ്യാസനെക്കൊണ്ട് ഇവരെ വിവാഹം കഴിക്കാൻ ഭീഷ്മർ ആവശ്യപ്പെട്ടു. തുടർന്ന് വ്യാസൻ ഇവരെ വിവാഹം കഴിക്കുകയും അദ്ദേഹത്തിന് അംബികയിൽ ധൃതരാഷ്ട്രർ എന്നും അംബാലികയിൽ പാണ്ഡു എന്നും പേരുള്ള രണ്ട് മക്കൾ ഉണ്ടാകുകയും ചെയ്തു.\n"https://ml.wikipedia.org/w/index.php?title=വിചിത്രവീര്യൻ&oldid=3733976" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:37, 29 ഏപ്രിൽ 2022.


ജോലിവാഗ്ദാനം ചെയ്ത് നഗ്ന ചിത്രം ആവശ്യപ്പെട്ടു, പിടിച്ചെടുത്തത് 60 ലേറെ ഫോട്ടോകള്; യുവാവ് അറസ്റ്റില്\nChennai, First Published 25, Aug 2019, 11:54 AM IST\nഫൈവ്സ്റ്റാര് ഹോട്ടലില് ജോലി നല്‍കാമെന്നും നഗ്നചിത്രങ്ങള് അയക്കണമെന്നും തന്നോട് പ്രദീപ് ആവശ്യപ്പെട്ടതായാണ് യുവതിയുടെ പരാതി\nചെന്നൈ: ഫൈവ്സ്റ്റാര് ഹോട്ടലില് ജോലി വാഗ്ദാനം ചെയ്ത് സ്ത്രീകറുടെ നഗ്നചിത്രങ്ങള് ആവശ്യപ്പെട്ട ചെന്നൈ ബേസ്ഡ് സോഫ്റ്റ് വെയര് എഞ്ചിനിയറെ പൊലീസ് അറസ്റ്റ് ചെയ്തു. പ്രമുഖ ഐടി കമ്പനിയില് ജോലി ചെയ്യുന്ന പ്രദീപ് എന്നയാളെയാണ് പൊലീസ് അറസ്റ്റുചെയ്തത്. ഓഗസ്റ്റ് 22 നാണ് ഇയാള് പിടിയിലാകുന്നത്. ചൂഷണത്തിനിരയായ യുവതികളിലൊരാള് നല്‍കിയ പരാതിയിലായിരുന്നു അറസ്റ്റ്.\nപ്രദീപിന്‍റെ മൊബൈല് ഫോണില് നിന്ന് വിവിധ സ്ത്രീകളുടെ 60 നഗ്ന ചിത്രങ്ങള് കണ്ടെടുത്തു. ഫൈവ്സ്റ്റാര് ഹോട്ടലില് ജോലി നല്‍കാമെന്നും നഗ്നചിത്രങ്ങള് അയക്കണമെന്നും തന്നോട് പ്രദീപ് ആവശ്യപ്പെട്ടതായാണ് യുവതിയുടെ പരാതിയില് വ്യക്തമാക്കുന്നത്.\nആദ്യം സാധാരണ ഒരു ഫോട്ടോ അയച്ചുതരാന് ആവശ്യപ്പെട്ടു. പിന്നീട് ഹോട്ടല് അധികൃതര് യുവതിയുടെ ശരീര ഘടന അറിയണമെന്നും അതിനായി നഗ്ന ചിത്രം അയക്കണമെന്നും ആവശ്യപ്പെട്ടു. അത് വിശ്വസിച്ച സ്ത്രീ ചിത്രം അയച്ചുകൊടുത്തു. എന്നാല് പിന്നീട് ഇയാള് തന്‍റെ ഫോണ് വിളികള്‍ക്ക് പ്രതികരിക്കാന് തയ്യാറായില്ലെന്നും യുവതി പരാതിയില് പറയുന്നു.\nഅന്വേഷണത്തിനിടയിലാണ് ഇയാള് മറ്റുസ്ത്രീകളുടെയും ചിത്രങ്ങള് ഇത്തരത്തില് ശേഖരിച്ചിട്ടുണ്ടെന്ന് പൊലീസിന് വ്യക്തമായത്. ഇയാള്‍ക്കെതിരെ പൊലീസ് കേസെടുത്തിട്ടുണ്ട്. പ്രദീപ് ഇപ്പോള് ജുഡീഷ്യല് കസ്റ്റഡിയിലാണ്. പ്രദീപ് എത്ര സ്ത്രീകളെ കുടുക്കിയിട്ടുണ്ടെന്ന് കണ്ടെത്താനുള്ള അന്വേഷണത്തിലാണ് പൊലീസ്.\nവുഹാനിൽ കുടുങ്ങിയ കൂടുതൽ ഇന്ത്യക്കാരെ തിരിച്ചെത്തിക്കാൻ വ്യോമസേനയുടെ പ്രത്യേക ദൗത്യം


LIME LIGHT – Page2– Media Mangalam\nആദ്യസിനിമയായ മറവത്തൂർ കനവിലെ അനുഭവങ്ങൾ പങ്കുവച്ച് സംവിധായകൻ ലാൽജോസ്. പ്രമുഖ മാധ്യമത്തിന് നൽകിയ അഭിമുഖത്തിലാണ് മമ്മൂട്ടിയെ നായകനാക്കി സിനിമ എടുത്തപ്പോഴുണ്ടായ അനുഭവങ്ങൾ ലാൽജോസ് പങ്കുവച്ചിരിക്കുന്നത്. ചില കാര്യങ്ങൾ…\nഎയർപോർട്ടിൽ വെച്ച് അലമുറയിട്ടു പോയി ഞാൻ; എന്റെ കരച്ചിലിലെ ആസ്വഭാവികത അമ്മ തിരിച്ചറിഞ്ഞു; തുറന്നു പറച്ചിലുമായി ദീപിക പദുക്കോൺ\nവിഷാദരോഗത്തോട് മല്ലിട്ടതിനെക്കുറിച്ചും അതിനെ അതിജീവിച്ചതിനെക്കുറിച്ചുമൊക്കെ ബോളിവുഡ് താരം ദീപിക പദുക്കോൺ നേരത്തേ പങ്കുവച്ചിരുന്നു. ഇപ്പോഴിതാ കോൻ ബനേഗാ ക്രോർപതിയുടെ പുതിയ എപ്പിസോഡിൽ അക്കാലത്തെക്കുറിച്ച് വീണ്ടും ഓർക്കുകയാണ് ദീപിക.…\nസംവിധായകൻ ആഷിഖ് അബുവും റിമ കല്ലിങ്കലും റഷ്യയിൽ അവധിക്കാലം ആഘോഷിക്കുകയാണ്. പീറ്റേഴ്സ്ബർഗിലുള്ള പീറ്റർ ആൻഡ് പോൾ ഫോർട്ട്സിൽ നിന്നുള്ള ചിത്രങ്ങളും വീഡിയോകളുമാണ് റിമ സോഷ്യൽ മീഡിയയിൽ പങ്കു…\nചൂടൻ ഫോട്ടോകൾ ഓൺലൈനിൽ വിറ്റ് പ്രതിമാസം 75,000 പൗണ്ട് (76 ലക്ഷം ഇന്ത്യൻ രൂപ) സമ്പാദിക്കുന്നു എന്ന് വെളിപ്പെടുത്തി നഴ്സ്. ലണ്ടൻ സ്വദേശിയായ ആലി റായ് എന്ന…\nലൈംഗിക പീഡനത്തിന് ഇരയായിട്ടുള്ളത് നിരവധി തവണ; ആ ആളുകളൊന്നും പ്രശസ്തരല്ല; തുറന്നു പറച്ചിലുമായി തൃഷ\nഡോക്യുമെന്റററി സംവിധായികയായി ജോലി ആരംഭിച്ചപ്പോൾ നിരവധി തവണ ലൈംഗിക പീഡനത്തിന് ഇരയായിട്ടുണ്ടെന്ന് എഴുത്തുകാരിയും ദേശിയ പുരസ്കാര ജേതാവുമായ തൃഷ ദാസ്. അന്ന് അത്തരം സംഭവങ്ങൾ സാധാരണയായിരുന്നെന്നും തൃഷ…


സ്ത്രീ വിമോചനത്തിന്റെ ഇസ്‌ലാമിക മാതൃക -2 | islamonlive\nHome/Life/Women/സ്ത്രീ വിമോചനത്തിന്റെ ഇസ്‌ലാമിക മാതൃക -2\nIslam Onlive 07/11/2012\nസ്ത്രീ വിമോചനത്തിന്റെ ഇസ്‌ലാം സമര്‍പിച്ച ഉദാത്ത മാതൃകയാണ് പ്രവാചക പ്രിയപത്‌നിയായിരുന്ന ആഇശ(റ). ഹദീസുകള് നിവേദനം ചെയ്യുകയും, പ്രവാചക ചര്യ സംരക്ഷിക്കുകയും, സഹാബാക്കള് സംശയം ചോദിച്ചിരുന്ന പണ്ഡിതയും മുജ്തഹിദയുമായിരുന്നു അവര്. പൊതുകാര്യങ്ങളില് പോലും അവര് ആഇശ(റ)യോട് കൂടിയാലോചിച്ചിരുന്നു. യുദ്ധ യാത്രകളില് പ്രവാചക(സ)നോടൊപ്പം ഓട്ടമത്സരം വരെ നടത്താറുണ്ടായിരുന്നു അവര്.\nഉമര് ബിന് ഖത്താബി(റ)ന്റെ മകള് ഹഫ്‌സ മറ്റൊരു മഹതിയായിരുന്നു. മക്കയില് വെച്ച് തന്നെ ഇസ്‌ലാം സ്വീകരിച്ച, മദീനയിലേക്ക് ഹിജ്‌റ ചെയ്ത, കവയത്രിയും പ്രഭാഷകയുമായിരുന്ന, ഹദീസ് നിവേദനം ചെയ്തിരുന്ന മഹിളയായിരുന്നു പ്രവാചക പത്‌നി ഹഫ്‌സ(റ). അബൂബക്‌റിന്റെ കാലത്ത് വിശുദ്ധ ഖുര്‍ആന് ക്രോഡീകരിച്ചതിന് ശേഷം ഉമ്മത്ത് അത് സൂക്ഷിക്കാനേല്‍പിച്ചത് അവരെയായിരുന്നു. ഉഥ്മാ(റ)ന് അത് ഏല്‍പിക്കുന്നത് വരെ പ്രസ്തുത ഉത്തരവാദിത്തം അവര് ഭംഗിയായി ഏറ്റെടുത്ത് നിര്‍വഹിച്ചു. അതില് നിന്ന് കോപ്പികളെടുത്ത് പട്ടണങ്ങളിലേക്ക് അയച്ചു കൊടുത്തു. ഉമര് ബിന് ഖത്താബി(റ)ന്റെ വിയോഗത്തിന് ശേഷം നടന്ന ഖിലാഫത്ത് സംബന്ധിച്ച ചര്‍ച്ച ആസൂത്രണം ചെയ്തതും വ്യവസ്ഥപ്പെടുത്തിയതും അവരായിരുന്നു. തന്റെ പിതാവിന്റെ മരണത്തെ തുടര്‍ന്ന് അനുശോചന കാവ്യം ചൊല്ലുകയും, അദ്ദേഹത്തിന്റെയും അബൂബക്‌റിന്റെയും ശ്രേഷ്ഠതകളെക്കുറിച്ച് ജനങ്ങള്‍ക്കിടയില് പ്രഭാഷണം നടത്തുകയും ചെയ്തു അവര്.\nഉമ്മു അമ്മാറ എന്ന പേരില് അറിയപ്പെട്ടിരുന്ന അന്‍സാരിയായ നുസൈബ ബിന്‍ത് കഅ്ബ്(റ) ഇസ്‌ലാമിന്റെ പാകമായ മധുര ഫലങ്ങളിലൊന്നായിരുന്നു. ആദ്യ ഇസ്‌ലാമിക രാഷ്ട്രത്തിന്റെ അടിത്തറയായിരുന്ന അഖബ ഉടമ്പടിയില് പങ്കെടുത്തു അവര്. ഹിജ്‌റ ആറാം വര്‍ഷം നടന്ന ബൈഅതുര്‍റിള്‌വാനില് പങ്കെടുക്കാനും അവര്‍ക്ക് സാധിച്ചു. ദൈവികമാര്‍ഗത്തില് രണാങ്കണത്തില് പോരാടാനും അവര് മുന്‍പന്തിയിലുണ്ടായിരുന്നു. ഉഹ്ദ് യുദ്ധത്തിലെ നിര്‍ണായ സന്ദര്‍ഭത്തില് പ്രവാചകന് ചുറ്റും വലയം തീര്‍ത്ത വിരലിലെണ്ണാവുന്ന ആളുകളില് ഒരുവളായിരുന്നു ഉമ്മു അമ്മാറ. പ്രവാചകന്റെ മുന്‍പല്ല് പൊട്ടിയ, തിരുശരീരത്തില് നിന്ന് രക്തമൊഴുകിയ ആ ദിനത്തില് തനിക്ക് ചുറ്റും കോട്ടകെട്ടി പോരാടിയ ഉമ്മു അമ്മാറയെയാണ് പ്രവാചകന് കണ്ടത്. ‘എവിടെ മുഹമ്മദ്? അവന് രക്ഷപ്പെട്ടാല് ഞാന് രക്ഷപ്പെടില്ല’ എന്ന് പറഞ്ഞ് പ്രവാചകനെ വധിക്കാന് മുന്നോട്ട് വന്ന ഇബ്‌നു ഖമീഅയെ പ്രതിരോധിച്ചത് അവരായിരുന്നു. പ്രവാചകന് നേരെ ഓങ്ങിയ കുന്തം തന്റെ മുതുക് കൊണ്ട് തടുക്കുകയാരുന്നു അവര്. അതിനെതുടര്‍ന്ന് അവരുടെ മുതുകില് ആഴത്തിലുള്ള മുറിവ് പറ്റി. ഉമ്മു അമ്മാറയുടെ മകനും ആ യുദ്ധത്തില് പങ്കെടുത്തിരുന്നു. അത്കണ്ട പ്രവാചകന്(സ) മകനെ വിളിച്ച് ഇപ്രകാരം പറഞ്ഞു ‘നിന്റെ ഉമ്മയെ ശ്രദ്ധിക്കുക, അവരുടെ മുറിവ് പരിചരിക്കുക, അഹ്‌ലു ബൈതില് പെട്ട നിങ്ങളുടെ കുടുംബത്തെ അല്ലാഹു അനുഗ്രഹിക്കട്ടെ…’ എന്നിട്ട് അവിടെയുണ്ടായിരുന്ന ഒരാളുടെ പരിച വാങ്ങി ഉമ്മു അമ്മാറക്ക് നല്‍കി. അവരുടെ ധൈര്യത്തില് അല്‍ഭുതപ്പെട്ട പ്രവാചകന്(സ) ചോദിച്ചുവത്രെ ‘അല്ലയോ ഉമ്മുഅമ്മാറ, നിനക്ക് സാധിക്കുന്നത് മറ്റാര്‍ക്ക് സാധിക്കും? ഈ ദിവസം ഉമ്മു അമ്മാറയുടെ സ്ഥാനം മറ്റുള്ളവരെക്കാള് ഉത്തമമാണ്. ഞാന് വലത്തോട്ടോ ഇടത്തോട്ടോ തിരിഞ്ഞാല് എനിക്ക് ചുറ്റും യുദ്ധം ചെയ്ത് കൊണ്ട് അവരുണ്ടായിരുന്നു അവിടങ്ങളില്.’ അന്ന് ശരീരത്തില് പതിമൂന്ന് മുറിവുകളുമായാണ് യുദ്ധക്കളത്തില് നിന്നും അവര് മടങ്ങിയത്. സ്വര്‍ഗത്തില് പ്രവാചകന്റെ സഹവാസം ലഭിക്കാന് പ്രാര്‍ത്ഥിക്കാന് അവര് അദ്ദേഹത്തോട് ആവശ്യപ്പെടുകയും പ്രവാചകന്(സ) അപ്രകാരം പ്രാര്‍ത്ഥിക്കുകയും ചെയ്തു.\nഅസ്മാഅ് ബിന്‍ത് യസീദ് ഇസ്‌ലാമിക ദര്‍ശനത്തില് ലോകത്ത് പ്രകാശിതമായ മറ്റൊരു നക്ഷത്രമായിരുന്നു. അഖബ ഉടമ്പടിയില് അവരും സന്നിഹിതരായിരുന്നു. യര്‍മൂക് യുദ്ധത്തിലും, ശാമിലെ പോരാട്ടങ്ങളിലും പങ്കെടുത്ത അവര് ഒമ്പതോളം റോമന് സൈനികരെ കൊലപ്പെടുത്തുകയുണ്ടായി. വളരെയധികം ബുദ്ധിസാമര്‍ത്ഥ്യവും, വിവേകവും ദൈവബോധവുമുള്ള സ്ത്രീയായിരുന്നു അവര്. മിമ്പറുകളെ പ്രകമ്പനം കൊള്ളിച്ച പ്രഭാഷകയും, സ്ത്രീകളെ സംഘടിപ്പിക്കാനും അവരുടെ അവകാശങ്ങള് നേടിയെടുക്കാനും ശേഷിയുള്ള നേതാവുമായിരുന്ന അവരെ ചരിത്ര ഗ്രന്ഥങ്ങള് വിശേഷിപ്പിക്കുന്നത് തന്നെ ‘സ്ത്രീകളുടെ പ്രതിനിധി’ എന്നാണ്. അവരാണ് പ്രവാചകസന്നിധിയില് വെച്ച് ഇപ്രകാരം പറഞ്ഞു ‘എന്റെ പിന്നിലുള്ള സ്ത്രീകളുടെ പ്രതിനിധിയാണ് ഞാന്. ഞാന് പറയുന്ന കാര്യത്തില് അവര്‍ക്കും എനിക്കും ഒരേ അഭിപ്രായമാണുള്ളത്. താങ്കളുടെ മേല് പുരുഷന്‍മാര് അതിജയിച്ചിരിക്കുന്നു. അതിനാല് താങ്കള് ഒരു ദിവസം ഞങ്ങള്‍ക്ക് വിജ്ഞാനമാര്‍ജിക്കാന് വേണ്ടി മാറ്റി വെക്കുക.’ അപ്രകാരം പ്രവാചകന്(സ) അവര്‍ക്ക് ദീന് പഠിപ്പിക്കുന്നതിനും, ഉപദേശിക്കുന്നതിനും ഒരു ദിവസം നിശ്ചയിക്കുകയും ചെയ്തു. പ്രവാചകനില് നിന്ന് എണ്‍പതിലധികം ഹദീസുകള് അവര് റിപ്പോര്‍ട്ട് ചെയ്തിട്ടുണ്ട്. സ്ത്രീ വിമോചനത്തിന്റെ ഇസ്‌ലാമിക മാതൃകയില് പ്രശോഭിതമായി നില്‍ക്കുന്ന ഏതാനും മഹതികളുടെ നാമങ്ങള് മാത്രമാണ് മേല്‍സൂചിപ്പിച്ചത്.\nപ്രവാചകന്(സ) അല്ലാഹുവിന്റെ അടുത്തേക്ക് മടങ്ങിയ സന്ദര്‍ഭത്തില് ലോകത്ത് ഇസ്‌ലാമിക സന്ദേശിത്തിന്റെ വാഹകരായി ഉണ്ടായിരുന്നത് ഏകദേശം 124,000 പേരായിരുന്നു. ജീവചരിത്ര പണ്ഡിതന്മാര് പ്രവാചക പാഠശാലയില് വളര്‍ന്നവരെയും, അദ്ദേഹത്തില് നിന്ന് ഇസ്‌ലാം നുകര്‍ന്നവരെയും ക്രോഡീകരിച്ചപ്പോള് ആകെ രേഖപ്പെടുത്തപ്പെട്ടത് അവരില് എണ്ണായിരത്തോളം പേര് മാത്രമാണ്. അവരില് തന്നെയും ആയിരത്തിലധികം സ്ത്രീകളാണുണ്ടായിരുന്നത്. അതായത് ഇസ്‌ലാം സൃഷ്ടിച്ച സാമൂഹിക വിപ്ലവത്തിലൂടെ എട്ടില് ഒന്ന് എന്ന തോതില് സ്ത്രീകള് പങ്കാളികളായിരുന്നുവെന്ന് ചുരുക്കം. കേവലം കാല്‍നൂറ്റാണ്ടുകള്‍ക്കിടയിലാണ് ഇസ്‌ലാം ഈ വിപ്ലവമാറ്റം സാധിച്ചതെന്നത് നാം പ്രത്യേകം മനസ്സിലാക്കണം. ലോകചരിത്രത്തിലെ ഒരു വിപ്ലവത്തിലും ഇത്തരത്തില് സ്ത്രീകളുടെ ഉന്നമനം സാധ്യമായിട്ടില്ല എന്നതാണ് യാഥാര്‍ത്ഥ്യം.\nജാഹിലിയ്യത്തിന്റെ ചരിത്രഗതിയില് നടമാടിയിരുന്ന ചില ആചാരങ്ങളും, സമ്പ്രദായങ്ങളുമായിരുന്നു ഇസ്‌ലാമിന് മുന്നുള്ള അറബ് സമൂഹത്തെ നയിച്ചിരുന്നത് എങ്കില് പോലും ഇസ്‌ലാമിന്റെ മധുരഫലങ്ങള് പൂഴ്ത്തിവെക്കാനോ, സ്ത്രീവിമോചനത്തിലെ പങ്ക് തമസ്‌കരിക്കാനോ പര്യാപ്തമായിരുന്നില്ല. ഇസ്‌ലാമിക ലോകത്തെ ബാധിച്ച നാഗരിക പതനത്തിന്റെ കാലഘട്ടത്തില് പോലും പ്രസ്തുത ഫലങ്ങള് ശ്രദ്ധേയമായി രംഗത്തുണ്ടായിരുന്നു. അതിനാല് തന്നെ നമ്മുടെ സാമൂഹിക ഇസ്‌ലാമിക ജീവിതം കര്‍മശാസ്ത്ര വിശാരദകളും, ഹദീസ് പണ്ഡിതകളും, കവയത്രികളും, സാഹിത്യകാരികളുമായ മഹിളാരത്‌നങ്ങളെക്കൊണ്ട് നിബിഢമാണ്.\nഉമര് റിദാ കഹാല തന്റെ ചരിത്ര-ജീവചരിത്ര ഗ്രന്ഥം രചിച്ചപ്പോള് മൂവായിരത്തിലധികം വരുന്ന, ഇസ്‌ലാമിക നാഗരിക ചരിത്രത്തില് ശോഭിച്ച് നിന്നിരുന്ന പണ്ഡിതകളുടെ നാമമാണ് രേഖപ്പെടുത്തിയത്. അത് പോലും അറബ് ലോകത്ത് മാത്രമായിരുന്നു എന്ന് നാം പ്രത്യേകം മനസ്സിലാക്കേണ്ടിയിരിക്കുന്നു. ഇസലാമിക സമൂഹത്തിലെ കേവലം അഞ്ചിലൊന്ന് മാത്രമാണ് അന്ന് അറേബ്യന് ഉപദ്വീപില് ഉണ്ടായിരുന്നത്.\nഇസ്‌ലാമിക ദര്‍ശനം ജീവസ്സുറ്റതാണ്. വിവിധ മേഖലകളില് നിപുണരായ സ്ത്രീ-പുരുഷ ജനങ്ങളെ ഒരുക്കാന് പ്രസ്തുത ദര്‍ശനത്തിന് സാധിച്ചിട്ടുണ്ട്. സ്ത്രീസ്വാതന്ത്ര്യത്തിന്റെ ഈറ്റില്ലമെന്ന് വ്യാജവാദം മുഴക്കുന്ന പാശ്ചാത്യ നാഗരികതയുടെ ചരിത്രത്തില് പതിനാറ് വര്‍ഷത്തോളം ഗോളശാസ്ത്രത്തില് ഒരു സ്ത്രീ പോലും ഉണ്ടായിരുന്നില്ല എന്നത് മറച്ച് വെക്കാനാവാത്ത കാര്യമാണ്.\nമദേഴ്‌ഡേ ചരിത്രവും വര്‍ത്തമാനവും


arya new programme television - Malayalam Filmibeat\nആര്യയുടെ പുതിയ നീക്കം ഇങ്ങനെ! പിഷാരടി കൂടി അറിഞ്ഞോ ആവോ? സുരാജിന്റെ കാര്യം ഗോവിന്ദ!!!\n| Updated: Wednesday, August 1, 2018, 18:52 [IST]\nസോഷ്യല് മീഡിയയിലൂടെ എന്തും ഏതും വൈറലാവുന്ന കാലമാണിത്. അത്തരത്തില് നിരവധി പേരാണ് പോപ്പുലറായത്. ഇവരില് പലര്‍ക്കും മികച്ച സ്വീകാര്യതയാണ് ലഭിക്കാറുള്ളത്. സിനിമയിലും സീരിയലിലുമായി നിറഞ്ഞുനില്‍ക്കുന്നവരില് പലരും ഇപ്പോള് അത്തരത്തിലുള്ളവരാണ്. ഇത് തന്നെയാണ് അവരുടെ പ്രശസ്തിയും പേരും വര്‍ധിപ്പിക്കുന്നത്. ഇതേക്കുറിച്ച് സിനിമാപ്രേമികളുടെ അത്ര അറിവ് താരങ്ങള്‍ക്കുമുണ്ട്.\nമിനിസ്‌ക്രീന് പ്രേക്ഷകര്‍ക്ക് ഏറെ പ്രിയപ്പെട്ട അവതാരകയാണ് ആര്യ. ഏഷ്യാനെറ്റില് പ്രേക്ഷപണം ചെയ്ത ബഡായി ബംഗ്ലാവിലൂടെയാണ് ഈ താരം പോപ്പുലറായത്. നീണ്ട ഇടവേളയ്ക്ക് ശേഷം താരം മറ്റൊരു പരിപാടിയിലൂടെ ടെലിവിഷനില് സജീവമാവാനുള്ള തയ്യാറെടുപ്പിലാണ്. സോഷ്യല് മീഡിയയിലൂടെ ആര്യ തന്നെയാണ് ഇക്കാര്യത്തെക്കുറിച്ച് അറിയിച്ചത്. ബഡായി ബംഗ്ലാവ് നിര്‍ത്തുന്നുവെന്ന് കേട്ടപ്പോള് മുതല് ആരാധകര്‍ക്ക് ആകാംക്ഷയായിരുന്നു. താരത്തിന്റെ ചിത്രങ്ങളും വിശേഷങ്ങളുമൊക്കെ ക്ഷണനേരം കൊണ്ടാണ് വൈറലാവാറുള്ളത്.\nമിമിക്രി മഹാമേള എന്ന പരിപാടിയിലൂടെയാണ് താരം തിരിച്ചുവരുന്നത്. ഇഷ്ടപ്പെട്ട ജോലികളിലൊന്നായ അവതാരകയിലേക്ക് തിരിച്ചെത്തുന്നതിന്റെ സന്തോഷത്തിലാണ് താനെന്ന് താരം കുറിച്ചിട്ടുണ്ട്. രമേഷ് പിഷാരടിയാണോ പരിപാടിയുടെ അവതാരകയെന്ന തരത്തിലുള്ള ചോദ്യമാണ് മറ്റ് ചിലര് ഉന്നയിച്ചിട്ടുള്ളത്. ടൈംസ് ഓഫ് ഇന്ത്യയാണ് ഇതേക്കുറിച്ച് റിപ്പോര്‍ട്ട് നല്‍കിയിട്ടുള്ളത്.\nതന്റെ പുതിയ ചിത്രങ്ങള് പങ്കുവെച്ചതിന് പിന്നാലെയായാണ് താരം ഈ വിശേഷം പങ്കുവെച്ചത്. ക്ഷണനേരം കൊണ്ടാണ് താരത്തിന്റെ പോസ്റ്റ് വൈറലായത്. സുരാജ് വെഞ്ഞാറമൂടാണ് പരിപാടിയുടെ അവതാരകനെന്ന റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്.\nRead more about: arya television ആര്യ രമേഷ് പിഷാരടി ബഡായി ബംഗ്ലാവ് സുരാജ് വെഞ്ഞാറമൂട്\narya new programme television